যে বাঙালির কাছে জাপানের কৃতজ্ঞতার শেষ নেই! - doshdik.com doshdik.com\nসাইদুজ্জামান আহাদ | ০৫ সেপ্টেম্বর ২০২০ | ৩:৩৩ অপরাহ্ণ | পড়া হয়েছে 699 বার\nযুগ যুগ ধরে একজন বাঙালিকে ঈশ্বরের মতো সম্মান করে আসছে জাপানীরা; যিনি বিশ্বের পরাশক্তিগুলোর বিরুদ্ধে দাঁড়িয়ে জাপানের পক্ষে সমর্থন জানিয়েছিলেন, তাঁর নামটা কি আমরা জানি? বাংলাদেশের সঙ্গে জাপানের কূটনৈতিক সম্পর্ক বরাবরই ভালো। রাজনৈতিক বা অন্যান্য নানা ইস্যুতে চীন-আমেরিকা এমনকি ভারতের মতো বন্ধুরাষ্ট্রও যেখানে অনেকসময় বাংলাদেশের দিক থেকে মুখ ফিরিয়ে নিয়েছে, সেখানে জাপান সবসময়ই বাংলাদেশের বিপদে-আপদে পাশে দাঁড়িয়েছে। বাংলাদেশ বন্যায় আক্রান্ত হলে বড় রকমের ত্রাণ আর অর্থসাহায্য এসেছে, একের পর এক রাস্তাঘাট আর সেতু নির্মিত হয়েছে জাইকা কিংবা জাপান সরকারের সরাসরি অর্থায়নে। বিশ্বব্যাংক নানা সময়ে বাংলাদেশকে ঋণ দিতে আপত্তি জানালেও, জাইকা বরাবরই দুহাত বাড়িয়ে এগিয়ে এসেছে বাংলাদেশের সাহায্যে। আমাদের এই দেশটার প্রতি জাপানের খুব ছোট্ট হলেও যে একটা সফট কর্নার আছে, সেটা তো নিশ্চিত।\nবাঙালী বা বাংলাদেশীদের প্রতি জাপানীদের অন্যরকমের আবেগ থাকাটা অস্বাভাবিক কিছু নয়। একজন বাঙালী যে জাপানের ইতিহাসে চিরস্মরণীয় হয়ে আছেন, যিনি বিশ্বের পরাশক্তিগুলোর বিরুদ্ধে দাঁড়িয়ে জাপানের পক্ষে সমর্থন জানিয়েছিলেন, দ্বিতীয় বিশ্বযুদ্ধের পরে যুদ্ধাপরাধের দায়ে বিশাল অঙ্কের জরিমানা থেকে রক্ষা করেছিলেন দেশটাকে। এখনও জাপানের অনেকে তাকে ঈশ্বরের মতো সম্মান করে। মানুষটার নাম ড. রাধাবিনোদ পাল, তিনি ছিলেন অবিভক্ত ভারতের কলকাতা হাইকোর্টের বিচারপতি। তার জন্ম হয়েছিল বর্তমান বাংলাদেশের কুষ্টিয়া জেলায়।\nবিচারপতি রাধাবিনোদ পাল কি এমন করেছিলেন জাপানের জন্যে, যে সেদেশের মানুষ তাকে এমন সম্মান দিয়েছে, এখনও দিচ্ছে? ঘটনাটা দ্বিতীয় বিশ্বযুদ্ধের পরের সময়কার। অক্ষশক্তির দেশগুলো হেরে গেছে মিত্রশক্তির কাছে। জাপান-জার্মানী-ইতালীকে বিচারের কাঠগড়ায় তোলা হয়েছে, চলছে যুদ্ধাপরাধের বিচার। জাপানী জেনারেল হিদোকি তোজোর বিরুদ্ধে অভিযোগ আনা হয়েছিল নানকিং গণহত্যার। চীনের লক্ষ লক্ষ মানুষ নিহত হয়েছিল জাপানের সেনাদের আক্রমণে। এই বিচারের নাম ছিল টোকিও ট্রায়াল।\nরাধাবিনোদ পাল ছিলেন এই ট্রাইব্যুনালের এগারোজন বিচারকের একজন। ট্রায়ালে জাপানের বিরুদ্ধে অভিযোগ আনা হয়, গণহত্যার জন্যে প্রত্যক্ষ্য ও পরোক্ষভাবে জাপানের প্রতিটা মানুষকে দায়ী করা হয়। হিদোকি তোজোর ফাঁসি এবং জাপানকে বড় অঙ্কের জরিমানা করার দাবী জানানো হয় মিত্রশক্তির দেশগুলোর পক্ষ থেকে।\nবিচারকদের প্রায় সবাই মিত্রশক্তির দাবীর ব্যাপারে একমত প্রকাশ করলেও, বেঁকে বসেন বাঙালী রাধানাথ পাল। তিনি বলেন, নানকিং গণহত্যা করে জাপান যুদ্ধাপরাধ করেছে এটা শতভাগ সত্যি। কিন্ত জাপানের বিচারের সঙ্গে সঙ্গে হিরোশিমা আর নাগাসাকিতে যারা বোমা ফেলে লক্ষ লক্ষ নিরপরাধ মানুষকে হত্যা করেছে, যারা এই পরিকল্পনার সঙ্গে যুক্ত ছিল, যারা আদেশ দিয়েছে- সবার বিচার করতে হবে। আর এগুলো যেহেতু একই ধরনের অপরাধ, এই টোকিও ট্রায়ালেই এই অপরাধগুলোর বিচার করা যাবে।\nতার এই বক্তব্য শুনে হতভম্ব হয়ে গিয়েছিল বাদবাকী বিচারক আর মিত্রপক্ষের আইনজীবিরা। জেনারেল হিদোকি তোজোকে ফাঁসিতে ঝুলিয়ে মৃত্যুদণ্ডের আদেশ দেয়ার ব্যাপারে সিদ্ধান্ত নিয়ে ফেলেছিলেন বাকী বিচারকেরা, আটশো পৃষ্ঠার এক রায়ে তাদের যুক্তিগুলোকে স্তব্ধ করে দিয়েছিলেন রাধাবিনোদ পাল। তার দেয়া রায় জাপানের পক্ষে যাওয়ায় দেশে ফিরে বেশ বিপাকে পড়তে হয়েছিল রাধাবিনোদ পালকে। ভারতের সরকার তখনও বৃটিশদের অনুগত। প্রধানমন্ত্রী জওহরলাল নেহেরু প্রকাশ্যে তার সমালোচনা করেছিলেন। তিনি তখন হাইকোর্টে যাওয়া কমিয়ে দিয়েছিলেন, কলকাতার বাড়িতেই কাটতো বেশিরভাগ সময়।\nরাধাবিনোধ পালের এই সাহসিকতার কথা জাপানীরা ভোলেনি। তাকে ‘জাপানবন্ধু ভারতীয়’ হিসেবে ঘোষণা দেয় জাপান সরকার। তার নামে জাপানে মন্যুমেন্ট স্থাপন করা হয়েছে, জাপানের স্কুলের পাঠ্যবইতে একটা অধ্যায় আছে তাকে নিয়ে, জাপানী শিশুরা বই পড়েই জানতে পারছে তার সম্পর্কে। ১৯৬৬ সালে সম্রাট হিরোহিতো তাকে জাপানের জন্যে অবদানের স্বীকৃতিস্বরূপ রাষ্ট্রীয় পদক ‘পার্পল রিবন’ এ ভূষিত করেছিলেন।\nজাপানে রাধাবিনোদ পালের স্মরণে নির্মিত স্মৃতিস্তম্ভ\nএখনও কেউ জাপানের কিয়েতো শহরের রিজোয়েন গোকুকু নামের মন্দিরে গেলে রাধাবিনোদ পালের আবক্ষমূর্তিটা দেখতে পাবেন সেখানে। জাপানের রাষ্ট্রীয় চ্যানেলে তার মৃত্যুদিবসে তাকে নিয়ে ঘন্টাব্যাপী প্রামাণ্যচিত্র প্রদর্শিত হয়েছে, সেখানে তাকে উল্লেখ করা হয়েছে জাপানের চির উপকারী বন্ধু হিসেবে। জাপানী আর ইংরেজী ভাষায় তাকে নিয়ে লেখা ৩০৯ পৃষ্ঠার একটা বই প্রকাশ করেছে জাপান সরকার।\nকয়েকবছর আগে জাপানের প্রধানমন্ত্রী শিনজো আবে ভারত সফরে এসে ভারতীয় পার্লামেন্টে বক্তৃতা দেয়ার সময় শ্রদ্ধাভরে স্মরণ করেছেন এই মানুষটার কথা। শিনজো আবে কলকাতায় ছুটে গিয়েছিলেন শুধু রাধাবিনোদ পালের ৮১ বছর বয়েসী ছেলের সাথে দেখা করবেন বলে! বাংলাদেশের কয়জন মানুষ রাধাবিনোদ পালের নাম জানেন? একজন বাঙালী বিচারক জাপানীদের কাছে ঈশ্বরের সম্মান পেয়ে আসছেন যুগ যুগ ধরে, তার নামটাও কি আমরা জানি?\nজাপানের এনএইচকে টেলিভিশনের পক্ষ থেকে প্রামাণ্যচিত্র তৈরির আগে একদল প্রতিনিধি এসেছিল কুষ্টিয়াতে, যেখানে রাধাবিনোদ পালের জন্ম। কুষ্টিয়ার মিরপুরে রাধাবিনোদ পালের পিতৃভূমিতে তার নামে হাসপাতাল করে দিতে চেয়েছিল জাপান সরকার। কিন্ত রাজনৈতিক দুর্বৃত্তরা সেই জায়গাগুলো দখল করে আছে অনেক আগে থেকে, সেকারণে কিছুই করা সম্ভব হয়নি।\n১৯৬৭ সালের ১০ই জানুয়ারী কলকাতায় শেষ নিঃশ্বাস ত্যাগ করা এই গুণী মানুষটা জন্মেছিলেন এই বাংলায়, এখানকার মাটিতে। জাপানীরা তাকে নিয়ে গর্ব করে, রাধাবিনোদ পালের মতো একজন মানুষকে তারা তাদের ক্রান্তিলগ্নে পাশে পেয়েছিল। আমরা কি রাধাবিনোদ পালকে নিয়ে গর্ব করতে পারি?\nপাদটীকা- রাধাবিনোদ পালকে নিয়ে নেটফ্লিক্স একটা ওয়েব ফিল্ম বানানোর কাজে হাত দিয়েছিল। সেখানে রাধাবিনোদ পালের চরিত্রে অভিনয় করার কথা ছিল ইরফান খানের। গুণী এই অভিনেতা মারা গেছেন কয়েকদিন আগে, প্রোজেক্টটা পিছিয়ে যাচ্ছে তাই।\nতথ্যসূত্র- নিউইয়র্ক টাইমস, লাইভমিন্ট ডটকম, সাপ্তাহিক ২০০০।


সিনেমা হলে জাতীয় সংগীতের সময় দাঁড়াতে হবে কেন, প্রশ্ন পবনের | binodonbarta24\nসিনেমা হলে জাতীয় সংগীতের সময় দাঁড়াতে হবে কেন, প্রশ্ন পবনের\nসিনেমা হলে জাতীয় সঙ্গীত শুরু হলে আসন ছেড়ে কেন উঠে দাঁড়াতে হবে? এমনই প্রশ্ন তুলেছেন ভারতের রাজনৈতিক দল জনসেনা নেতা সুপ্রিমো পবন কল্যাণ। শনিবার (৯ মার্চ) অন্ধ্রপ্রদেশের কুর্নুলে যুবাদের একটি অনুষ্ঠানে তিনি এ প্রশ্ন তোলেন।\nসিনেমা হলে জাতীয় সংগীত চলাকালে উঠে দাঁড়ানো উচিৎ বলে সুপ্রিম কোর্টের দেয়া নির্দেশনার বিষয়টি উল্লেখ করে দেশের সর্বোচ্চ আদালতের প্রজ্ঞা নিয়ে প্রশ্ন তোলেন তিনি।\nপবন কল্যাণ বলেন, সিনেমা হলে ছবি দেখতে গিয়ে জাতীয় সংগীতের সময় উঠে দাঁড়াতে আমার ভালো লাগে না। অবসরের সময় পরিবার, বন্ধুদের সঙ্গে সিনেমা দেখতে গেলেও এখন দেশপ্রেমের পরীক্ষা দিতে হয়। এটা আমার একেবারেই পছন্দ নয়।\nএর আগের দিনই বিজেপির বিরুদ্ধে বিস্ফোরক মন্তব্য করেন পবন। তিনি বলেন, দুই বছর আগে বিজেপি তাকে বলেছিল, ২০১৯ সালের লোকসভা নির্বাচনের আগে একটি যুদ্ধ হতে পারে।\nঅভিনেতা থেকে রজনীতিক হয়ে ওঠা পবন এটাকে মেকি ব্যবস্থা বলে উল্লেখ করেন। তিনি বলেন, রাজনৈতিক দলগুলো তাহলে সভা, সমাবেশ, বৈঠক কেন জাতীয় সংগীত দিয়ে শুরু করে না? সেখানে তো দেশপ্রেম দেখানোর ব্যবস্থা নেই। তাহলে সেটা সিনেমা হলে দেখানোর প্রয়োজনটা কোথায়? দেশের শীর্ষ স্তরের প্রত্যেকটি গুরুত্বপূর্ণ দফতরেই তো জাতীয় সংগীত শোনানোর ব্যবস্থা থাকা উচিত। যারা আমাদের আইন শেখাচ্ছেন, তারা নিজেরা কেন সেই পথে হেটে দৃষ্টান্ত তৈরি করছেন না?\n২০১৬ সালে হায়দ্রাবাদের একজন আইনজীবী জনসেনা প্রধান পবনের বিরুদ্ধে জাতীয় সংগীতকে অপমানের অভিযোগ করেছিলেন।\nPrevious : কানাডিয়ান ব্যবসায়ীর সঙ্গে নায়িকা তমা মির্জার বাগদান\nNext : মুখে রুমাল বেঁধে মুম্বাইতে ইরফান খান


দেশে কেউ প্রাকৃতিক দুর্যোগে মারা গেলেও বিএনপি নেতাকর্মীদের নামে মামলা দেয়া হবে বলে আশঙ্কা প্রকাশ করেছেন দলটির সিনিয়র যুগ্ম মহাসচিব রুহুল কবির রিজভী। নিউমার্কেটের সংঘর্ষের ঘটনায় বিএনপির নেতাকর্মীদের বিরুদ্ধে মামলা দেয়ায় সরকারের কড়া সমালোচনা করে তিনি বলেন, দেশের প্রধান গণমাধ্যমগুলোতে এসেছে নিউমার্কেটের ঘটনায় যারা জড়িত তাদেরকে চিহ্নিত করা হয়েছে, তারা সবাই ছাত্রলীগের নেতাকর্মী। আর আসামী করা হয়েছে বিএনপির নেতাকর্মীদের, গ্রেফতার করা হয়েছে নিউমার্কেট থানা বিএনপির সাবেক সভাপতি মকবুলকে। এখন আমার কাছে মনে হয় যদি কেউ আমাশয়, কলেরায় মারা যায় অভিমানে কেউ যদি আত্মহত্যা করে মারা যায় এসব মৃত্যুর জন্যও বিএনপির নেতাকর্মীর নামে মামলা দিবে।\nগতকাল রোববার নয়াপল্টনে ভাসানী ভবন মিলনায়তনে নাগরিক অধিকার পরিষদের উদ্যোগে পবিত্র ঈদ উল ফিতর উপলক্ষে সুবিধা বঞ্চিতদের মাঝে ঈদ উপহার সামগ্রী বিতরণকালে সাংবাদিকদের তিনি এসব কথা বলেন।\nআয়োজক সংগঠনের সভাপতি ডা. মজিবুর রহমানের সভাপতিত্বে এসময় বিএনপির নির্বাহী কমিটির সদস্য আবু নাসের মুহাম্মদ রহমাতুল্লাহ, আব্দুস সাত্তার পাটোয়ারী, ফ্লোরিডা বিএনপির আহ্বায়ক ইমরানুল হক চাকলাদার, জাতীয়তাবাদী সাংস্কৃতিক দলের সভাপতি হুমায়ূন কবির বেপারী উপস্থিত ছিলেন।\nরুহুল কবির রিজভী বলেন, নির্বাচনের আগে জাতীয় সরকার গঠন করা মানে নেকড়ের দ্বারা বন পাহারা দেয়ার ঘটনা। যা কিছু হোক আগামী নির্বাচন হতে হবে নির্দলীয় নিরপেক্ষ সরকারের অধীনে। কিন্তু তার আগে এই অবৈধ সরকারকে পদত্যাগ করতে হবে এবং সেই পদত্যাগের যে আন্দোলন সেই আন্দোলনে এবার সবাইকে কোমর বেঁধে নামতে হবে। এটা জীবন মরণের প্রশ্ন। আমাদের স্বাধীনতার প্রশ্ন আমাদের সার্বভৌমত্বের প্রশ্ন ভোটের প্রশ্ন এগুলোর সুরক্ষার জন্য এবার জীবন পণ করে আমাদেরকে রাস্তায় নামতে হবে। রিজভী বলেন অবৈধ প্রধানমন্ত্রী শেখ হাসিনার নেতৃত্বে যদি জাতীয় সরকার হয় সেই সরকার নেকড়ের ভূমিকা পালন করবে। কেউ কেউ বলেন নির্বাচনের আগে জাতীয় সরকার। কার অধীনে জাতীয় সরকার এটা তো বলেন না? তার মানে বোঝাতে চাচ্ছেন শেখ হাসিনার অধীনে? নিরীহ প্রাণী ছাগল, মুরগির নিরাপত্তার দায়িত্বে যদি আপনি নেকড়েকে রাখেন এটা যেমন হাস্যকর শোনা যায়, শেখ হাসিনার অধীনে জাতীয় সরকার তার অধীনে নির্বাচন এটা তো নেকড়ের বন পাহাড়া দেয়ার মতো ঘটনা।\nতিনি বলেন, সবচেয়ে হিংস্র প্রাণীকে বলা হলো আমার বাড়িতে যে মুরগী ছাগল আছে এগুলো তুমি পাহারা দিবে। শেখ হাসিনার নেতৃত্বে যদি জাতীয় সরকার হয় ঐ সরকার তো নেকড়ের ভূমিকা পালন করবে। নির্বাচনের আগে যদি জাতীয় সরকার হয় আর সেটার প্রধান যদি শেখ হাসিনা থাকে গতবার ভোট নিশিরাতে হয়েছে এবার হবে না হয় ভোর বেলায় অথবা সন্ধে বেলায় এই ধরনের কিছু একটা ঘটনা ঘটবে। সুতরাং এগুলো যারা বলছেন তারা প্রকারান্তরে শেখ হাসিনার এজেন্ডা বাস্তবায়ন করছেন গোয়েন্দা সংস্থার এজেন্ডা বাস্তবায়ন করছে।\nসরকারের উন্নয়নের সমালোচনা করে বিএনপির অন্যতম এই শীর্ষ নেতা বলেন, শেখ হাসিনা কথায় কথায় উন্নয়নের কথা বলেন, একে বারে...মনে হয় উন্নয়নে দেশ সয়লাব করে দিয়েছে। আজকের যিনি ফুল বিক্রেতা ফুলবানু তার উন্নয়ন কোথায়? আজকে যে ইট ভেঙ্গে জীবিকা নির্বাহ করছে আছিয়া বেগম তার উন্নয়ন কোথায়?আপনি (শেখ হাসিনা) কিছু লুটেরা শ্রেণী তৈরি করেছেন আপনার আশির্বাদ পুষ্ট আপনার দলের লোকরা। তারা আবার লুটের টাকা বাংলাদেশে ব্যবহার করেনি। লুটের টাকা তারা হয় নিয়ে গেছেন কানাডা না ইংল্যান্ডে না হয় ইউরোপের কোন দেশে নিয়ে গিয়ে সেই টাকা ইনভেস্ট করেছেন।এই তো শেখ হাসিনার উন্নয়নের বৈশিষ্ট্য।\nরিজভী আরো বলেন, বিএনপি সবসময় মানবতার সেবায় ব্রত হয়ে রাজনীতি করে। যেকোনো দুর্যোগময় মূহুর্তে বিএনপি অসহায় মানুষের পাশে দাঁড়ায়।করোনার কারণে যখন মানুষের আয় ছিল না তখনো আমরা মানুষের পাশে দাঁড়িয়েছি। নিম্ন আয়ের মানুষ এখন আরো খুব কষ্টে আছেন শেখ হাসিনার উন্নয়নের লুটপাটের গণতন্ত্রের কারণে। এদের পাশে দাঁড়ানো আমাদের সকলের কর্তব্য।


৪ মাসের বাচ্চা বাসায় রেখে করোনাযু’দ্ধে ডা. আফরোজা – Vairal News\nHome / News / ৪ মাসের বাচ্চা বাসায় রেখে করোনাযু’দ্ধে ডা. আফরোজা\nDolon khan June 13, 2020\tNews Leaveacomment 853 Views\nফুটফুটে সন্তান। বয়স মাত্র ৪ মাস ৭ দিন। মায়ের বুকের দুধই যার একমাত্র খাবার।\nপ্রতিটি ক্ষণ-মুহূর্ত যার মায়ের পরশে থাকার কথা। সময়-অসময়ে কান্নায় মায়ের বুকই যার জন্য পৃথিবীর শ্রেষ্ঠ আশ্রয়। এই মায়ের এখন অন্যতম যু’দ্ধ সন্তানকে আদর-আহ্লাদে বড় করা। কিন্তু সেই মা বৈশ্বিক মহা’মা’রীর এই সময়ে নিজের মমতাময়ী সন্তানকে রেখে যাচ্ছেন আরেক যু’দ্ধে।\nনবীন চিকিৎসক ডা. মাহমুদা সুলতানা আফরোজা সি’দ্ধান্ত নিয়েছেন সন্তানকে বাসায় রেখে হা’সপাতালে ক’রোনাভা’ইরাসে আ’ক্রান্ত রো’গীদের চি’কিৎসা দিতে।\nডা. আফরোজা চট্টগ্রাম মা ও শিশু হা’সপাতালের জেনারেল সার্জারি বিভাগের মেডিকেল অফিসার হিসেবে কর্মরত। গত ৫ ফেব্রুয়ারি তার কোল জুড়ে আসে এক পুত্র সন্তান-আজমাইন রহমান জেইন। গত বৃহস্পতিবার তিনি হাসপাতালের পরিচালক বরাবরে মাতৃত্বকালীন ছুটি ‘বাতিলের আবেদন করেন। আবেদনে এ হাসপাতালে নতুন করে প্রস্তুত করা করোনা ওয়ার্ডের রো’গীদের চি’কিৎসার আগ্রহ প্রকাশ করেন। হাসপাতাল কর্তৃপক্ষ প্রথমে ইতস্ততবোধ করলেও পরে ওই চি’কিৎসকের আগ্রহের কারণে আদেবন গ্রহণ করে বলে জানা যায়।\nডা. মাহমুদা সুলতানা আফরোজা বলেন, ‘বর্তমানে যে বৈশ্বিক ম’হামারী চলছে, একজন চিকিৎসক হিসেবে ঘরে বসে থাকাটা সমীচীন মনে করছি না। চি’কিৎসা না দিলে নিজের মধ্যে অপ’রাধবোধ কাজ করছে। বিবেকের তাড়ানায় আমি এ সি’দ্ধান্ত নিয়েছি। এমন কঠিন মু’হূর্তে চিকি’ৎসা না দিয়ে কি করে বসে থাকব। তাছাড়া করো’নাকালীন এসময়ে চি’কিৎসক সং’কটও আছে। তাই আমি সি’দ্ধান্ত নিয়েছি মাতৃত্বকালীন ছুটি বাতিল করে করোনা ওয়ার্ডের রো’গীদের সেবা করার। পারিবারিকভাবেই আমি এ সি’দ্ধান্ত নিয়েছি।’\nমা ও শিশু হাসপাতালের ব্যবস্থাপনা কমিটির ট্রেজারার রেজাউল করিম আজাদ বলেন, ‘বিষয়টি অ’ত্যন্ত মানবিক, সঙ্গে চ্যা’লেঞ্জেরও। নিজের মমতা’ময়ী সন্তানকে রেখে ঝুঁকি নিয়ে করোনা ওয়ার্ডে কাজ করাটা অনেক বড় বিষয়। উন্নত মানসিকতা লালন করেন বলেই তিনি এমন কঠিন সিদ্ধান্ত নিতে পেরেছেন। সাধুবাদ জানাই এ সি’দ্ধান্তকে। এটি আমাদের সকলের জন্যই মানবিকতার প্রোজ্জল দৃ’ষ্টান্ত। তবে সন্তানের স্বার্থে বিষয়টি এখনো বিবেচনাধীন।’\nNext ইসলাম আমার জীবনে শান্তি এনে দিয়েছে : বিশ্বকাপ জয়ী পগবা


ভয়ানক আশঙ্কায় বিজ্ঞানীরা, HIV-ডেঙ্গির মতো করোনারও কি ভ্যাকসিন পাওয়া যাবে না? | Scientists are in doubt will ever there be any vaccine for coronavirus as like dengue and HIV | coronavirus-latest-news - News18 Bangla, Today's Latest Bengali News\nভয়ানক আশঙ্কায় বিজ্ঞানীরা, HIV-ডেঙ্গির মতো করোনারও কী ভ্যাকসিন পাওয়া যাবে না !\nতবে কি নেই আশার আলো, সবটাই আশঙ্কার কালো মেঘ\nBangla Editor |\tNews18 Bangla | May 4, 2020, 1:07 PM IST\n১০২ টি আলাদা আলাদা ভ্যাকসিন তৈরি হচ্ছে মারণ করোনার সঙ্গে লড়াই করতে তারমধ্যে ৮ টি ভ্যাকসিন মানবদেহের ওপর প্রয়োগ শুরু হয়েছে ৷ Photo- Collected\nতবে বিজ্ঞানীদের মধ্যে একটা গভীর সন্দেহ তৈরি হয়েছে আদৌ কি কোভিড ১৯ -র ভ্যাকসিন পাওয়া যাবে ৷ কারণ কোভিড ১০ -র কোনও ভ্যাকসিন নেই৷ বছরের পর বছর ধরে রিসার্চ করেও ডেঙ্গি ও এইচআইভি-র কোনও ভ্যাকসিন নেই ৷ Photo- Representive\nCNN-র সূত্র অনুযায়ি সবচেয়ে চরম খারাপ উপায় হিসেবে এটিও একটি সম্ভবনা যেখানে এই মারণ করোনা ভাইরাসের বিরুদ্ধে কখনই কোনও ভ্যাকসিন আবিষ্কার হবে না ৷ Photo- Representive\nসারা পৃথিবী চার দশক ধরে ৩ কোটি ২০ লক্ষ মানুষ এইডসে আক্রান্ত হয়ে মারা গেছেন ৷ যার এত বছরের রিসার্চের পর কোনও ভ্যাকসিন নেই ৷ Photo- Representive\nWHO বা বিশ্ব সংস্থার হিসেব অনুযায়ী বিশ্বে প্রতি বছর ৪ লক্ষ মানুষ ডেঙ্গিতে আক্রান্ত হন৷ কিছু দেশে Dengvaxia নামের ভ্যাকসিন পাওয়া যায় ৷ সেই দেশগুলিতে ৯ বছর থেকে ৪৫ বছরের মানুষরা এই ভ্যাকসিন পেয়ে থাকেন ৷ তবে এই ভ্যাকসিন তাদেরই কাজ করে যাদের অন্তত একবার ডেঙ্গি হয়েছে ৷ Photo- Representive\nসারা পৃথিবীতে একাধিক রোগের কোনও ভ্যাকসিন নেই ৷ ইম্পিরিয়াল কলেজের চিকিৎসক ডক্টর ডেভিড ন্যাবারোর মতে করোনার ভ্যাকসিন আবিষ্কার হবে এই আশায় থাকলেও সত্যিটাকে অগ্রাহ্য করা যাবে না ৷ আর যেটা আবিষ্কার হবে সেটা সফল ট্রায়াল মান পাস করতেই হবে তবেই হবে মানবদেহে প্রয়োগ ৷ Photo- Representive\nNational Institute of Allergy and Infectious Diseases-র ডক্টর অ্যান্থনি ফাউসির মতে ভ্যাকসিন তৈরি হতে অন্তত ১২ থেকে ১৮ মাস সময় লাগবে ৷ National School of Tropical Medicine at Baylor College of Medicine in Houston -র ডিন ডক্টর পিটার হোতেজও একই কথা বলেছেন ৷ Photo- Representive\nবিজ্ঞানী ও চিকিৎসকদের মতে এই করোনা ভাইরাস বহুদিন মানুষের সঙ্গে থাকতে এসেছে ৷ ফলে লকডাউন করে অর্থনীতির ক্ষতি হওয়া ছাড়া আর কোনও কাজই হওয়া সম্ভব নয় ৷ এই মারণ ভাইরাস যেহেতু RNA তাই প্রতি মুহূর্তে মিউটেশন করছে নিজের অস্তিত্ব বজায় রাখার জন্য ৷ আর সেই জন্যেই বিজ্ঞানীদেরও প্রতিমুহূর্তে রিসার্চের ধারা বদলাতে হচ্ছে ৷ Photo- Representive\nChAdOx1 nCoV-19 পর্বের ভ্যাকসিন নিয়ে কাজ করছে অক্সফোর্ড ইউনিভার্সিটি ৷ আর সেক্ষেত্রে অ্যাডেনো ভাইরাস ভ্যাকসিন ভেক্টর ও সার্স কোভ ২ স্পাইক প্রোটিন এই ভাবে তৈরি করার চেষ্টা হচ্ছে কোভিড ১৯ -র ভ্যাকসিন ৷ Photo- Representive


ভোটের আগে কোনোমতেই হবে না শিক্ষক নিয়োগ, কি জানালেন পার্থ চট্টোপাধ্যায়? - Najarbandi । Online Bengali News Portal, Read Latest Bengali News from Most Popular News Portal\nHome / Kolkata / ভোটের আগে কোনোমতেই হবে না শিক্ষক নিয়োগ, কি জানালেন পার্থ চট্টোপাধ্যায়?\nভোটের আগে কোনোমতেই হবে না শিক্ষক নিয়োগ, কি জানালেন পার্থ চট্টোপাধ্যায়?\nনজরবন্দি ব্যুরোঃ রাজ্যে শিক্ষাব্যবস্থার বেহাল চিত্র একাধিকবার প্রকাশ্যে এসেছে। বেশিরভাগ স্কুলের পঠনপাঠন ধুঁকছে পর্যাপ্ত শিক্ষকের অভাবে। এই পরিস্থিতিতেও শিক্ষক নিয়োগ হবে না বলেই একপ্রকার জানিয়ে দিলেন শিক্ষামন্ত্রী পার্থ চট্টোপাধ্যায়।\nরাজ্যের স্কুল গুলি থেকে শিক্ষক বদলি প্রক্রিয়া শুরু করেছে শিক্ষা দপ্তর তথা সরকার। ইতিমধ্যেই প্রায় ৩০০০ শিক্ষকের বদলির অর্ডার হয়েছে। এবিষয়ে পার্থ চট্টোপাধ্যায়ের সাথে কথা বলেন ওয়েস্ট বেঙ্গল প্রাইমারি ট্রেইনড টিচার্স অ্যাসোসিয়েশনের রাজ্য সভাপতি পিন্টু পাড়ুই। বদলির বিষয়টি শিক্ষামন্ত্রীর নজরে এনে স্কুলের শিক্ষা সংক্রান্ত সমস্যার কথা তুলে ধরেন।\nকিন্তু শিক্ষামন্ত্রী জানিয়েছেন, প্রতি ৫৯ জন পড়ুয়া পিছু ২ জন শিক্ষকের বেশি বরাদ্দ করবে না রাজ্য সরকার। এর পাশাপাশি পার্থ চট্টোপাধ্যায় স্পষ্ট করেন, এই মুহূর্তে কোনোভাবেই নতুন শিক্ষক নিয়োগের পথে হাঁটবে না রাজ্য সরকার। তবে বদলির বিষয়টি কোনোমতেই মেনে নেবেন না বলে জানিয়েছেন WBPTTA র সদস্য শিক্ষকরা। তাদের দাবি, প্রতি স্কুলে কমপক্ষে ৪ জন শিক্ষক রাখতেই হবে৷ বদলির সিদ্ধান্তকে রুখতে আদালতের দ্বারস্থ হয়েছেন সংগঠনের শিক্ষকরা।


৪০ কিলোমিটার হেঁটে হাসপাতালে নার্স – আওয়ার নিউজ\n৪০ কিলোমিটার হেঁটে হাসপাতালে নার্স\nগত রবিবার এহেন পরিস্থিতিতে কাজে বেরিয়েছিলেন শ্রীনগরের এসএমএইচএস হাসপাতালের সেবিকা ফিরদৌসা রশিদ। পায়ে হেঁটে ৪০ কিলোমিটার রাস্তা পাড়ি দিয়ে হাসপাতালে যান! ডিউটি সেরে বাড়িও ফেরেন হেঁটে!\nরাস্তাঘাট থমথমে, শুন্‌শান। সেই স্তব্ধতা খানখান হচ্ছে সেনা-পুলিশের ভারী বুটের শব্দে।\nগত রবিবার এহেন পরিস্থিতিতে কাজে বেরিয়েছিলেন শ্রীনগরের এসএমএইচএস হাসপাতালের সেবিকা ফিরদৌসা রশিদ। পায়ে হেঁটে ৪০ কিলোমিটার রাস্তা পাড়ি দিয়ে হাসপাতালে যান! ডিউটি সেরে বাড়িও ফেরেন হেঁটে! খবরটা জানাজানি হতে ফিরদৌসকে এ নিয়ে প্রশ্ন করেছিলেন সাংবাদিকেরা। সেবিকার জবাব, ‘‘হাসপাতালে সেদিন কর্মীদের সংখ্যা কম ছিল। আমার কাজ হাসপাতালের সার্জিকাল আইসিইউ’য়ে রোগীদের প্রাণ বাঁচানো। গুরুত্বপূর্ণ ডিউটি, তাই যেতে হয়েছিল।’’\nবুরহান ওয়ানি’র হত্যার জেরে উপত্যকায় গত কয়েকদিনের সংঘর্ষে আহতদের একটি বড় অংশেরই চিকিৎসা চলছে শ্রীনগরের ওই একমাত্র জেনারেল স্পেশালিটি হাসপাতালে। সেখানে কয়েকজন আহতের মৃত্যুও হয়। গত সোমবার স্থানীয় একটি সংবাদপত্র দাবি করেছিল, ওই হাসপাতালে তার আগের দিন যে কোনও সময়ে একসঙ্গে পাঁচটি করে গুরুত্বপূর্ণ অস্ত্রোপচার হয়েছে। যা ওই হাসপাতালে ‘অভূতপূর্ব’।\nফিরদৌসার বাড়ি উত্তর কাশ্মীরের তনমার্গে। গত রবিবার সকাল পৌনে ৮টায় বাড়ি থেকে বেরিয়েছিলেন তিনি। হাসপাতালে পৌঁছন দুপুর সওয়া ২টোয়। স্থানীয় একটি সংবাদপত্রকে তিনি এ প্রসঙ্গে বলেন, ‘‘সেদিন বাড়ির সকলেই আমাকে বেরোতে বারণ করেছিল। বলেছিল, জীবনের ঝুঁকি নিয়ে কাজে যাচ্ছো। আমি অবশ্য কারও কথা শুনিনি।’’ রাস্তায় তাঁকে একলা হাঁটতে দেখে প্রশ্ন করেছিলেন আন্দোলনকারীদের অনেকেই। ফিরদৌসার কথায়, ‘‘কতজনকে আর উত্তর দেব! শেষমেশ কারও দিকে না-তাকিয়ে হাঁটতে শুরু করি।’’ ওই সেবিকা জানিয়েছেন, সেদিন তাঁর যাওয়ার দরকার ছিল সহকর্মীদের বিশ্রাম দিতেও! তিনি বলেছেন, ‘‘আমার সহকর্মীরা তার আগের দু’দিন টানা কাজ করেছেন। আমরা না গেলে ওঁরা ছুটি পেতেন না।’’\nভূস্বর্গের এই নিজস্ব ‘ফ্লোরেন্স নাইটিঙ্গেলে’র মানবিকতা, সহমর্মিতার কাহিনিতে অবশ্য কাশ্মীর সমস্যার নিষ্পত্তি হয় না।\nকাশ্মীরে নিহত হিজবুল জঙ্গি বুরহান ওয়ানির প্রসঙ্গ গতকাল রাষ্ট্রপুঞ্জে তুলেছিলেন পাকিস্তানের দূত মলীহা লোধি। ওয়ানিকে ‘কাশ্মীরি নেতা’ বলে দাবি করে ভারতের মানবাধিকার নিয়ে প্রশ্ন তুলেছিলেন। আজ তার জবাব দিয়েছে নয়াদিল্লি। রাষ্ট্রপুঞ্জে ভারতের দূত সৈয়দ আকবরউদ্দিন জানিয়েছেন, পাকিস্তান জঙ্গিদের গুণপনার প্রশংসা করে সন্ত্রাসকে রাষ্ট্রীয় নীতি হিসাবে ব্যবহার করে। তাঁর কথায়, ‘‘পাকিস্তান রাষ্ট্রপুঞ্জের মতো মঞ্চেরও অপব্যবহার করতে চাইছে। ওরা অন্যের এলাকা দখলের কথা ভাবে, জঙ্গিদের গুণের প্রশংসা করে, ভুল উদ্দেশ্যে সন্ত্রাসকে রাষ্ট্রীয় নীতির অংশ করে তোলে, জঙ্গিদের নিজেদের দেশে আশ্রয় দেয়।’’ সক্রিয় হয়ে উঠেছেন বেনজির ভুট্টোর পুত্র তথা পাকিস্তান পিপলস পার্টির নেতা বিলাবলও। তিনি আজ হুরিয়ত কনফারেন্সের নেতা মিরওয়াইজ উমর ফারুককে ফোন করে সহমর্মিতা ও সমর্থন জানান।\nঅন্যরকম সংবাদ Comments Off on ৪০ কিলোমিটার হেঁটে হাসপাতালে নার্স সংবাদটি প্রিন্ট করুন\n« জামায়াতকে ছাড়তে চান না খালেদা জিয়া! (পূর্বের সংবাদ)\n(পরের সংবাদ) আপনি ক’দিন বাঁচবেন, তা বলে দেবে বসার ব্যায়াম! দাবি গবেষণায়… »


– হোটেলের বাথরুমে লুকানো ক্যামেরায় মহিলা চিকিৎসকের স্নানের ভিডিও!\nহোটেলের বাথরুমে লুকানো ক্যামেরায় মহিলা চিকিৎসকের স্নানের ভিডিও!\nমে ১৭, ২০১৮ সম্পাদনা নারী ও শিশু\nহোটেলের বাথরুমে স্নান করছিলেন তিনি৷ হঠাৎই তাঁর মনে হয় লুকিয়ে কেউ ছবি তুলছে তাঁর৷ আশঙ্কা সত্যি করে তিনি দেখেন এগসস্ট ফ্যানের জায়গায় কালো রংয়ের ক্যামেরা৷\nগত ৬ই মে নয়াদিল্লির মহীপালপুর এলাকার একটি হোটেলে ওঠেন ওই মহিলা চিকিৎসক৷ সঙ্গে ছিলেন তাঁর বন্ধু৷ বেলা সাড়ে বারোটা নাগাদ স্নান করতে বাথরুমে যান তিনি৷ ওই চিকিৎসক আচমকাই কিছু সন্দেহজনক শব্দ শুনতে পান৷ আতঙ্কিত হয়ে তাকিয়ে দেখেন কেউ তাঁর স্নানের ভিডিও তোলার চেষ্টা করছে৷\nসঙ্গে সঙ্গে তিনি বাথরুম থেকে বেরিয়ে তাঁর বন্ধুকে ডাকেন৷ অভিযোগ জানানো হয় হোটেল মালিকের কাছেও৷ মহিলা চিকিৎসকের দাবি দুটি ঘরের বাথরুমের একটিই কমন দেওয়াল৷ সেক্ষেত্রে এই ঘৃণ্য কাজ পাশের ঘরের লোকই করবে৷\nতাঁরা পরে ওই লোকটির ঘরে গিয়ে তার ফোনটি চায়৷ তবে যাবতীয় অভিযোগ অস্বীকার করে সেই লোকটি৷ ফোন দিলেও, তাতে তল্লাশি করে কিছু মেলেনি৷ গোটা ঘটনার প্রেক্ষিতে একটি এফআইআর দায়ের করা হয়েছে৷ অজ্ঞাতপরিচয় অপরাধীর বিরুদ্ধে ৩৫৪ ধারায় মামলা দায়ের করেছে পুলিশ৷ পুলিশ মনে করছে পাশের ঘরের লোকটিই এই গোটা ভিডিওটি ঘটায়, পরে তা মুছে ফেলে৷ পুলিশ জানিয়েছে ফোনটি বাজেয়াপ্ত করা হবে৷ ফোনের হিস্ট্রি ঘেঁটে আসল তথ্য বের করা হবে বলে খবর৷\nধর্ষণে বাধা দেওয়ায় ব্লেড চালাল সৎ বাবা কুষ্টিয়ায় বয়লার বিস্ফোরণ, আহত ২


শুকনো চুল - কি আর্দ্রতা?\nঅনেক কারণেই চুল শুষ্ক হতে পারে: চুলের ড্রায়ারের সাথে ঘন ঘন শুষ্ককরণ, কার্লিং লোনের ব্যবহার, রাসায়নিক তরঙ্গ, স্টেইননিং, সূর্য ও সমুদ্রের পানির সংস্পর্শ ইত্যাদি। এছাড়াও, ভিটামিন এবং ট্রেস উপাদানগুলির অভাব, অভ্যন্তরীণ অঙ্গের অভাব, হরমোনের সমস্যাগুলির সাথে সমস্যাটি যুক্ত করা যেতে পারে। কিছু মহিলাদের জন্ম থেকে শুষ্ক চুল আছে, যা জেনেটিক কারণ দ্বারা ব্যাখ্যা করা হয়।\nযখন আমার চুল সামান্য লাগবে?\nশুষ্ক চুলের প্রধান লক্ষণ হচ্ছে:\nশক্ত হয়ে যাওয়া;\nএটি প্রায়ই ঘ্রাণ হিসাবে একটি উপসর্গ দ্বারা অনুষঙ্গী হয়, যা স্ক্যাল্পের স্নায়ুরোগুল্য গলাগুলির সাথে যুক্ত হয়।\nপ্রথমত, শুষ্ক চুলের কারণ খুঁজে বের করা প্রয়োজন, যার জন্য কখনও কখনও বিশেষজ্ঞের সাহায্যে এটি করা অসম্ভব। খাদ্য রেশনে মনোযোগ দিতে ভুলবেন না, তা তাজা ফল ও সবজি, মাছ এবং সীফুড খাবার দিয়ে সমৃদ্ধ করুন, ধূমপান, ভাজা ও লবণাক্ত খাবার খেতে অস্বীকার করুন। এছাড়াও, শুষ্ক চুল দিয়ে, বিশেষ যত্ন থাকা আবশ্যক, তাদের জল এবং পুষ্টি নিশ্চিত করা।\nশুষ্ক চুল জন্য moisturizing shampoos\nশুষ্ক চুলের যত্ন করার প্রধান পর্যায়ে তাদের সঠিক ওয়াশিং হয়। সব পরে, শুকনো ময়শ্চারাইজিং আগে, অতিরিক্ত উপায় দ্বারা হার্ড চুল, তারা ময়লা পরিষ্কার করা প্রয়োজন, এবং এটি আলতো করে না বিশেষজ্ঞরা সপ্তাহে একবারের চেয়ে বেশি চুল না ধুয়ে এই সময়ে ধুয়ে পরিষ্কার করে বা একই সময়ে বাষ্পীকৃত পানি ব্যবহার করেন বা বোতল বা এসিটিক এসিড (1 লিটার লিটার পান) যোগ করেন।\nশুষ্ক চুল জন্য একটি ভাল ময়শ্চারাইজিং শ্যাম্পু চয়ন গুরুত্বপূর্ণ, তার রচনা মনোযোগ পরিশোধ এই তহবিলে নিম্নলিখিত উপাদান থাকা উচিত:\nময়শ্চারাইজিং এজেন্ট (panthenol, গ্লিসারিন, গ্লিসিন, বায়টিন, হাইলুরনিক অ্যাসিড, ইত্যাদি);\nসিলিকন তেল (ডাইমিথাইকন, সাইক্লোডাইমথাইকোন ইত্যাদি);\nনমনীয় উপাদানগুলি (quaterium, ইত্যাদি);\nঔষধি শাকসব্জি চূর্ণ করে;\nভিটামিন এবং খনিজ সমাহারগুলি\nশুকনো চুলের জন্য সলফেটযুক্ত শ্যাম্পু ব্যবহার, এবং ফর্মালডিহাইড হিসাবে খনিজ তেলের সাথে প্যার্যাজেন ব্যবহার করা অসম্ভব। এমনকি একটি ভাল শ্যাম্পু ব্যবহার শুষ্ক চুল ময়শ্চার করা যথেষ্ট নয়, ওয়াশিং পরে আপনি একটি balm বা মাস্ক প্রয়োগ করা উচিত। এটা শৌকল, মাল্ম এবং মাস্ক একই অঙ্গরাগ লাইন থেকে হয় যে উপভোগ্য। এটি চুল পণ্য এক লাইন ব্যবহার করে2মাস পরে, এটি অন্য একটি সঙ্গে এটি প্রতিস্থাপন করার সুপারিশ করা হয় যে বিবেচনা মূল্য।\nশুকনো চুল জন্য হোম ময়শ্চারাইজিং মাস্ক\nশুষ্ক চুল মাস্ক উপর উপকারী প্রভাব, যা বাড়িতে বাড়িতে প্রস্তুত করা যাবে যে সহজ উপাদান থেকে প্রতিটি বাড়িতে হবে। এখানে কিছু রেসিপি আছে।\nমাস্ক নম্বর 1:\nতৈলাক্ত ওষুধের 1-2 টেবিল চামচ\nএক ইঞ্চি এবং মধু এবং কোগাকের এক চা চামচ যোগ করুন\nচুল উপর প্রয়োগ, 2-3 ঘন্টা পরে ধোয়া।\nমাস্ক সংখ্যা 2:\nএক জাল গুঁড়ো, এটি একটি স্লিভিনের glycerin যোগ করুন।\nআদা তেলের2টেবিল-চামচ এবং এক চা চামচ ভিনেগার যোগ করুন।\nচুল উপর প্রয়োগ করুন, এটি একটি উষ্ণ গামছা দিয়ে মোড়ানো\n40 মিনিট পরে ধুয়ে ফেলুন\nমাস্ক # 3:\nএকটু হালকা পাতলা বা কেফর গরম করুন\nচুল উপর রাখা, আপ মোড়ানো\nশ্যাম্পু ছাড়া এক ঘন্টার মধ্যে ধুয়ে ফেলুন\nকিভাবে শুষ্ক চুল টিপস ময়শ্চারাইজ করা?\nখুব প্রায়ই একটি মিশ্র ধরনের চুল আছে, যেখানে চুল শিকড় স্বাভাবিক বা চর্বি, এবং টিপস শুষ্ক এবং বিভক্ত হয়। মধ্যে এই ক্ষেত্রে এটি চুল ধোয়ার পরে, চুলের শেষে হিমায়িত উদ্ভিজ্জ তেল (জলপাই, জোজেবা, নারকেল বা অন্য) ঘুরে বেড়ানোর সুপারিশ করা হয়। এছাড়াও শুষ্ক শেষগুলি নিয়মিত কাটা উচিত (প্রতি 8-10 সপ্তাহ)।\nশুষ্ক কোঁকড়া চুল আর্কে কিভাবে?\nশুষ্ক কোঁকড়া চুলের জন্য, বাড়ির মাস্ক কার্যকর, যা এই ভাবে প্রস্তুত করা হয়:\nমাশ মধ্যে একটি পাকা কলা স্ট্রেন\nএক ইঞ্চি এবং জলপাই তেল2tablespoons যোগ করুন\nচুল উপর রাখা, গরম করার জন্য\n40-60 মিনিট পরে ধোয়া বন্ধ\nপরিষ্কার কেশিক চুল উপর রঙিন\nচুলের জন্য ল্যাভেন্ডার তেল - সঠিক প্রয়োগের সমস্ত রহস্য\nমা-এর মুক্তা স্বর্ণকেশী\nএকটি দীর্ঘ bangs সঙ্গে চুলের ধরন\nএকটি ছোট পোষাক অধীনে চুলের ধরন\nকিভাবে সুন্দর কার্ল তৈরি করতে?\nআমি কি UAE এর ভিসার প্রয়োজন?\nপাম্প নেভিগেশন লাল দাগ\nটিম বার্টন এর স্ত্রী\nপুদিনা জন্য কি দরকারী?\nকিভাবে কাগজ আউট একটি ব্যক্তি করতে?\nচামড়া পোশাক 2015\nছাদ জন্য পিভিসি প্যানেল\nরাত্রে একটি শিশুকে কাশি কমাতে কীভাবে?\nরান্ড থেকে বেড়া\nমাছ কাটিং - প্রসাধন\nগর্ভাবস্থার 10 তম সপ্তাহে ফুস\nকিন্ডারগার্টেন মধ্যে স্নাতকের নিবন্ধন\nআপনার নিজের হাতে কম্পোস্ট গাদা\nবিড়াল জন্য কলার\nঘন দুধ সঙ্গে ওয়াফার টিউবলেট\nJojoba তেল - বৈশিষ্ট্য এবং অ্যাপ্লিকেশন


নতুন ব্যাংকের অনুমোদন নয়, এখাতে সুশাসন প্রতিষ্ঠার পরামর্শ\nমঙ্গলবার, ০৫ ডিসেম্বর, ২০১৭ (১৮:৫৫)\nখেলাপি ঋণের চাপে সংকটের মুখে দেশের ব্যাংকিং খাত। রাষ্ট্রায়াত্ত্ব ব্যাংকগুলোর পরে এরই মধ্যে মূলধন সংকটে পড়েছে বেসরকারি খাতের কিছু ব্যাংকও—এ অবস্থায় আরো ৩টি নতুন ব্যাংক এ সংকট আরো তীব্র করবে বলে আশঙ্কা প্রকাশ করেছেন অর্থনীতিবিদ ড. কাজী খলীকুজ্জামান ও বিআইডিএসের মহাপরিচালকের ড. কে এ এস মুরশিদ।\nনতুন ব্যাংকের অনুমোদন না দিয়ে সরকারকে এ খাতে সুশাসন প্রতিষ্ঠার দিকে নজর দেয়ার পরামর্শ দিয়েছেন তারা।\nবাংলাদেশ ব্যাংকের হিসাবে অবলোপন করার পরেও খেলাপি ঋণ এক লাখ কোটি টাকা ছাড়িয়েছে। এর জেরে বিপুল পরিমাণে মূলধন ঘাটতিতে রাষ্ট্রায়াত্ত্ব ব্যাংকগুলো। একসময়কার মডেল হিসেবে পরিচিত বেসিক ব্যাংককে একরকম অক্সিজেন দিয়ে বাঁচিয়ে রাখা হয়েছে।\nএই অনিয়মনে ধাক্কা লেগেছে বেসরকারি খাতেও। রাজনৈতিক বিবেচনায় ছাড় পাওয়া নতুন প্রজন্মের ব্যাংকগুলোর মধ্যে বেশিরভাগই চলছে ধুকে ধুকে। এর মধ্যে ফার্মার্স ব্যাংকের অবস্থা সবচেয়ে করুণ।\nএ অবস্থায় শুধু রাজনৈতিক স্বার্থে আরো ব্যাংকের অনুমোদন দেয়া দেশের আর্থিক খাতের জন্য আত্মঘাতী হতে পারে বলে আশঙ্কা বিশেষজ্ঞদের।\nবিশেষজ্ঞরা বলেন, ব্যাংকিং খাতে অনিয়ম আর জালিয়াতির যে রীতি চালু হয়েছে নতুন ব্যাংক এলে তার ক্ষেত্র আরো প্রসারিত হবে। তাই এসব প্রতিরোধেই সরকারকে বেশি মনোনিবেশ করতে হবে বলে তারা মনে করছেন।\nএদিকে, অনেক আলোচনা সমালোচনার পর গতকাল বেসিক ব্যাংক কেলেঙ্কারিতে প্রতিষ্ঠানটির তৎকালীন চেয়ারম্যান আবদুল হাই বাচ্চুকে তলব করেছিল দুর্নীতি দমন কমিশন-দুদক।\nএ উদ্যোগকে সাধুবাদ জানিয়ে অপরাধীরা যেন কোনোভাবেই পার না পায় সেদিকে সজাগ থাকতে দুদককে পরামর্শ বিশেষজ্ঞদের।


১ গ্রাম ডিএনএতে ২১ কোটি জিবি ডেটা!\nপ্রচ্ছদ » App Home Page ১ গ্রাম ডিএনএতে ২১ কোটি জিবি ডেটা!\nঅর্থসূচক ডেস্ক । ৬ মার্চ, ২০১৭ ৪:৪১ অপরাহ্ণ\tপ্রতিদিনই চলছে নিত্য নতুন গবেষণা। বেরোচ্ছে নিত্য-নতুন উদ্ভাবন। যুগ যুগ ধরে এক প্রজন্ম থেকে পরের প্রজন্মে যা আমরা বয়ে নিয়ে চলেছি। ডিএনএ-তে ভরা ওই সব তথ্যই ঠিক করে দিচ্ছে কেমন হবে কার চেহারা ও বৈশিষ্ট্য। ডিএনএ-র মধ্যেই ডিজিটাল তথ্য রাখার ব্যবস্থা করে ফেলেছেন কলম্বিয়া বিশ্ববিদ্যালয়ের দুই বিজ্ঞানী ইয়ানিভ এরলিখ ও ডিনা জিএলিস্কি এবং নিউ ইয়র্ক জিনোম সেন্টারের বিজ্ঞানীরা।\nডিএনএ-তে তথ্য রাখার চেষ্টা অবশ্য আগেও হয়েছে এবং এখন তা চলছে বিশ্বের বিভিন্ন প্রান্তে। তফাৎ এটাই যে সেই ডিএনএ থেকে যখন ওই সব ডিজিটাল ডেটা ফেরত নেওয়া হয়েছে, দেখা গিয়েছে সবটা ফিরে পাওয়া যাচ্ছে না। কিছু কিছু অংশ বাদ থেকে যাচ্ছে বলে জানিয়েছে আনন্দবাজার পত্রিকা।\nডাটা সংরক্ষণ করতে ডিএনএকে প্রকতির তৈরি আদর্শ পাত্র বলে বলেছেন বিজ্ঞানীরা।\nইয়ানিভরা জানাচ্ছেন, তথ্য ভরা ডিএনএ তাঁরা এনজাইমের মাধ্যমে বারবার ‘কপি’ করেছেন। নিখুঁত ডেটা ফেরত পেয়েছেন মোট ন’বার কপি করার পরেও! এটা আগে ঘটেনি। অতীতে গভীর মহাকাশে পাঠানো হয়েছে অজানা কোনও বুদ্ধিমান জীবের উদ্দেশ্যে। তেমন একটির ডেটাও ভরা হয়েছে। মোট ২১৫ পেটাবাইট। অর্থাৎ ১ গ্রাম ডিএনএ-তে ২১.৫ কোটি জিবি ডেটা!\nমাত্র ১ গ্রাম ডিএনএ-র মধ্যেই তাঁরা ভরে দিয়েছেন একটি কম্পিউটারের অপারেটিং সিস্টেম ও একটি ভাইরাস প্রোগ্রাম, ৮ এমএম-এর একটি গোটা ফিল্ম, একটি সংস্থার ডিজিটাল গিফট কার্ড, আরও বেশ কিছু ডেটা।\nতবে জিনের জোগান অঢেল হলেও এই প্রক্রিয়াটির খরচ যথেষ্ট। ডেটা রাখতে ৭ হাজার ডলার ও তা ফেরত পেতে আরও ২ হাজার ডলার খরচ পড়েছে ইয়ানিভদের।\nতবে গবেষকরা বলছেন, তথ্য রাখার পক্ষে ডিএনএ হচ্ছে প্রকৃতির তৈরি আদর্শ পাত্র। যাতে সব চেয়ে কম জায়গায় সব চেয়ে বেশি তথ্য থাকে। কয়েক হাজার বছর সংরক্ষণ করা যায়।\nপেনড্রাইভে হারানো ডাটা ফিরে পাবেন যেভাবে\nঅপেরা মিনিতে ৩৩০ কোটি টাকার সাশ্রয়\nআসছে ওয়াই-ফাই এর ১০০ গুণ গতির ইন্টারনেট ডাটা সার্ভিস\nব্রিটেনে জিন-ভূত তাড়াতে শিশু নির্যাতন\nট্যাগঃ জিন, ডাটা, হার্ডডিস্ক


স্ত্রীর এই ছবিটি দেখা মাত্রই, স্ত্রীকে ডিভোর্স দেন স্বামী! ছবিটি জুম করে দেখেন! - Alok Barta\nNovember 22, 2021\tএক্সক্লুসিভ 1,117 Views\nস্বামী ২০ দিন সময় পর তার প্রেমময় স্ত্রী কাছে বাড়িতে ফিরে আসেন, তাহলে একবার কল্পনা করুন যে সে এতদিন পর স্বশরীরে তার স্বামীকে দেখবে!\nকিন্তু সত্য এটা নয় যা মনে করা হচ্ছে সত্য এবং কল্পনা একে অপরের থেকে পোলার বিপরীতে এবং আমর’া পাশাপাশি পার্শ্ব তুলনা যখন করবো তখন তাদের পার্থক্য দেখতে পাবেন।\nকিন্তু এই ক্ষেত্র সবসময় হয় না। কাছ থেকে একবার পরীক্ষা করুন! কাছ থেকে ছবি পরীক্ষা করলে সত্য উদ্ঘাটন হবে। আমর’া এই ছবিটির উপর থেকে পর্দা সরানোর আগে, দয়া করে এটির উপর কোনো অযৌক্তিক বিবরণ সন্ধান করবেন না। ঠিক আছে? পরবর্তী দেখুন!\nএতদূর পর্যন্ত অস্পষ্ট কিছুই না? মনে হয় মেয়েটি গ্রীষ্মের তাপ দ্বারা ভ’য়’ঙ্কর ভাবে প্রভাবিত হয়েছে এবং ঠান্ডা থাকার জন্য তার মুখের সামনে ফ্যান টা নিয়ে এসেছে, আমর’া খুব ভয়ানক কিছু দেখছি না। বিশাল ফ্যানটি মনে হচ্ছে প্রান্তের খুব কাছাকাছি। কিন্তু এটা কি ঠিক? ভুল।\nঠিক আছে তা আপনি এটা লক্ষ্য করেছেন? ঠিক আছে আমর’া আপনার জন্য জিনিসগুলিকে আরও সহজ করে তুলছি । ছবির অর্ধেক ডান দিকটি লক্ষ্য করুন।\nচরিত্রহীন মেয়ে চেনার ৮টি উপায় – একই সময়ে বহুপুরুষের সঙ্গে সদ্ভাব রাখতে পছন্দ করে এমন নারীর সংখ্যা দিনে দিনে বেড়েই চলেছে। বিশ্বস্ত একজন নারী, যার সাথে ঘর বেঁধে সুখে জীবন কাটানো যায় এমনটা খুঁজতে রীতিমত ঘাম ছুটে যায় তাই অনেক পুরুষের।\nকিন্তু জীবনকে সুন্দর করতে একজন চরিত্রবান সঙ্গীর বিকল্প নেই। যারা জীবনসঙ্গী খুঁজছেন, তাদেরকে তাই অবশ্যই জানতে হবে অসৎ নারীদের চেনার উপায়। তাহলে চরিত্রবান নারীসঙ্গী নির্বাচনে আপনি অনেকটাই নিরাপদ থাকবেন।


‘একজন নাশকতাকারীও সাভার হয়ে ঢাকা ঢুকতে পারবে না’ -\nHome / জাতীয় / ‘একজন নাশকতাকারীও সাভার হয়ে ঢাকা ঢুকতে পারবে না’\n‘একজন নাশকতাকারীও সাভার হয়ে ঢাকা ঢুকতে পারবে না’\nসাভার অঞ্চলের বীর মুক্তিযোদ্ধাদের সঙ্গে নিয়ে ঢাকা-আরিচা হাইওয়ের ওপর কড়া প্রহরা বসিয়েছেন ডা. এনামুর রহমান। সাভারে ১০ম জাতীয় সংসদ নির্বাচনে বিনা প্রতিদ্বন্দ্বিতায় নির্বাচিত এই চিকিৎসক-রাজনীতিক বলেন, “দেশে স্বাধীনতা বিরোধী চক্র আবার মাথাচাড়া দিয়ে উঠেছে, তাদের প্রতিহত না করতে পারলে দেশের মূল্যবান সম্পদ বাঁচানো যাবে না। অতএব ঢাকায় ‘রাজনৈতিক কর্মসূচির নামে যে নাশকতার প্লট তৈরি’ করা হচ্ছে তা যে কোনো উপায়ে ঠেকিয়ে দিতে হবে।”\nশনিবার দুপুরে সাভারে সরেজমিন ঘুরে দেখা যায় রাস্তায় আইন-শৃঙ্খলাবাহিনীর সঙ্গে সক্রিয় রয়েছেন আওয়ামী লীগের নেতা-কর্মীরাও। তারা ঢাকামুখী গাড়িগুলো থামিয়ে সন্দেহভাজনদের আটকে দিচ্ছেন। এনামুর রহমান বলেন, সাভারে আওয়ামী লীগকে কখনোই এতটা সক্রিয় হতে দেখিনি।\nআওয়ামী লীগের মনোনীত প্রার্থী হিসেবে বিনা প্রতিদ্বন্দ্বিতায় সংসদ সদস্য নির্বাচিত হয়েছেন ডাঃ মো. এনামুর রহমান। তিনি সাভারে এনাম মেডিকেল কলেজ হাসপাতালের সত্ত্বাধিকারী।\nবাংলানিউজের সঙ্গে এনামুর রহমানের কথা হয় তার এনাম মেডিকেল কলেজ হাসপাতালের কনফারেন্স হলে। সেখানে তিনি তার রাজনৈতিক অঙ্গীকারের পাশাপাশি, সাভারকে আরও কার্যকর অর্থনৈতিক জোনে পরিণত করার লক্ষে স্বপ্ন ও প্রত্যাশার কথা জানান।\nগত এপ্রিলে সাভারে ধসে পড়া রানা প্লাজার আহত শ্রমিকদের চিকিৎসা সেবা দিয়ে এরই মধ্যে অনেকের কাছেই সুপরিচিত এনামুর রহমান। হঠাৎ করেই আওয়ামী লীগের মনোনয়ন প্রাপ্তি ও বিনা প্রতিদ্বন্দ্বিতায় সংসদ সদস্য নির্বাচিত হওয়া নিয়ে প্রতিক্রিয়া ব্যক্ত করতে গিয়ে এনামুর রহমান বাংলানিউজকে জানান তার রাজনৈতিক অতীতের কথা।\nএনামুর জানান, রাজনীতিতে তার হাতেখড়ি ১৯৬৮ সালে ছাত্রাবস্থায়। সেবছর পাঠ্যক্রমে যুক্ত হয় ‘দেশ ও কৃষ্টি’ নামে একটি বই। যে বইটি ছিলো বাংলাদেশি ও বাঙালির চিরায়ত কৃষ্টির বিরোধী। বইয়ের অনেক লেখাই ছিলো এ অঞ্চলের মানুষের ঐতিহ্যের পরিপন্থি। সেই বইয়ের বিরুদ্ধে আন্দোলনের একজন সক্রিয় কর্মী ছিলেন কিশোর ছাত্র এনামুর রহমান।\nএরপর ৬৯ এর গণ অভ্যূত্থানেও ছিলেন রাজপথে সক্রিয়।\nএনামুর রহমান বলেন, বয়সে ছোট বলে তখন মুক্তিযুদ্ধে যেতে পারিনি, সশস্ত্র যুদ্ধে অংশ নিতে পারিনি। কিন্তু মুক্তিযুদ্ধে ছিলাম সক্রিয় কর্মী। এনামুর জানান, রাজাকার আল-বদরদের যেসব চিঠি মুক্তিযোদ্ধাদের হাতে ধরা পড়তো সেগুলোর পাঠোদ্ধার ছিলো তার দায়িত্ব। এসব চিঠি উর্দুতে লেখা থাকতো। এবং তিনি উর্দু লিখতে ও পড়তে জানতেন।\nমুক্তিযুদ্ধের সেই চেতনাকে ধারণ করেই জীবনের পথ চলেছেন। যুদ্ধের পর নিজের লেখা-পড়া শেষ করেছেন। চিকিৎসা-শাস্ত্রে ডিগ্রি নিয়ে চিকিৎসক হয়েছেন। হাসপাতাল গড়েছেন। এর মধ্যে আর রাজনীতির সঙ্গে সম্পৃক্ততা রাখেননি।\nকিন্তু এবারের নির্বাচনের ছয় মাস আগে প্রধানমন্ত্রী ও আওয়ামী লীগ সভাপতি শেখ হাসিনা তাকে ডেকে সাভারের এই আসনে নির্বাচন করার প্রস্তাব দেন।\n“মুক্তিযুদ্ধের সপক্ষের একজন মানুষ হিসেবে জাতির পিতার কন্যার সেই প্রস্তাব গ্রহণ করতে আমার কোনো দ্বিধা ছিলো না। এতটুকু ভাবতেও হয়নি,” বলেন এনামুর রহমান।\nএনামুর রহমান জানান, সরাসরি রাজনীতিতে সক্রিয় না থাকলেও দেশ ও দেশের মানুষকে নিয়ে তার ভাবনা বরাবরই রয়েছে। যখনই সুযোগ পেয়েছেন সরকারকে মানুষের উন্নয়নের পক্ষে বিভিন্ন প্রস্তাব দিয়েছেন। পুলিশের বেতন বাড়িয়ে তাদের কাজে আগ্রহী করে তোলা, চিকিৎসার মানোন্নয়নে চিকিৎসকদের প্রশিক্ষণ, ছাত্রলীগকে কার্যকর করে তুলতে সত্যিকারের ছাত্রদের এই রাজনীতির নেতৃত্বে নিয়ে আসার বিভিন্ন ফোরামেই বলেছেন তিনি।\nএনামুর রহমান বলেন, আজ দেশে যে অবস্থা শুরু হয়েছে। দেশজুড়ে স্বাধীনতা বিরোধী চক্র যেভাবে নাশকতা শুরু করেছে তা প্রতিহত করতে স্বাধীনতার পক্ষের শক্তিকেই আবার সোচ্চার হতে হবে। আর সেই কারণেই মুক্তিযোদ্ধাদের হাতে নিয়েই আমরা এই কর্মসূচি বাস্তবায়ন করছি। এক্ষেত্রে সাভারের বীর মুক্তিযোদ্ধা আশরাফ উদ্দিন খান, চন্দন কুমার সাহা, মুক্তিযোদ্ধা সংসদের জেলা কমান্ডার আইনউদ্দিনসহ আরও অনেকেই তার সঙ্গে রয়েছেন বলে জানান এনামুর রহমান।\nতিনি বলেন, প্রগতি ও উন্নতিকে ধ্বংস করতে যারা কাজ করছে তাদের প্রতিহত করতে বঙ্গবন্ধু কন্যার হাতকে শক্তিশালী করতেই আজ আমরা মাঠে নেমেছি।\nদলের মনোনয়ন পাওয়ার পরের দিন থেকেই মাঠে আছেন এ কথা জানিয়ে ড. এনামুর রহমান বলেন, যে আস্থা নিয়ে প্রধানমন্ত্রী ও আওয়ামী লীগ সভানেত্রী আমাকে সুযোগ দিয়েছেন আমি তার আস্থার প্রতি যথার্থ সম্মান দেখাতে চাই।\nসাভার দিয়ে কোনো নাশকতাকারী ঢাকায় ঢুকতে পারবে না, এমন কথা দৃঢ়তার সঙ্গে জানান এনামুর রহমান। তিনি বলেন, নদী পথে ব্রিজের নিচে টহল বসানো হয়েছে। সাভারের প্রতিটি আওয়ামী লীগ নেতা-কর্মী সক্রিয় রয়েছে। আইন-শৃংখলাবাহিনীর সঙ্গে সমন্বয় করে কাজ চলছে।\nতিনি বলেন, নেতা-কর্মীরা সক্রিয় হওয়াতে আইন-শৃঙ্খলাবাহিনী বাড়তি মনোবল নিয়ে কাজ করতে পারছে।\nএমপি হিসেবে নির্বাচিত হওয়ার পর কাজের চাপ অনেক বেড়ে গেছে, বিষয়টি কেমন উপভোগ করছেন? এমন প্রশ্নে এনামুর রহমান বলেন, ৫ জানুয়ারি নির্বাচন সুসম্পন্ন হলে নির্বাচনের গেজেট নোটিফিকেশন প্রকাশিত হলেই এ নিয়ে কথা বলবো।\nতবে স্বাধীনতা বিরোধী চক্রকে দেশে আরও বেশি নিষ্ক্রিয় করে তুলতে বিভিন্ন পরিকল্পনা রয়েছে ধীরে ধীরে যেগুলো বাস্তবায়ন করা হবে বলে জানান এনামুর রহমান।\nসাভার অর্থনৈতিকভাবে দেশের জন্য একটি গুরুত্বপূর্ণ অঞ্চল। সরকার যাতে এই অঞ্চলের অবকাঠামোগত উন্নয়নে আরও বেশি বরাদ্দ রাখে ও উদ্যোগ নেয় সে লক্ষ্যেও কাজ করবেন বলে জানান এনামুর রহমান।\nসাভারে শ্রমিকদের জীবন মান উন্নয়নের লক্ষ্যে তাদের মজুরি বৃদ্ধির পাশাপাশি স্বল্প ও নিয়ন্ত্রিত খরচে বসবাসের ব্যবস্থা নিশ্চিত করার কথা বলেন তিনি। এজন্য সরকারের কাছে খাস জমিতে আরও বেশি করে ডরমিটরি বানিয়ে শ্রমিকদের থাকার ব্যবস্থা করার কথা বলেন তিনি।\nসাভারে যাতে রানাপ্লাজার মতো এমন ট্রাজিক ঘটনা আর না ঘটে সে লক্ষ্যে সব সময় সজাগ থাকবেন বলেও প্রত্যয় ব্যক্ত করেন তিনি।\nসাভারের আমিনবাজার থেকে নয়াবাজার পর্যন্ত আট লেনের মহাসড়কে ফুটপাতে যেসব দোকান বসেছে সেগুলোর হকারদের পুনর্বাসনের ব্যবস্থা করে সরিয়ে নেওয়া হবে। আর তাতে সাভারের এই সড়ক থাকবে সম্পূর্ণ যানজটমুক্ত, প্রত্যাশা এনামুর রহমানের।\nবিনা প্রতিদ্বন্দ্বিতায় নির্বাচিত হওয়ার বিষয়টি কেমন লাগছে? এমন প্রশ্নে এনামুর রহমান বলেন, ভোটাভুটির মাধ্যমেই নির্বাচিত হতে চেয়েছিলাম। নির্বাচনের পূর্ণ প্রস্তুতিই ছিলো। ভোটার তালিকা সংগ্রহ করে, কেন্দ্র অনুযায়ী কর্মী নিয়োগ এমনকি পোলিং এজেন্ট নিয়োগ সম্পন্ন হয়েছিলো।\nসাভারের এই আসনে জাতীয় পার্টির আবুল কালাম আজাম প্রার্থীতা প্রত্যাহার করায় বিনা প্রতিদ্বন্দ্বিতায় নির্বাচিত হন ডাঃ এনামুর রহমান। তবে এই আসনে বিএনপি নির্বাচনে এলে ডাঃ দেওয়ান মো. সালাহউদ্দিনের সঙ্গে তার জোর প্রতিদ্বন্দ্বিতা হতো বলেই মনে করেন তিনি।\nচিকিৎসা ও ব্যবসা পেশার পর রাজনীতিতে জড়ানো ও এমপি হওয়ার অনুভূতি কি? এমন প্রশ্নে ডাঃ এনামুর রহমান বলেন, “শপথ নেওয়া হয়নি তাই অনুভূতি এখনো সেভাবে নাড়া দিচ্ছে না।”


13th Apeejay Kolkata Literary Festival commences inaVirtual Edition on 21st January; অপেক্ষার অবসান, ভার্চুয়াল মাধ্যমে আগামিকাল শুরু এপিজে সাহিত্য উৎসব | Indian Express Bangla\nএবছর থাকছে নানান চমক, তারকা সমাগমে এবার পরিপূর্ণ সাহিত্য উৎসব\nUpdated: January 20, 2022 3:55:23 pm\nকলকাতা সাহিত্য উৎসব, ২০২২\nApeejay literary festival 2022: অবশেষে অপেক্ষার অবসান। আগামীকাল থেকে তিনদিনের জন্য অর্থাৎ ২১ জানুয়ারি থেকে ২৩ জানুয়ারি অনুষ্ঠিত হতে চলেছে কলকাতা লিটারারি ফেস্টিভ্যালের ১৩তম সংস্করণ। অক্সফোর্ড বুকস্টোরের পক্ষ থেকে আজই ঘোষণা করা হয়েছে এই বহু প্রতীক্ষিত উৎসবের। সঙ্গেই থাকছে অক্সফোর্ড বুকস্টোরের শতবর্ষ উদযাপন অনুষ্ঠান।\nএইবছরের উৎসবের সন্ধিক্ষণে থাকছেন লেখক, সাংবাদিক, চিন্তাবিদ, বলিউড অভিনেতা থেকে আন্তর্জাতিক স্তরের লেখকদের সমাগম। সম্পূর্ণ বিষয়টি যদিও বা ভার্চুয়াল ভাবেই অনুষ্ঠিত হবে, তারপরেও আকর্ষণীয় বিষয় কিন্তু একেবারেই কম নয়।\nতিনদিন ব্যাপী এই অনুষ্ঠানে আলোচনার বিষয়বস্তু শুনলেই কিন্তু আপনিও চমকে যাবেন। কী নেই তাতে! ফিকশন নন ফিকশন থেকে চিকিৎসা শাস্ত্র, কবিতা, রাজনীতি, কারেন্ট এফেয়ার্স, ইতিহাস, শিশুমন এবং সাহিত্যের উপর চর্চা করা হবে।\nকোথায় কখন এই উৎসবে আপনিও শামিল হতে পারবেন?\nএবছরের Apeejay কলকাতা লিটারারি ফেস্টিভ্যাল যেহেতু সম্পূর্ণ অনলাইন অর্থাৎ ভার্চুয়াল মাধ্যমেই হবে, সেই কারণে সাহিত্য উৎসবের অফিসিয়াল ফেসবুক এবং ইউটিউব চ্যানেলের সহযোগে অক্সফোর্ড বুকস্টোর জুড়ে লাইভস্ট্রিম করা হবে।\nসাহিত্য উৎসবের এবছরের আয়োজন প্রসঙ্গে, প্রীতি পল ( ডিরেক্টর, এপিজে সুরেন্দর গ্রুপ ) বলছেন, ‘অতিমারি পরবর্তী সময়ে বিশ্বজুড়ে যে ধরনের চ্যালেঞ্জের মোকাবিলা সকলেই করছে, তাতে এই সময় শিক্ষা নেওয়ার সুযোগ অবশ্যই গ্রহণ করা উচিত’। তিনি আরও জানান, গত দুবছর ধরে অতিমারির সময়ে অক্সফোর্ড বুকস্টোর এবং এপিজে সাহিত্য উৎসব ডিজিটাল প্ল্যাটফর্মকে সক্রিয় ভাবে ব্যবহার করেছে তাই নতুন কথোপকথনের ক্ষেত্রে তারা ভার্চুয়াল মাধ্যমেই বিশ্বাসী। তার বক্তব্য, নির্দিষ্ট কোনও স্থানে হোক কিংবা ভার্চুয়াল, শিক্ষার সন্নিবেশ অবশ্যই প্রয়োজন।\nময়না ভগত ( ডিরেক্টর, এপিজে সাহিত্য উৎসব ) জানিয়েছেন, “এই ১৩তম উৎসবে আমাদের লক্ষ্য বিকশিত বিশ্ব এবং পরবর্তী সংরক্ষিত বিষয়গুলিকে ধরে রাখা। আগামী দিনে সামাজিক এবং শিক্ষার উপর দৃষ্টিপাত করেই ধারাবাহিকতা এবং নতুন উদ্ভাবনের লক্ষ্য খুঁজেই নয়া চ্যালেঞ্জের মোকাবিলা করা হবে। প্রতিনিধিদের সহযোগিতা এবং ডিজিটাল সংযোগে মুল উদ্যোগের সঙ্গে এগিয়ে যেতে হবে।”\nঅনুষ্ঠানের সঙ্গে যুক্ত থাকছেন যেসব গণ্যমান্য ব্যক্তিবর্গ, তাঁদের মধ্যে উইলিয়াম ডালরিম্পল; পুরস্কার বিজয়ী শিশু লেখক, অ্যান্ডি গ্রিফিথস; কবি, ঔপন্যাসিক এবং সাংবাদিক, জিৎ থাইল; চলচ্চিত্র নির্মাতা এবং লেখক, বন্দনা কোহলি; লেখক, বক্তা এবং পুরাণবিদ, দেবদত্ত পট্টনায়েক; কলামিস্ট এবং ঔপন্যাসিক, শোভা দে; সাংবাদিক এবং চলচ্চিত্র সমালোচক, অনুপমা চোপড়া; সাংবাদিক, লেখক এবং কলামিস্ট, সীমা গোস্বামী; চলচ্চিত্র পরিচালক, চিত্রনাট্যকার এবং অভিনেতা, অপর্ণা সেন; বিখ্যাত সাংবাদিক এবং টিভি উপস্থাপক, বীর সিংঘভি; লেখক, ডাঃ কল্যাণ রায়; কবীর বেদী, তুষার কাপুর, যুগল হংসরাজের মতো বলিউডের বিখ্যাত অভিনেতারা। থাকছেন সেলিব্রিটি শেফ, সঞ্জীব কাপুর এবং বিকাশ খান্না। সুপরিচিত ফুড ব্লগার, ইন্দ্রজিৎ লাহিড়ী, এবং অবশ্যই সকলের পরিচিত মীর আফসার আলি।\n2022apeejay kolkata literary festivalartcelebrationcultureoxford bookstore\nWeb Title: 13th apeejay kolkata literary festival commences inavirtual edition on 21st january


Eijaz Khan anlysed why he did not get more projects in Bollywood tc arcপ্রেমে সফল হলেও রাজনীতির কোপেই হোঁচট খেয়েছে কেরিয়ার? – News18 Bangla\nEijaz Khan : প্রেমে সফল হলেও রাজনীতির কোপেই হোঁচট খেয়েছে কেরিয়ার?\nএজাজ খান, ফাইল ছবি\nকাব্যাঞ্জলি (Kkavyanjali) এবং কেয়া হোগা নিম্মো কা (Kyaa Hoga Nimmo Kaa) সিরিয়ালের সুবাদে একসময় ছোট পর্দার হার্টথ্রব হয়ে উঠেছিলেন এজাজ খান (Eijaz Khan)।\nLast Updated : July 27, 2021, 18:27 IST\n#মুম্বই: কাব্যাঞ্জলি (Kkavyanjali) এবং কেয়া হোগা নিম্মো কা (Kyaa Hoga Nimmo Kaa) সিরিয়ালের সুবাদে একসময় ছোট পর্দার হার্টথ্রব হয়ে উঠেছিলেন এজাজ খান (Eijaz Khan)। শুধু টেলিভিশনই নয়, তনু ওয়েডস মনু (Tanu Weds Manu) এবং জাস্ট ম্যারেড (Just Married)-এর মতো হিট সিনেমাতেও অভিনয় করেছিলেন এজাজ। তবে তিনিও বলিউডের পলিটিকসের শিকার হয়েছিলেন! যদিও সেই পলিটিকসে প্রভাবিত না হয়ে জীবনে এগিয়ে গিয়েছেন অভিনেত্রী পবিত্রা পুনিয়ার (Pavitra Punia) প্রেমিক।\nবিগ বস ১৪ (Big Boss 14)-এর জার্নির পরে অভিনেতা এজাজ খানের কেরিয়ারের চাকা ফের ঘুরতে শুরু করেছে। বিগ বসের ঘর থেকে বেরিয়ে ব্যক্তিগত জীবনে যেমন প্রেমিকা পবিত্রা পুনিয়ার সঙ্গে নতুন সম্পর্কে জড়িয়েছেন, তেমনই তিনি বেশ কয়েকটি নতুন প্রোজেক্টেও কাজ করেছেন। যেমন শীঘ্রই আসতে চলেছে এজাজ অভিনীত ওয়েব সিরিজ ড্রিমস (Dreams)। আর ওয়েব সিরিজটির প্রোমোশনেই মুম্বইয়ের কাজের জগতের পলিটিকসের প্রসঙ্গে কথা বলেন এজাজ খান। ইন্ডাস্ট্রিতে 'রাজনীতি'-র কারণে এজাজ তাঁর প্রাপ্য স্থান পাননি বলে মনে হয় কি না সে বিষয়ে সম্প্রতি একটি ইন্টারভিউতে এজাজকে জিজ্ঞাসা করা হয়েছিল। যার উত্তরে সরাসরি সম্মতি না দিলেও এজাজ উত্তর দেন, "পলিটিকস যে কোনও জায়গাতেই রয়েছে।" নিজের বক্তব্যের ব্যখ্যা দিতে গিয়ে এজাজ তাঁর আসন্ন সিরিজটির চরিত্র ওয়াসিম খান (Wasim Khan)-এর তুলনা দেন। সিনেমাটিতে ওয়াসিম খানকে পরিস্থিতির শিকার হয়ে অপদস্থ হতে হয়েছিল। এজাজের মতে, "আমিও নিজে এজাজ খান হিসাবে ফাঁদে পড়েছিলাম। কিন্তু প্রত্যেকের জীবনই চলতে থাকে। আপনি যত নিজের কাছাকাছি থাকবেন, ততই একটি চরিত্রের কাছে যেতে পারবেন।"\nবিগ বসের ঘর থেকে বহু সেলিব্রিটির কেরিয়ারের নতুন পথ খুলে গিয়েছে। শুধু পরিচিতি কিংবা অর্থ উপার্জন নয়, নিজেকে অন্যভাবে পরীক্ষা করার জন্য এজাজও গত বছর বিগ বস ১৪ (Big Boss 14) করতে চেয়েছিলেন। তাঁর সিরিজের চরিত্র এসআই ওয়াসিম খান যেমন প্রথম সিজনে নিজের তৈরি করা ফাঁদ থেকে বেরিয়ে এসে জীবনে সামনের দিকে এগিয়ে গিয়েছেন, তেমনি এজাজও জীবনে পিছনের দিকে তাকাতে চান না। তবে তার মানে এই নয় যে তিনি 'এজাজ খান' হয়ে নিজেকে আবদ্ধ রাখার কারণে কোনও কাজ হারাননি কিংবা কোনও পলিটিকসের শিকার হননি। এজাজ বলেন, "পলিটিকস যে ভাবে চলে, তেমনই যে সব সময় হবে এমনটা নয়। তবে কাজের ক্ষেত্রে যাঁরা পলিটিকস করেন আমি তাঁদের বুঝতে পারি না।" তবে এজাজের জীবনে পলিটিকসের কোনও জায়গা নেই বলে চারিদিকে ঘটে চলা পলিটিকস অভিনেতার জীবনে তেমন কোনও প্রভাব ফেলতে পারে না।\nপ্রসঙ্গত, তক্ষক (Thakshak), ম্যায়নে দিল তুঝকো দিয়া (Maine Dil Tujhko Diya) এবং কুছ না কহো (Kuch Na Kaho)-র মতো সিনেমায় ছোট চরিত্র দিয়ে অভিনেতা হিসাবে কেরিয়ার শুরু করেন এজাজ খান। তবে তিনি কাব্যাঞ্জলি এবং কেয়া হোগা নিম্মো কা সিরিয়াল দিয়ে জনপ্রিয়তার শিখরে পৌঁছান। গত বছর বিগ বসের ঘরে পবিত্রা পুনিয়ার সঙ্গে রোম্যান্স এবং কবিতা কৌশিকের (Kavita Kaushik) সঙ্গে লড়াইয়ে জন্য ফের শিরোনামে এজাজ খানের নাম উঠে আসে।\nFirst published: July 27, 2021, 18:27 IST\nTags: Bollywood, Eijaz Khan


ড্যাপ (DApp) কি? ড্যাপ কিভাবে কাজ করে? ড্যাপ সম্পর্কিত বিস্তারিত। - Trickbd.com\nCryptocurrency Education Guideline\nকেমন আছেন সবাই? আজকে আমি আপনাদের ড্যাপ সম্পর্কিত কিছু তথ্য শেয়ার করবো, আশা করি শেষ পর্যন্ত পোস্টটি পড়ার মাধ্যমে আপনি একটি ক্লিয়ার কনসেপ্ট ধারণা পাবেন ড্যাপ সম্পর্কে। আর আপনি যদি Blockchain ডেভেলপার হয়ে থাকেন তাহলে তো পোস্টটি আপনারই জন্যে। তো চলুন শুরু করা যাক……….\nডিসেন্ট্রালাইজড অ্যাপ্লিকেশন বা ড্যাপ (Dapp or Dapps) হলো এমন এক ধরনের অ্যাপ্লিকেশন প্রোগ্রাম যেটি সম্পূর্ণ বিকেন্দ্রীভূত অর্থাৎ এটি কোন একক ব্যক্তি অথবা কোন কোম্পানি বা প্রতিষ্ঠান দ্বারা নিয়ন্ত্রিত নয়। এটি ব্লকচেইন নেটওয়ার্কের ওপর প্রতিষ্ঠিত এবং ব্যবহারকারীদের সেনসিটিভ তথ্যের জন্য নিরাপদ স্থান তৈরির জন্যে একটি স্মার্ট কন্ট্রাক্ট (Smart Contract) ব্যবহার করে। ড্যাপ গুলো ওপেন সোর্সড অর্থাৎ এটি যে কেউ দেখতে, নকল বা কপি তৈরি করতে এবং অডিট (Audit) করতে পারবে।\nড্যাপ এর প্রকারভেদঃ\n2013 সালে Ethereum এর নির্মাতা Vitalik Buterin দ্বারা প্রকাশিত ইথেরিয়াম হোয়াইট পেপারে ড্যাপ কে তিনি তিনটি প্রধান ভাগে বিভক্ত করেন।\n১.Financial: এগুলি এমন অ্যাপ্লিকেশন যা কারেন্সি সংবলিত।\n২.Semi-Financial: ওপেনসোর্স অ্যাপস যেগুলিতে কারেন্সি জড়িত কিন্তু এছাড়াও আরও কিছু জিনিসের দরকার পরে যেমন Ethereum ব্লকচেইনের বাহিরের ডেটার প্রয়োজন।\n৩.Others: এগুলোর বাইরে যে কোনো রকমের ডিসেন্ট্রালাইজড অ্যাপ্লিকেশন যা ডেভলপারসরা তৈরি করার চেষ্টা করছে যেমন, অনলাইন ভোটিং এবং স্টরেজ অ্যাপস।\nক্রিপ্টোকারেন্সির সাথে ড্যাপ এর সম্পর্কঃ\nযদিও ড্যাপের ক্রিপ্টোকারেন্সির সরাসরি কোন সম্পর্ক নেই, তবে এই সিস্টেমটির সাথে অধিকাংশ ক্ষেত্রেই ক্রিপ্টোকারেন্সি সংযোজন করা হয়। উদাহরণস্বরূপ, ইথেরিয়াম ব্লকচেইনে স্মার্ট কন্ট্রাক্ট (Smart Contracts) চালানোর জন্য সামান্য পরিমাণ ইথার খরচ হয়, যাকে গ্যাস (Gas) বলা হয়। আবার ড্যাপের সাথে যেমন অর্থনৈতিক বিষয়াবলির সম্পর্ক থাকতে পারে তেমনি আবার সম্পর্ক নাও থাকতে পারে। যদি থাকে সেক্ষেত্রে অবশ্যই একটি ক্রিপ্টোগ্রাফিক টোকেন বা ক্রিপ্টোকারেন্সি ব্যবহার করতে হবে যেটি ড্যাপ এর হোস্ট করা নেটওয়ার্কে চলে।\nক্রিপ্টোতে ড্যাপ এর ব্যবহারঃ\nএখন ক্রিপ্টোতে ডিসেন্ট্রালাইজড অ্যাপ্লিকেশন বা ড্যাপ শব্দটি আসলেই ডিসেন্ট্রালাইজড এক্সচেঞ্জ, ডিসেন্ট্রালাইজড ওয়ালেট, ডিসেন্ট্রালাইজড ব্রাউজারের কথা মাথায় আসে। এগুলো প্রত্যেকটি কিন্তু এক একটি ড্যাপ, কারণ এগুলোর কোনো একক ব্যক্তি বা কোন প্রতিষ্ঠান দ্বারা নিয়ন্ত্রিত নয় অর্থাৎ এগুলো সম্পূর্ণ ডিজিটালাইজড।\nকয়েকটি জনপ্রিয় ডিসেন্ট্রালাইজড এক্সচেঞ্জঃ\nইথেরিয়ামের ইউনিসোয়াপ (Uniswap), সুশি সোয়াপ (Sushiswap).\nবাইন্যান্স স্মার্ট চেইনের প্যানকেক সোয়াপ (PancakeSwap), বেকারি সোয়াপ (Bakeryswap).\nট্রনের সানসোয়াপ (SunSwap) [যা আগে জাস্টসোয়াপ নামে পরিচিত ছিল], ইউসোয়াপ (USwap), ট্রন ট্রেড (Tron Trade).\nসোলানার রেয়ডিয়াম (Raydium), সেরাম ডেক্স (Serum Dex).\nফ্যানটমের স্পুকিসোয়াপ (Spookyswap), স্পিরিট সোয়াপ (Spirit Swap).\nআভাল্যাঞ্চ এর ট্রেডার জো (Trader Joe)\nকয়েকটি জনপ্রিয় ডিসেন্ট্রালাইজড ওয়ালেটঃ\nকয়েকটি জনপ্রিয় ডিসেন্ট্রালাইজড ব্রাউজারঃ\nড্যাপ ব্যবহারের সুবিধাসমূহঃ\nএখানে কারেন্সি লেনদেনের জন্য কোন তৃতীয় পক্ষের ওপর নির্ভর বা বিশ্বাস স্থাপনের দরকার পড়ে না। যারা কোনো তৃতীয় পক্ষকে বিশ্বাস করতে চান না তাদের জন্য ড্যাপ হলো সেরা মাধ্যম।\nপিয়ার টু পিয়ার নেটওয়ার্ক এর মাধ্যমে চলার কারণে এখানে সার্ভার ডাউনের মতো কোন আশঙ্কা থাকে না। অর্থাৎ এখানে বিভিন্ন অ্যাপ্লিকেশন অ্যাপ্লিকেশন যেমন ফেসবুক, ইন্সটাগ্রাম, টুইটারের মতো সার্ভার ডাউনের কোনো আশঙ্কা নেই।\nড্যাপ গুলো ব্যবহার করে ব্যক্তি তার নিজের পরিচয় প্রকাশ না করেই অর্থ মজুদ, লেনদেনসহ অন্যান্য কাজ করতে পারবে।\nড্যাপ ব্যবহারের অসুবিধাসমূহ :\n১. যেহেতু নেটওয়ার্ক এর প্রতিটি পেয়ারের নোড সফটওয়্যার আপডেট দিতে হয়, সেহেতু বাগ ফিক্স করা বা ড্যাপ আপডেট দেয়া অনেক কঠিন।\n২. ড্যাপ গুলোতে ট্রানজেকশন স্পিড তুলনামূলকভাবে একটু ধীর হয়ে থাকে।\n৩. ড্যাপ প্রাথমিক পর্যায়ে থাকার কারণে এখানে পর্যাপ্ত ফিচারস নেই এবং ব্যবহারকারীদের সংখ্যা তুলনামূলকভাবে অনেক কম।\nড্যাপ এর ভবিষ্যৎঃ\nএটির ব্যবহার শুধু ক্রিপ্টোতেই থেমে নেই। Steemit ব্লকচেইন বেসড ব্লগিং এবং সোশ্যাল মিডিয়া ওয়েবসাইট যেখানে বর্তমানে ১২ লক্ষের বেশি ব্যবহারকারী রয়েছে। DTube যেটি ব্যবহার হচ্ছে YouTube এর বিকল্প হিসেবে। CryptoKitties, ইথিরিয়াম নেটওয়ার্ক এর ওপর ভিত্তি করে তৈরি করা একটি গেম যেখানে ব্যবহারকারীরা ব্লকচেইন টেকনোলজি ব্যবহার করছে বিনোদনের ক্ষেত্রে। যেখানে একটি ডিসেন্ট্রালাইজড অনলাইন বিশ্ব এখনো একটি কল্পনার রাজ্য মাত্র, সেখানে ড্যাপ তার ব্যবহারকারীদের ব্লকচেইন টেকনোলজির মাধ্যমে দৈনন্দিন নানা কাজ সম্পন্ন করার সুযোগ তৈরি করে দিয়েছে।\nপ্রতিদিনই এখানে নতুন ব্যবহারকারীদের পাশাপাশি উদ্যক্তার সংখ্যাও বাড়ছে যার ফলে পরবর্তী সময়ে Dapps গুলোতে ইউজার ফ্রেন্ডলি ইন্টারফেস এবং স্টেবিলিটি পাওয়া যাবে বলে আশা করা যাচ্ছে। এটি এখনো প্রাথমিক পর্যায়ে রয়েছে। তবে এটি অত্যন্ত দ্রুততার সাথে অগ্রসর হচ্ছে এবং এর ধারাবাহিক ডেভলপমেন্ট এবং ইমপ্রুভমেন্টে আশা করা যায় আগামী কয়েক বছরের ভিতর এটি একটি কাঙ্খিত লক্ষ্যমাত্রা অর্জন করবে। যার ফলে অটোমেশন সিস্টেম ও সিকিউরিটিতে নতুন মাত্রা উন্মোচিত হবে।\nআজ এই পর্যন্তই শেষ পর্যন্ত ধৈর্য নিয়ে পড়ার জন্যে সবাইকে ধন্যবাদ। ক্রিপ্টো ও মার্কেট রিলেটেড সকল আপডেট পেতে আমার টেলিগ্রাম চ্যানেল এ যুক্ত হয়ে নিন। আর চাইলে টেলিগ্রামে আমার সাথে যোগাযোগ করতে পারেন।


এবার জর্ডানে আঘাত আনল করোনা ভাইরাস!! - Somoyer Kothon\nজর্ডানের স্বাস্থ্য মন্ত্রণালয় জানিয়েছেন, আক্রান্ত ব্যক্তি দুই সপ্তাহ আগে ইতালি থেকে জর্ডানে ফেরেন। এরপর করোনাভাইরাসের উপসর্গ দেখা দেওয়ার পর শনিবার তার পরীক্ষা-নিরীক্ষা করা হয় এবং করোনার উপস্থিতি পাওয়া যায়। তার সঙ্গে আরো এক ব্যক্তিরও করোনাভাইরাসের পরীক্ষা করা হয়। তবে ওই ব্যক্তির শরীরে করোনার উপস্থিতি পাওয়া যায়নি।\nস্বাস্থ্যমন্ত্রী জানিয়েছেন, করোনা আক্রান্ত ব্যক্তির পরিবারের তিন সদস্যকেও পরীক্ষা করা হচ্ছে। যদিও আর কোনো ব্যক্তির শরীরে করোনার সংক্রমণ পাওয়া যায়নি। তবে যারা করোনভাইরাস রোগীর সংস্পর্শে ছিলেন তাদের নিজ বাড়িতেই ১৪ দিনের কোয়ারান্টাইনে রাখা হবে। মন্ত্রী আরো জানান, করোনা পরিস্থিতি মোকাবিলা করার জন্য জর্ডান পুরোপুরি প্রস্তুত।\nবিশ্ব জুড়ে করোনা ভাইরাসে মৃতের সংখ্যা তিন হাজার ছাড়িয়ে গেছে। প্রায় ৬০টি দেশে ভাইরাস ছড়িয়ে যাওয়ার খবর মিলেছে। এই ভাইরাসের ফলে ভয়াবহ পরিস্থিতি সৃষ্টি হয়েছে দক্ষিণ কোরিয়ায়। ইরানে মৃতের সংখ্যা লাফিয়ে লাফিয়ে বাড়ছে। ইতালিসহ ইউরোপেও করোনা আতঙ্ক ক্রমশ বাড়ছে। তারই মধ্যে যুক্তরাষ্ট্রে আরো এক ব্যক্তির মৃত্যুর খবর মিলেছে। এই নিয়ে যুক্তরাষ্ট্রে করোনাভাইরাসে দুই জনের মৃত্যু হল।\n← পতাকা উত্তোলন দিবসের অনুষ্ঠানে দাওয়াত পাননি প্রথম পতাকা উত্তোলনকারী!\nবিশ্বের সব দেশেই হানা দেবে করোনাভাইরাস: বিশ্ব স্বাস্থ্য সংস্থা →


বিচার বিভাগ জাতীয় উন্নয়নের মাইলফলক : রাষ্ট্রপতি – দৈনিক অগ্রসর\nআজ, রবিবার , ২২ মে, ২০২২ খ্রিষ্টাব্দ , ৮ জ্যৈষ্ঠ, ১৪২৯ বঙ্গাব্দরাত ১:১০\nবিচার বিভাগ জাতীয় উন্নয়নের মাইলফলক : রাষ্ট্রপতি\nস্টাফ রিপোর্টার: রাষ্ট্রপতি মো. আবদুল হামিদ বলেছেন, বিচার বিভাগ জাতীয় উন্নয়নের মাইলফলক। জনগণের প্রত্যাশা বিচার বিভাগের কাছে বেশি। বিচার কাজের মাধ্যেমে বিচারকগণকে জনগণের সে প্রত্যাশা সমুন্নত রাখতে হবে।\nআজ শনিবার রাজধানীর বঙ্গবন্ধু আর্ন্তজাতিক সম্মেলন কেন্দ্রে ‘জাতীয় বিচার বিভাগীয় সম্মেলন-২০১৫’র উদ্বোধনী অনুষ্টানে প্রধান অতিথির বক্তৃতায় রাষ্ট্রপতি এ কথা বলেন।\nপ্রধান বিচারপতি সুরেন্দ্র কুমার সিনহার সভাপতিত্বে আয়োজিত অনুষ্ঠানে আরো বক্তৃতা করেন অর্থমন্ত্রী আবুল মাল আবদুল মুহিত, আইন,বিচার ও সংসদ বিষয়ক মন্ত্রী আনিসুল হক, তথ্য ও প্রযুক্তি প্রতিমন্ত্রী জুনায়েদ আহমেদ পলক, সুপ্রিমকোর্টের রেজিস্ট্রার জেনারেল সৈয়দ আমিনুল ইসলাম, প্রশাসনিক আপিল ট্রাইব্যুনালের সদস্য জ্যেষ্ঠ জেলা জজ মো. গোলাম মর্তুজা মজুমদার। অনুষ্ঠানে উপস্থিত ছিলেন সুপ্রিকোর্টের আপিল বিভাগ ও হাইকোর্ট বিভাগের বিচারপতিগণ, সংশ্লিষ্ট মন্ত্রণালয় ও বিভাগসমূহের সচিবগণ। দেশের অধস্তন আদালতের বিচার বিভাগীয় কর্মকর্তারা এ সম্মেলনে অংশ নেন।\nরাষ্ট্রপতি বলেন, ন্যায় বিচার প্রাপ্তি মানুষের মৌলিক অধিকার। কিন্তু নানা কারণে জনগণ সে মৌলিক অধিকার থেকে বঞ্চিত হয়ে থাকে। মানুষের শেষ ভরসার স্থল বিচার বিভাগ। তাই নির্দিষ্ট সময়ের মধ্যে মামলা-মোকাদ্দমার যুক্তি-তর্ক সম্পন্ন করার বিষয়ে তাগিদ দেন তিনি।\nবিচার বিভাগকে শাসন বিভাগের অপরিহার্য কাঠামো উল্লেখ করে রাষ্ট্রপতি বলেন, বিচারকার্যের মাধ্যমে বিচার বিভাগ গণতন্ত্রকে এগিয়ে নিচ্ছে। দেশে আইনের শাসন প্রতিষ্ঠায় গুরুত্বপূর্ণ ভুমিকা রাখছে।\nরাষ্ট্রপতি বলেন, বিচারকরা জাতির বিবেক। তাই সংবিধান, আইনের প্রতি অবিচল আস্থা, দেশ ও জনগণের প্রতি দায়বদ্ধ থেকে বিচারকরা তাদের ওপর অর্পিত দায়িত্ব পালন করবেন বলে রাষ্ট্রপতি প্রত্যাশা করেন।\nতিনি বলেন, বিচার বিভাগের গুরুত্বপূর্ণ সমস্যা হচ্ছে- বিলম্বে বিচার ও মামলা জট। এসব সমস্যার সমাধান করতে হবে। ন্যায়বিচার প্রাপ্তি মানুষের মৌলিক অধিকার। দায়িত্বপালনে নিরপেক্ষ থেকে আইনের শাসন প্রতিষ্ঠায় বিচারকরা সর্বোচ্চ আন্তরিক হবেন- জনগণ তা প্রত্যাশা করে।\nরাষ্ট্রপতি বলেন, একটি আবেদনের শুনানি সমাপ্তের পর বা মোকাদ্দমার যুক্তিতর্ক শুনানির পর আদেশ লাভে যাতে বিলম্ব না হয়, সেদিকে খেয়াল রাখতে হবে। এতে বিচার বিভাগের প্রতি যেমন জনগণের আস্থা বৃদ্ধি পাবে, তেমনি বিচারকরাও বিবেকের নিকট স্বচ্ছ থাকবেন। রাষ্ট্রপতি বলেন, ‘জাস্টিস ডিলেইড, জাস্টিস ডিনাইড’- এ নীতিবাক্য আমাদের বিচারব্যবস্থায় প্রচলিত থাকুক আমরা তা আর চাই না। তিনি উচ্চ আদালতের কার্যক্রম ডিজিটালেজাইশেন কার্যক্রমের প্রশংসা করেন। অনলাইনে জামিন আদেশ নিশ্চিত করাকে জনদুর্ভোগ কমাবে বলে তিনি অভিমত ব্যক্ত করেন।\nবিচারক ও মামলার সংখ্যায় ভারসাম্য আনার প্রয়োজনীয়তার কথা তুলে ধরে রাষ্ট্রপতি বলেন, বিচার কার্যে কাক্সিক্ষত গতি আনয়নের জন্য পর্যাপ্ত বিচার কক্ষ, বিচারকের শূন্যপদে নিয়োগ এবং বিচারক ও মোকদ্দমার সংখ্যায় যুক্তিসঙ্গত ভারসাম্য রক্ষা করা আবশ্যক।\nতিনি বলেন, মামলা পরিচালনায় আইনজীবীদের ভুমিকা সবচেয়ে বেশি। তাই অহেতুক বিলম্ব বা অত্যাধিক আর্থিক চাপের কারণে বিচার কার্যক্রম যাতে বাধাগ্রস্ত না হয় এবং বিচারপ্রার্থীরা যাতে ন্যায় বিচার পায় সেদিকে খেয়াল রাখতে হবে।\nতিনি বলেন, দেশের সার্বিক উন্নয়নে বর্তমান সরকার অনেক বাস্তবভিত্তিক কর্মসূচি নিয়েছে। এতে দেশে ও বর্হিবিশ্বে বাংলাদেশের ভাবমূর্তি বাড়ছে।\nরাষ্ট্রপতি বলেন, বাংলাদেশ ইতোমধ্যে নি¤œ মধ্যআয়ের দেশে পরিণত হয়েছে। দারিদ্রের হার হ্রাস পাচ্ছে। নিজেদের আয়ে পদ্মা সেতুর নির্মাণকাজ দ্রুততার সাথে এগিয়ে চলেছে। মানুষের মাথাপিছু আয় বাড়ছে। বিশ্বে উন্নয়নের এক রোলমডেল হচ্ছে বাংলাদেশ।\nঅনুষ্ঠানে ২০০৫ সালে ১৪ নভেম্বর বোমা হামলায় নির্মমভাবে নিহত ঝালকাঠি জেলা ও দায়রা আদালতের সিনিয়র সহকারী জজ জগন্নাথ পাঁড়ে এবং মো. সোহেল আহমেদের পরিবারকে সুপ্রিমকোর্টের পক্ষ থেকে অনুদান দেয়া হয়। রাষ্ট্রপতি মো.আবদুল হামিদ নিহত দ্ইু বিচারকের স্ত্রীর হাতে পারিবারিক সঞ্চয়পত্র তুলে দেন।\n২৬ ডিসেম্বার ২০১৫, ১৬:১৯


শিক্ষকের বেতন-ভাতা বন্ধের প্রতিবাদে মানববন্ধন শিক্ষার্থীদের শিক্ষকের বেতন-ভাতা বন্ধের প্রতিবাদে মানববন্ধন শিক্ষার্থীদের – নাগরিক এক্সপ্রেস\nগ্রামীণ খবর, জনদুর্ভোগ, প্রচ্ছদ, ব্রিকিং নিউজ, শিক্ষা ও সংস্কৃতি\nশিক্ষকের বেতন-ভাতা বন্ধের প্রতিবাদে মানববন্ধন শিক্ষার্থীদের\nবঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের পিএইচডি ছুটিতে থাকা এক শিক্ষকের বেতন ভাতা বন্ধ করে দিয়েছে রেজিস্টার কর্তৃপক্ষ। এই ঘটনার প্রতিবাদে কর্তৃপক্ষের অবহেলা ও মানুষিক হয়রানির অভিযোগ এনে মানববন্ধন করেছে আইন বিভাগসহ বিভিন্ন বিভাগের শিক্ষার্থীরা।\nআইন বিভাগের চূড়ান্ত বর্ষের শিক্ষার্থী ফাহিম বলেন, “কর্তৃপক্ষ কাগজপত্র হারিয়ে ফেলে স্যারকে সামাজিকভাবে হেয় প্রতিপন্ন করেছে। স্যারের বেতন ভাতা যেন পূণর্বহাল করা হয় এবং পরবর্তীতে যেন আর কোন শিক্ষকের সাথে এমন না হয়। ” দোহা বলেন, “স্যার এক বছর তিন মাস বেতন পেল, আর এতদিন পর বিশ্ববিদ্যালয় থেকে কাগজ হারায়ে যায়, সেজন্য স্যারকে দায়ী করা হয়, এটা খুবই নিন্দনীয়। ” দেবব্রত পান্ডে বলেন, “রেজিস্টার স্যার নিজে তার ছুটির ব্যাপারে ওয়াকিবহাল ছিলেন। তারপরও হঠাৎ প্রশাসনের রদবদলের পরই স্যারকে হয়রানি করা হল কাদের নেপথ্যে, এর তদন্ত দাবী করছি। ”\nএ ব্যাপারে রেজিস্টার নুরুদ্দিন বলেন, “কাগজপত্র নিয়ে একটু সমস্যা ছিল, এখন সমাধান হয়ে গেছে। ” বেতন-ভাতা বন্ধের আগে নোটিশ দেওয়া হয়েছিল কিনা এমন প্রশ্নের উত্তরে রেজিস্টার বলেন, “উনি তো দেশে ছিল না। আমরা কিভাবে যোগাযোগ করব?” এতদিন পর কেন এমন প্রশ্নোত্তরে তিনি বলেন, “আচ্ছা বুঝলাম! একটু সমস্যা ছিল! ওগুলো নিয়ে কথা বলার পরে উনি জানালো কাগজগুলি জমা দিয়েছেন, (কিন্ত আমাদের) ফাইলে ছিল না। পরে কাগজগুলি উনি আবার পাঠিয়েছেন। ”\nআইন বিভাগের ঐ শিক্ষকের নাম রুবাইয়াৎ রহমান। তিনি ২০১৮ সালের জুনে পাঁচ বছরের শিক্ষাছুটি নিয়ে বর্তমানে যুক্তরাষ্ট্রের টেক্সাস টেক বিশ্ববিদ্যালয়ে পিএইচডি করছেন। বাংলাদেশ সময়ে গত ১৬ ই নভেম্বর সকালের দিকে ব্যক্তিগত ওয়েবসাইটে একটি আবেগঘন বার্তা দিয়ে তার সহকারী অধ্যাপক পদে যোগদান ও শিক্ষাছুটি সংশ্লিষ্ট কাগজপত্র তুলে ধরেন। বিশ্ববিদ্যালয় প্রশাসন তার পদন্নোতি নিয়ে সন্দেহ প্রকাশ করায় অপমানিত হয়েছেন বলে দাবি করেন। এ ঘটনায় সামাজিক যোগাযোগ মাধ্যমে শিক্ষক শিক্ষার্থীরা ক্ষোভ প্রকাশ করে।


গাজীপুরে মুরগীর ঘটনাকে কেন্দ্র করে বয়স্কবৃদ্ধ স্বামী-স্ত্রীকে পিটিয়ে মারাত্বক আহত\nহাদিউল আলম মোড়ল, (গাজীপুর) শ্রীপুর থেকে : গাজীপুরের শ্রীপুর পৌরসভার ৫নং ওয়ার্ডের গিলারচালা (গড়গড়িয়া মাস্টার বাড়ী) গ্রামের শুকুর আলী (৯০) ও তার স্ত্রী (৮৫) ছালেহা খাতুনকে একই এলাকার প্রতিবেশী ইউসুব আলী(৪০) ও তার ছেলে আনোয়ার(২৫) বাড়িতে ঢুকে শুকুর আলী ও তার স্ত্রীকে এলোপাতাড়ি ভাবে পিটিয়ে মারাত্বক আহত করে।\nঘটনা সূত্রে জানা যায়, গত ৭ মে আনুমানিক দুপুর ২টার সময় শুকর আলী ও তার স্ত্রী প্রতিদিনের মত নামাজ পড়ে বিশ্রাম নিচ্ছিল। এমন সময় বাড়ির পাশে সবজি খেতে মোরগ-মুরগীর চেচামেচির শব্দ শুনে ঘর থেকে বের হয়ে দেখতে পায় কুকুর মোরগ-মুরগীদের ধাওয়া করছে। এরই মাঝে ইউসুব আলী ও তার ছেলে আনোয়ার এসে বলে আমাদের মুরগী তোর কি ক্ষতি করছে? ভাই আমরা তো মোরগের ব্যপারে কিছুই জানি না। তা হলে মুরগীরা চেচামিচি করছে কেন? তোরা সব সময় আমাদের মোরগদের মারিস, আজ তোদের ছাড়ব না বলেই হাতে থাকা লাঠি দিয়ে এলোপাতাড়ি ভাবে শুকর আলী কে মারতে থাকে, স্বামীকে বাঁচাতে আসলে স্ত্রীকেও একই ভাবে মারতে থাকে। এক পর্যায়ে তারা দু’জন অজ্ঞান হয়ে মাটিতে লুটিয়ে পরে। ইউসুব আলী গং প্রভাবশালী তাদের আর এ বাড়িতে থাকতে দিবে না বলে শুকুর আলীর বসত ঘরে তালা লাগিয়ে দেয়। আশ পাশের লোক জন খবর পেয়ে এসে তাদের উদ্ধার করে শ্রীপুর স্বাস্থ্য কমপ্লেক্সে ভর্তি করেন।\n← কলারোয়ায় বর্ধিত বয়স্ক, বিধবা ও অস্বচ্ছল প্রতিবন্ধী ভাতাভোগীদের মধ্যে ভাতার বই বিতরণ\nরাজাপুরে ক্লিনিক ব্যবসায়ীর নামের রোগী হত্যা চেষ্টা মামলা প্রত্যাহারের দাবি →


Padmatimes 24×7 News Portalগোশত যেভাবে নিরাপদ করে খাবেন! গোশত যেভাবে নিরাপদ করে খাবেন!\nগোশত যেভাবে নিরাপদ করে খাবেন!\nপ্রকাশিত: আগস্ট ১০, ২০১৯; সময়: ৫:২৭ অপরাহ্ণ |\nপদ্মাটাইমস ডেস্ক : আর মাত্র একদিন পরই ঈদুল আযহা বা কোরবানির ঈদ। মুসলিম উম্মাহর সার্বজনীন দু’টি উৎসবের অন্যতম একটি এই ঈদ। ঈদুল আযহার প্রধান আকর্ষণ পশু কোরবানি করা।\nকোরবানির গোশত থেকে চর্বি বাদ দেওয়ার কৌশল জানিয়েছেন ঢাকা ন্যাশনাল মেডিক্যাল কলেজ ও হাসপাতালের অর্থোপেডিকস ও ট্রমা বিভাগের সহযোগী অধ্যাপক ডা. মিজানুর রহমান কল্লোল।


কুবি সংবাদদাতা, আরটিভি নিউজ\nস্বাস্থ্যবিধি মেনে স্নাতকের চূড়ান্ত পরীক্ষা দ্রুত নেয়ার দাবিতে বিক্ষোভ মিছিল করেছে কুমিল্লা বিশ্ববিদ্যালয়ের (কুবি) শিক্ষার্থীরা। আজ বুধবার (২ ডিসেম্বর) প্রশাসনিক ভবন তালাবদ্ধ করে কর্মসূচি অব্যাহত রাখেন তারা।\nআন্দোলনকারীদের দাবি, ৩ ডিসেম্বরের মধ্যে পরীক্ষা নেয়ার সিদ্ধান্তে আসতে হবে এবং ১০ ডিসেম্বরের মধ্যে পরীক্ষার তারিখ দিতে হবে। অন্যথায় কঠোর কর্মসূচিরও হুমকি দেন তারা। তবে দুপুরে প্রশাসনের পক্ষ থেকে দাবি মেনে নেয়ার আশ্বাস দেয়া হলে শিক্ষার্থীরা আন্দোলন স্থগিত করে।\nকর্মসূচিতে অংশ নেয়া একাউন্টিং বিভাগের শিক্ষার্থী বাহার উদ্দিন বলেন, আমাদের দাবি হচ্ছে স্নাতক শেষ বর্ষের চূড়ান্ত পরীক্ষার ব্যাপারে ৪৮ ঘণ্টার মধ্যে সিদ্ধান্ত নিতে হবে। সকলের ক্লাস নেয়া যেহেতু অনেকের সমাগমের একটা ব্যাপার আছে, সেহেতু তা না হলেও পরীক্ষা গ্রহণের যথেষ্ট সুযোগ রয়েছে।\nসম্প্রতি হওয়া বিসিএস সার্কুলারে আবেদন করতে না পারলে স্নাতক শেষ করে শিক্ষার্থীদের দীর্ঘ সময় পরবর্তী বিসিএস সার্কুলারের জন্য অপেক্ষা করতে হবে। এ জন্য প্রশাসনকেই দায়ী করছেন শিক্ষার্থীরা।\nবাংলা বিভাগের শিক্ষার্থী ফয়সাল হাবিব এ বিষয়ে বলেন, আমাদের অনার্স শেষ হওয়ার কথা ২০১৯ সালে। যদি যথাসময়ে শিক্ষা কার্যক্রম শেষ হতো তবে আমরা বিভিন্ন চাকরির নিয়োগ ও ৪১ তম বিসিএসে আবেদন করতে পারতাম। কিন্তু প্রশাসনের হেলাফেলায় আমরা এখন ৪৩তম বিসিএসেও এপ্লাই করতে পারব কিনা সেটা নিয়ে শঙ্কায় আছি।\nবিক্ষোভ কর্মসূচি চলাকালে কুবি রেজিস্ট্রার অধ্যাপক ড. আবু তাহের শিক্ষার্থীদের শীঘ্রই চূড়ান্ত পরীক্ষা নেয়ার আশ্বাস দেন। তিনি বলেন, আমাদের ভিসি স্যার স্নাতকের চূড়ান্ত পরীক্ষা নেয়ার ব্যাপারে ইউজিসি থেকে মৌখিক সম্মতি এনেছে। আজ সকাল থেকেই উপাচার্যের নির্দেশনায় আমরা পরীক্ষার রুটিন তৈরিসহ অন্যান্য প্রয়োজনীয় প্রস্তুতি শুরু করেছি। শীঘ্রই পরীক্ষা অনুষ্ঠিত হবে।\nএছাড়াও রেজিস্ট্রারের মাধ্যমে আন্দোলনরতদের সঙ্গে ফোনে কথা বলে একই আশ্বাস দেন কুবি উপাচার্য।\nশিক্ষার্থীদের আন্দোলনের প্রসঙ্গে উপাচার্য অধ্যাপক ড. এমরান কবির চৌধুরীর সঙ্গে যোগাযোগ করা হলে তিনি বলেন, ইউজিসির সভায় এ নিয়ে আলোচনা হয়েছে। সকল উপাচার্যগণই দ্রুত পরীক্ষা নেয়ার ব্যাপারে একমত হয়েছেন। আমি বিশ্ববিদ্যালয়ের পরীক্ষা কমিটিকে রুটিন তৈরিসহ অন্যান্য প্রস্তুতি সেরে রাখতে বলেছি। সিদ্ধান্ত আসলেই দ্রুত পরীক্ষা নেয়া হবে।\nউল্লেখ্য, এর আগেও ২৫ নভেম্বর শিক্ষার্থীরা চূড়ান্ত পরীক্ষার দাবিতে মানববন্ধন ও উপাচার্য বরাবর স্মারকলিপি প্রদান করে।


গর্ভাবস্থায় উদ্বেগ কাটিয়ে উঠবেন কীভাবে? – Pico News 24\nগর্ভাবস্থায় উদ্বেগ কাটিয়ে উঠবেন কীভাবে?\nPosted on December 8, 2016 April 16, 2019 Author Lutful Islam\tComments Off on গর্ভাবস্থায় উদ্বেগ কাটিয়ে উঠবেন কীভাবে?\nপ্রথমার সন্তান আসতে চলেছে রাজন্যার৷ নবাগত অতিথির কথা শুনে বর তো খুশি৷ বাড়িতেও যেন আন্দদের ফুলঝুড়ি৷ যত্ন, আত্তি বেড়ে গিয়েছে৷ বংশের প্রথম সন্তান যে তার কোলেই৷\nআনন্দের মাঝেই হঠাৎ করে কিছুদিন ধরে নানারকম দুশ্চিন্তা মাথায় আসতে শুরু হয়েছে রাজন্যার৷ মাঝেমধ্যে ভয়ে হাত-পা ঠাণ্ডা হয়ে যাচ্ছে? আচমকা একদিন রাজন্যার মনে হল আচ্ছা যদি তাদের সন্তান সম্পূর্ণ সুস্থ না হয়? যদি জন্ম থেকে জটিল রোগের শিকার হয়? কখনও বা মাথায় আসতে থাকে, যদি সন্তানকে জন্ম দিতে গিয়ে তার মৃত্যু হয়? কিছুদিন আগেই তো একজনের হয়েছিল৷ কখনও বা মনে হয় সন্তানের পিছনেই তো সে আটকা পড়ে যাবে? মাঝেমধ্যে হইহুল্লোড় সপ্তাহান্তে ঘুরতে যাওয়া, সব ছেড়ে এভাবে কী করে জীবন কাটবে?\nরাজন্যার মতো হাজারও প্রশ্ন মাথায় ঘুরতে থাকে প্রায় সমস্ত সন্তানসম্ভবা মহিলাদেরই৷ ক্রমশ নানা রকম ভয় চেপে বসে৷ আর কারও যদি উদ্বেগ, হতাশার সমস্যা আগে থেকে থাকে, তা হলে গর্ভাবস্থায় সেটা অনেক সময় হয়ে উঠতে পারে মারাত্মক৷ উৎকণ্ঠা এ সময় ডূড়ান্ত হয়ে উঠলে তাতে ক্ষতি হতে পারে গর্ভস্থ সন্তানের বিকাশে৷\nকী ভাবে আটকাবেন এই উদ্বেগ?\nতারা আগে জানা দরকার কেন হয় উদ্বেগ? এর যথাযথ উত্তর মনোবিদদের কাছেও নেই? উদ্বেগের সমস্ত কারণ এখনও বের করতে পারেননি মনোবিদরা৷ যেমন একই সমস্যা কারও কাছে সহজ, কারও কাছে একটু কঠিন আবার কারও কাছে ভয়ঙ্কর কঠিন হয়ে ওঠে৷ কেন তার ব্যাখ্যা তাঁদের কাছে নেই৷\nতবে গর্ভাবস্থায় ভবিষ্যত সম্পর্কে দুশ্চিন্তা, উৎকণ্ঠার অন্যতম কারণ হল শরীরে বিভিন্ন হরমোনের কমা-বাড়া৷ চিন্তাভাবনা নিয়ন্ত্রণ করে যে সমস্ত হরমোন তাদের কম-বেশি ক্ষরণে উৎকণ্ঠা হয়ে থাকে৷\nউদ্বেগ থেকে মুক্তি পেতে\nকথা বলুন: মনের কথা বলতে পারেন এমন কারও কাছে সমস্যা, কী নিয়ে ভয় পাচ্ছেন সেগুলি বলুন৷ যদি এমন কোনও বন্ধু, আত্মীয় থাকে যিনি মা হয়েছেন, তাঁর কাছে এ ব্যাপারে কথা বলুন৷ তবে গর্ভাবস্থায় যদি উৎকণ্ঠা ভীষণ বেড়ে যায়, প্যানিক অ্যাটাক হতে শুরু করে মানে ভয়ে হাত-পা ঠাণ্ডা হয়ে যাওয়া, শ্বাসকষ্ট, বুক ধরফর করা, প্রচণ্ড ঘাম, মাথায় কষ্ট তা হলে অবিলম্বে চিকিৎসকের পরামর্শ নেওয়া নিন৷ প্রয়োজনে মনোচিকিৎসকের কাছে যেতে দেরি করবেন না৷\nলম্বা শ্বাস: যখন নিজেকে অসহায়, উদ্বিগ্ন মনে হবে তখন চুপ করে বসে ধীরে ধীরে লম্বা শ্বাস নিন ও ছাড়ুন৷ শরীরে অক্সিজেন প্রবাহ এতে বাড়বে৷ শরীর সুস্থ লাগবে৷\nব্যায়াম : চিকিৎসকের পরামর্শ নিয়ে নিয়মিত কিছু ব্যায়াম করলে মন শান্ত থাকবে৷ যোগ ব্যায়াম এক্ষেত্রে খুব উপযোগী৷\nভিটামিন সি: মুসাম্বি লেবু, টাটকা ফলের রস এইসময় খেলে শরীর ভাল থাকবে৷ আবার হতাশা, উৎকণ্ঠা নিয়ন্ত্রণে ভিটামিন সি-সমৃদ্ধ ফল উপকারী৷\nভাললাগার জিনিস: উদ্বেগ কাটাতে খারাপ চিন্তা জোর করে সরিয়ে ফেলার চেষ্টা করুন৷ মন খারাপ হওয়া শুরু হলে যার সঙ্গে কথা বলতে ইচ্ছে করে তার সঙ্গে কথা বলুন৷ যদি কম্পিউটার গেম খেলতে ভাল লাগে বা গান শুনতে তাই করুন৷ বইও পড়তে পারেন৷ মোট কথা ভাল লাগার বিষয়ে তখন মন দিতে হবে৷ হাল্কা কিছু ঘরের কাজকর্ম করাও এই সময় ভাল৷\nযদি এই সব করেও দুশ্চিন্ত না যায়, তা হলে মনোচিকিৎসকের পরামর্শ নিন৷ মনে রাখবেন, শরীরের পাশাপাশি মনও খারাপ হতে পারে৷ এটা অস্বাভাবিক কিছু নয়৷ আর মনোচিকিৎসকের কাছে কাউন্সেলিং-এ লজ্জা বা ভয় নেই৷ আসল কথা সুস্থ থাকা৷ সুস্থ সন্তানের জন্ম দেওয়া৷\nডায়াবেটিস নিয়ন্ত্রণে রাখবে কামরাঙ্গার রস\nPosted on November 10, 2016 April 16, 2019 Author Nizhoom\nখেতে টক হোক বা মিষ্টি, কামরাঙ্গা ফলটির সবটুকুই উপকারী। কোনো কোনো গাছে একাধিকবার বা সারাবছরই এ ফল পাওয়া যায়। এটি ভিটামিন এ ও সি এর ভালো উৎস। বিশেষ আকার আর স্বাদের জন্য প্রায় সবার পছন্দের এ ফল সেপ্টেম্বর থেকে জানুয়ারিতে এর ফলন হয়। কামরাঙ্গা কাঁচা অবস্থায় সবুজ এবং পাকলে হলুদ হয়। কামরাঙ্গা টক স্বাদযুক্ত বা […]\nযে ভাবে শুকোলে চুল ভাল থাকবে\nPosted on February 17, 2018 April 16, 2019 Author Nizhoom\nআপনি কি রোজ ড্রায়ার দিয়ে চুল শুকোন? সময়ের অভাবে অনেকেই আমরা ড্রায়ারের সাহায্য নিলেও এর ফলে চুলের স্বাস্থ্য খারাপ হয়ে যায়। চুল শুকনোর সময় মেনে চলুন এগুলো। এতে সময় কম থাকলেও ভাল ভাবে শুকিয়ে যাবে চুল। স্বাস্থ্যও ভাল থাকবে চুলের। তোয়ালের বদলে গামছা বা পাতলা কাপড় দিয়ে চুল মুছুন। এই সব কাপড়ের জল শোষণ করার […]\nপাকিস্তানে বিমান দুর্ঘটনায় নিহত ৪৭\nএক টেস্টে হার্ট অ্যাটাক ধরা পড়বে !


প্রকাশিত: ১৭:২৭, ৮ ডিসেম্বর ২০২১\nআপডেট: ১৭:২৭, ৮ ডিসেম্বর ২০২১\nঅধ্যাপক নজরুল ইসলাম ঢাকা বিশ্ববিদ্যালয়ে রাষ্ট্রবিজ্ঞান বিভাগে অত্যন্ত সজ্জন শিক্ষক ছিলেন। মৃদুভাষী এবং স্মিতহাসি লেগেই থাকতো তাঁর মুখে। সম্ভবত আমাদের তখন অনার্স দ্বিতীয় বর্ষ চলছিলো। একদিন তিনি ক্লাসে আসার আাগে আমাদের সহপাঠিদের একজন পুরো ব্ল্যাকবোর্ড জুড়ে অমার্জিত একটি বাক্য লিখেছিলো এবং নজরুল স্যার ক্লাসে চলে আসায় সে আর বাক্যটি মুছে ফেলতে পারেনি। স্যার এসে কোনোদিকে না তাকিয়ে ডাস্টার নিয়ে বাক্যটি মুছে ফেলেন এবং এরপর একবাক্যে যা বলেন, তার মর্মার্থ ছিলো, খুব নিচু স্তরে জন্মলাভকারীর পক্ষেই এই ধরনের কথাবার্তা লেখা ও উচ্চারণ করা সম্ভব।\nসদ্য সাবেক তথ্য ও সম্প্রচার প্রতিমন্ত্রী ডা. মুরাদ হাসানের গত দুই-তিন মাসের বিশ্রম্ভালাপ শুনে নজরুল স্যারের কথাটি বারবার মনে পড়েছে। হতে পারে তিনি ভালো পরিবারের সন্তান, কিন্তু ভালো শিক্ষা লাভ করেননি। না পারিবারিক, না প্রাতিষ্ঠানিক, না রাজনৈতিক। জাতীয় সংসদে প্রবল প্রতিপক্ষের বিরুদ্ধেও শব্দ প্রয়োগের ক্ষেত্রে সতর্কতা অবলম্বনের যে শিক্ষা তা তাঁর অসংসদীয় শব্দ প্রয়োগ নিয়ন্ত্রণ করতে পারেনি। পরিবেশগত ও অবস্থানগত ভব্যতাও তাঁকে শিক্ষিত করে তুলতে পারেনি। একটি চেয়ার তাঁকে অশিষ্ট, দুর্বিনীত করে তুলেছিলো। বিরোধী দলের নেতা-নেত্রীদের নিয়ে কুরুচিপূর্ণ বক্তব্য, একজন সাবেক প্রধানমন্ত্রীর কিশোরী নাতনি ও ঢাকা বিশ্ববিদ্যালয়ের ছাত্রনেত্রীদের সম্পর্কে তাঁর অশালীন মন্তব্য, চলচ্চিত্রের একজন নায়িকার সংগে টেলিফোনে তাঁর সংলাপ অশ্রাব্য হলেও আমিসহ অনেককে তা শুনতে হয়েছে। এমনকি একটি অনুষ্ঠানে, ভিডিওতে দেখে বিয়ের অনুষ্ঠান বলেই মনে হয়েছে, সেখানে মুরাদ হাসানকে কাদের মা’দের তিনি কী করবেন চিৎকার করে বলতে বলতে এগিয়ে যেতে দেখা গেছে। একজন ব্যক্তির নৈতিক মান কতোটা নিচু হলে এই ধরনের শব্দ উচ্চারণ করা সম্ভব; তা বুঝতে জ্ঞানী হওয়ার প্রয়োজন পড়ে না। মানুষের চোখের অন্তরালে তিনি কী কী করেছেন, তা একমাত্র আলিমুল গায়েব জানেন। তবে দৃশ্যতঃ যা বলেছেন এবং করেছেন, তাতে তিনি নৈতিক স্খলনের দোষে দোষী।\nবাংলাদেশের ইতিহাসে সম্ভবত এটিই প্রথমবার কোনো মন্ত্রীকে নৈতিক স্খলনজনিত কারণে অব্যাহতি দেওয়ার ঘটনা ঘটলো। প্রধানমন্ত্রী শেখ হাসিনা অত্যন্ত প্রশংসনীয় একটি কাজ করেছেন। আশির দশকের শুরুর দিকে প্রেসিডেন্ট আবদুস সাত্তারের সরকারের সময় একজন অতি ক্ষমতাবান মন্ত্রী, যিনি খ্যাতনামা চক্ষু বিশেষজ্ঞ ছিলেন, তাঁর বিরুদ্ধে একজন নারী রোগী অবাঞ্ছিত যৌন আচরণের অভিযোগ এনেছিলেন। অভিযোগ গুরুতর ছিলো, কিন্তু মন্ত্রী বহাল তবিয়তে ছিলেন। প্রেসিডেন্ট এরশাদের বিরুদ্ধে নৈতিক স্খলনের অসংখ্য অভিযোগ ছিলো, তিনি সেসব অভিযোগ আমলে না নিয়ে তাঁর অপকর্ম চালিয়ে যেতে দ্বিধা করেননি।\nউন্নত দেশগুলোতে দেশ পরিচালনার দায়িত্বে নিয়োজিত ব্যক্তিদের নৈতিক স্খলন সহ্য করা হয় না। যার বিরুদ্ধে অভিযোগ ওঠে বেশিরভাগ ক্ষেত্রে তিনি স্বেচ্ছায় পদত্যাগ করেন। অথবা দ্রুত তাঁকে অপসারণ করা হয়। গত আগস্টেই নিউইয়র্কের জনপ্রিয় গভর্নর এন্ড্রু ক্যুমোকে নৈতিক স্খলনের অপরাধে অপসারণ করা হয়েছে। এন্ড্রু’র কারণে ক্যুমো পরিবারের দু’শো’ বছরের রাজনৈতিক ঐতিহ্য কলঙ্কিত হয়েছে। তাঁর পিতা মারিও ক্যুমোও একাধিক মেয়াদে নিউইয়র্কের গভর্নর ছিলেন। ডজনখানেক নারী এন্ড্রু ক্যুমো’র বিরুদ্ধে আপত্তিকর যৌন আচরণের অভিযোগ এনেছিলেন। অভিযোগকারীরা এন্ড্রু’র কোনো আচরণ প্রেসিডেন্ট বিল ক্লিনটন ও মনিকা লিওনস্কি’র পর্যায়ে গিয়েছিলো মর্মে অভিযোগ না করলেও এন্ড্রু তাঁদের সংগে যা করেছিলেন, তা আমেরিকান শালীনতা অনুযায়ী আপত্তিকর যৌন আচরণই ছিলো।\nএন্ড্রু তদন্ত কমিটির শুনানিতে বলেছেন, তিনি যা করেছেন তা ব্যক্তিগত আচরিত অভ্যাস অনুযায়ীই করেছেন, যা দোষণীয় পর্যায়ে যেতে পারে বলে তিনি ভাবেননি। যেমন- করমর্দনের সময় অভিযোগকারী নারীদের হাতে জোরে চাপ দেওয়া, কাঁধে বা কোমরে হাত রাখা এবং আলিঙ্গনের সময় গালে ঠোঁট স্পর্শ করা। সম্মতি ছাড়া এসব কর্ম আইনত শাস্তিযোগ্য এবং এন্ড্রু ক্যুমো যথাবিহিত শাস্তি লাভ করেছেন। আমেরিকান বলে নয়, সব সংস্কৃতিতেই অভ্যাসের দাস এমন লোকজনের অস্তিত্ব রয়েছে।\nমনিকা লিউনস্কি’র সংগে বিল ক্লিনটনের আচরণ বাড়াবাড়ি পর্যায়ের ছিলো। ইংরেজি ভাষায় যাকে ‘পেনিট্রেশন’ বা সোজা বাংলায় ‘যৌন সঙ্গম’ না হলেও উভয়ের মধ্যে যা যা হয়েছিলো, তা পেনিট্রেশনের চেয়েও ভয়াবহ ছিলো। দিনের পর দিন তাঁরা পেনিট্রেশন ছাড়া সব যৌনকর্ম করেছেন। গভর্নর অল্পতেও পার পাননি, কারণ অভিযোগকারীরা তাঁদের সম্মতিহীন যৌন আচরণের অভিযোগ করেছেন। ক্লিনটন ও লিউনস্কি যা করেছেন, তা দু’জনের সম্মতিতে। দু’জনই তদন্তকারীদের কাছে তা স্বীকার করেছেন। ক্লিনটন জাতির কাছে, তাঁর স্ত্রী হিলারি, কন্যা চেলসিয়া, রাজনৈতক সহকর্মীদের কাছে ক্ষমা চেয়েছেন, হিলারি তাঁকে ক্ষমা করেছেন। তা সত্ত্বেও এক ধরনের জোড়াতালির মধ্য দিয়ে ক্লিনটন অনিবার্য ইমপিচমেন্ট থেকে রক্ষা পেয়েছেন।\nআমেরিকান প্রশাসনের দায়িত্বে যারা থাকেন, তাঁদের নৈতিকতার সর্বোচ্চ মান নিশ্চিত করার চেষ্টা নিরন্তর। সিনিয়র বুশ ১৯৮৮ সালের নির্বাচনে জয়ী হয়ে যখন তাঁর প্রশাসনের লোকজন বাছাই করার পর্যায়ে ডিফেন্স সেক্রেটারি হিসেবে প্রস্তাব করেন টেক্সাসের জন জি টাওয়ারের নাম। প্রেসিডেন্ট কারও নাম প্রস্তাব করলেও সিনেট তা নিশ্চিত না করলে প্রেসিডেন্ট তাঁর পছন্দনীয় ব্যক্তিকে নিয়োগ দিতে পারেন না। সিনেটের আপত্তির কারণ জন টাওয়ার মদ্যপায়ী এবং বহু নারীতে আসক্ত। তাঁর মতো একজনকে প্রশাসনে নেওয়া যায় না। বুশ যতো বলেন, এসব ছোটখাটো মানবিক দুর্বলতা। সিনেট কিছুতেই অনুমোদন দেবে না। বিতর্ক যখন তুঙ্গে তখন এবিসি টেলিভিশনের স্যাম ডোনাল্ডসন জন টাওয়ারের একটি সাক্ষাৎকার নেন। টাওয়ার বলেন, ডিফেন্স সেক্রেটারির দায়িত্ব পেলে তিনি মদ্যপান ছেড়ে দেবেন। তিনি আরও বলেন, “কিন্তু নারীসঙ্গ লাভ কি অন্যায়? আমি তিন বছর যাবত বিপত্মীক। অন্যরা যেভাবে প্রেম করে, ডেটিংয়ে যায়, আমিও যাই। এর মধ্যে অপরাধ কোথায়, স্যাম।” তবু কংগ্রেস তাঁকে অনুমোদন দেয়নি। ডিফেন্স সেক্রেটারি হন ডিক চেনি।\nআমেরিকায় নৈতিকতার মান বজায় রাখার ক্ষেত্রে শুধু শীর্ষ পদগুলোতেই নয়, নির্বাচিত জনপ্রতিনিধিদের বেলায়ও একই কথা প্রযোজ্য। অনেক কংগ্রেসম্যানের বিরুদ্ধে ভুক্তভোগী নারীদের পক্ষ থেকে সম্মতি বহির্ভূত যৌন আচরণের অভিযোগ উঠেছে এবং হাউস এথিকস কমিটির শুনানি ও এফবিআই-এর তদন্ত এড়াতে তাঁরা কংগ্রেস থেকে পদত্যাগ করেছেন।\nবিবাহ বহির্ভূত যৌন সম্পর্কের অভিযোগ ছাড়াও কোনো নারীকে যৌন উত্যক্তকর টেক্সট মেসেজ পাঠানো, ই-মেইল, টুইটারে আপত্তিকর ছবি পাঠানোর মতো অভিযোগেও পদত্যাগ করার, দল থেকে অব্যাহতি দেওয়ার বহু ঘটনা রয়েছে।\n২০১০ থেকে ২০২০ পর্যন্ত যেসব কংগ্রেসম্যানকে নৈতিক স্খলনের অভিযোগে পদত্যাগ করতে হয়েছে, তারা হলেন: নিউইয়র্কের ডেমোক্র্যাট কংগ্রেসম্যান এরিক মাসা, ইন্ডিয়ানা’র রিপাবলিকান কংগ্রেসম্যান মার্ক শোডার, নিউইয়র্কের রিপাবলিকান কংগ্রেসম্যান ক্রিস লী, নিউইয়র্কের ডেমোক্র্যাট কংগ্রেসম্যান এন্থনি ওয়েনার, টেনেসি’র রিপাবলিকান কংগ্রেসম্যান স্কট ডেস-জার্লাইস, অরিগন-এর ডেমোক্র্যাট কংগ্রেসম্যান ডেভিড উ, লুইজিয়ানা’র রিপাবলিকান কংগ্রেসম্যান ভ্যান্স ম্যাকঅ্যালিস্টার, টেক্সাস-এর রিপাবলিকান কংগ্রেসম্যান ব্লেক ফ্যারেনথোল্ড, ইলিনয়-এর রিপাবলিকান কংগ্রেসম্যান (হাউস অব রিপ্রেজেন্টেটিভের সাবেক স্পিকার) ডেনিস হ্যাসটার্ট, পেনসিলভেনিয়া’র রিপাবলিকান কংগ্রেসম্যান টিম মার্ফি, মিনেসোটা’র ডেমোক্র্যাট সিনেটর অ্যাল ফ্রাংকেন, টেক্সাস-এর রিপাবলিকান কংগ্রেসম্যান জো বার্টন, মিশিগান-এর ডেমোক্র্যাট কংগ্রেসম্যান জন কনইয়ার জুনিয়র, অ্যারিজোনা’র রিপাবলিকান কংগ্রেসম্যান ট্রেন্ট ফ্রাংক, পেনসিলভেনিয়া’র রিপাবলিকান কংগ্রেসম্যান প্যাট মাহিন, ওহাইয়ো’র রিপাবলিকান কংগ্রেসম্যান জিম জর্ডান, ক্যালিফোর্নিয়া’র কংগ্রেসম্যান ক্যাটি হিল, ফ্লোরিডা’র রিপাবলিকান কংগ্রেসম্যান ম্যাট গায়েটজ।\nমানুষ ইন্দ্রিয় তাড়নার ঊর্ধ্বে নয়। কিন্তু মাত্রা ও পরিমিতি বোধ, শিষ্টাচার বলেও কিছু শব্দ আছে। কোড অব এথিকস আছে। কাকে কোথায় কী করতে হবে, কে কী বলতে পারে সেজন্য নৈতিকতার মানদণ্ড রয়েছে। সীমা লঙ্ঘন করলে শাস্তির বিধান আছে। ছাড় দেওয়ার সংস্কৃতি থেকে বের হয়ে আসাটাই সবচেয়ে গুরুত্বপূর্ণ।\nমুরাদ হাসানের পরিণতি সবার জন্য শিক্ষণীয় হোক!\nলেখকঃ খ্যাতিমান অনুবাদক, লেখক, কবি এবং জ্যেষ্ঠ সাংবাদিক। বর্তমানে যুক্তরাষ্ট্র প্রবাসী।\nউপদেষ্টা সম্পাদক, উইকলি বাংলাদেশ, নিউ ইয়র্ক।


‘মুষ্টিমেয় মানুষের জন্য ধর্মকে দোষ দেওয়া যাবে না’\nঢাকা: জঙ্গিবাদ ও সন্ত্রাসবাদের বিরুদ্ধে সাধারণ মানুষকে শিক্ষা দিতে উলামাদের প্রতি আহ্বান জানিয়ে প্রধানমন্ত্রী শেখ হাসিনা বলেছেন, ‘ইসলাম ধর্ম শান্তির ও সৌহার্দ্যের বাণী নিয়ে এসেছে। কিন্তু কিছু মুষ্টিমেয় মানুষ এই পবিত্র ধর্মকে বিশ্বের কাছে ছোট করেছে। আন্তর্জাতিক সম্মেলনে ইসলামকে জঙ্গিবাদী বললে আমি সবসময় প্রতিবাদ করতাম। কিন্তু এখন কিছু মানুষের জন্য সেই মুখ আর নেই। তবে মুষ্ঠিমেয় লোকের জন্য আমার পবিত্র ধর্মকে দোষ দেয়া যাবে না।’\nবৃহস্পতিবার দুপুরের দিকে রাজধানীর কৃষিবিদ ইনস্টিটিউটে বাংলাদেশ জমিয়তুল উলামা আয়োজিত ‘ইসলামের দৃষ্টিতে সন্ত্রাস ও জঙ্গিবাদ এবং আমাদের করণীয়’ শীর্ষক এক উলামা সম্মেলনে তিনি এই কথা বলেন। পবিত্র কোরান শরীফে সন্ত্রাস ও অশান্তির বিরুদ্ধে কথা বলা হয়েছে উল্লেখ করে এসময় প্রধানমন্ত্রী বলেন, ‘সেখানে জঙ্গিরা কিভাবে ভাবলো মানুষ খুন করে বেহেশতে যাবে? যারা মানুষ খুন করে তারা ধর্মে বিশ্বাসী নয়, মানবতায় বিশ্বাসী নয়। তাদের স্থান জাহান্নামে হবে।’\nএসময় উলামাদের প্রতি আহ্বান জানিয়ে প্রধানমন্ত্রী বলেন, ‘আপনারা জঙ্গিবাদ ও সন্ত্রাসবাদের বিরুদ্ধে সাধারণ মানুষকে শিক্ষা দিন। সবাই যাতে ইসলাম সম্পর্কে সঠিক শিক্ষা পায় এ ব্যাপারে ব্যবস্থা নিতে হবে। এটা ভাল খবর যে, সারাদেশব্যাপী জঙ্গিবাদ ও সন্ত্রাসবাদের বিরুদ্ধে জনমত সৃষ্টি হয়েছে। ইসলাম ধর্মকে খাটো করা যাবে না।’\n‘ইসলামের দৃষ্টিতে জঙ্গিবাদ কি ও আমাদের কি করণীয় এ সম্পর্কে যে ফতোয়া দিয়েছেন সেজন্য আপনাদের ধন্যবাদ। এর মাধ্যমে আপনারা কোরান ও হাদীসের বক্তব্য জাতির সামনে তুলে ধরেছেন। এটা মহান কাজ। কেননা, এতে ধর্মের প্রতি সাধারণ মানুষের বিশ্বাস ও আস্থা অটুট থাকবে। এভাবে ইসলামের মান ও সম্মান ফিরে আসবে বলে আমি আশা করি’ বলেন প্রধানমন্ত্রী।\nসামান্য কয়েকটা লোক ইসলামকে হেয় করতে পারে না মন্তব্য করে প্রধানমন্ত্রী বলেন, ‘দুঃখ লাগে তখন, যখন সামান্য কিছু লোক এই ধর্মকে ব্যবহার করে সন্ত্রাসী কর্মকাণ্ড চালায়। আমাদের পবিত্র ধর্মকে তারা মানুষের কাছে হেয় করে দিচ্ছে। তারা কোন ইসলামের শিক্ষা নিচ্ছে? যে ইসলাম হলো শান্তির, সৌহার্দ্যের সে ধর্মের নাম ব্যবহার করে সন্ত্রাস চালাচ্ছে, মানুষ হত্যা করছে তারা।’


শিক্ষা ক্যাডারের সমস্যা নিরসনে সোচ্চার হতে আহ্বান\nমঙ্গলবার ২৩ এপ্রিল, ২০১৯ ১:০০ এএম\nপ্রকাশিত: ০৯:১৩, ৪ নভেম্বর ২০১৮ আপডেট: ০৯:৪১, ৪ নভেম্বর ২০১৮\nপ্রতিষ্ঠার পর আনুষ্ঠানিকভাবে প্রথম মতবিনিয়ম সভা করল ‘স্বাধীনতা বিসিএস সাধারণ শিক্ষা সংসদ’। বিসিএস সাধারণ শিক্ষা ক্যাডারে বিরাজমান সমস্যা ও ক্যাডার স্বার্থ সংশ্লিষ্ট বিষয়ে শনিবার দুপুরে দেশের ঐতিহ্যবাহী ঢাকা কলেজে এই সভা অনুষ্ঠিত হয়।\nসভার শুরুতে ৩ নভেম্বর, ১৯৭৫ সালে (জেলহত্যা দিবস) ঢাকা কেন্দ্রীয় কারাগারে নির্মমভাবে নিহত জাতীয় চার নেতার আত্মার প্রতি গভীর শ্রদ্ধা নিবেদন করে এক মিনিট নীরবতা পালন করা হয়।\nঢাকা কলেজের অধ্যক্ষ প্রফেসর মো. মোয়াজ্জম হোসেন মোল্লাহ`র সভাপতিত্বে বক্তব্য রাখেন সংগঠনের ১ নম্বর যুগ্ম আহ্বায়ক বিপুল চন্দ্র সরকার, সদস্য সচিব সৈয়দ জাফর আলী, ঢাকা কলেজের উপাধ্যক্ষ প্রফেসর নেহাল আহমেদ, ঢাকা কলেজ শিক্ষক পরিষদের সম্পাদক প্রফেসর শামিম আরা বেগমসহ স্বাধীনতা বিসিএস সাধারণ শিক্ষা সংসদের নেতৃবৃন্দ ও ঢাকা কলেজের শিক্ষকবৃন্দ। সভা সঞ্চালনা করেন সংসদের যুগ্ম আহ্বায়ক ও ঢাকা কলেজের শিক্ষক অধ্যাপক আমিরুল ইসলাম পলাশ।\nপ্রফেসর মো. মোয়াজ্জম হোসেন মোল্লাহ্ নবগঠিত সংগঠনের নেতৃবৃন্দকে স্বাগত জানিয়ে বলেন, এই সংগঠন ক্যাডারের বিদ্যমান সমস্যা নিরসনে কার্যকর ও ফলপ্রসূ ভূমিকা পালন করবে। শিক্ষা ক্যাডারের সকল সদস্যের সামনে একটি ব্যতিক্রমধর্মী সংগঠন হিসেবে স্বাধীনতা বিসিএস সাধারণ শিক্ষা সংসদ প্রশংসিত হবে বলে তিনি আশা প্রকাশ করেন।\nপ্রফেসর নেহাল আহমেদ দেশব্যাপী ছড়িয়ে থাকা সকল সরকারি কলেজে নবগঠিত সংগঠনের নেটওয়ার্ক বিস্তৃত করে শিক্ষা ক্যাডারের সমস্যা নিরসনে সোচ্চার হতে আহ্বান জানান। তিনি আরো বলেন, এ সংগঠন অতীতের সকল ব্যর্থতাকে ম্লান করে ক্যাডার সদস্যদের বহুল প্রতিক্ষিত প্রাণের দাবিসমূহ পূরণ করবে।\nবিপুল চন্দ্র সরকার মতবিনিময় সভা আয়োজনের জন্য ঢাকা কলেজের সম্মানিত অধ্যক্ষ, উপাধ্যক্ষ ও শিক্ষকদের অভিনন্দন ও কৃতজ্ঞতা জানিয়ে স্বপ্নের সোনার বাংলা বিনির্মাণ, ডিজিটাল বাংলাদেশ বাস্তবায়ন ও শিক্ষা ক্যাডারে বিদ্যমান সমস্যা সমাধান কল্পে নবগঠিত স্বাধীনতা বিসিএস সাধারণ শিক্ষা সংসদের পতাকা তলে সমবেত হওয়ার জন্য সকলকে উদ্বাত্ত আহ্বান জানান।\nসংগঠনের সদস্য সচিব সৈয়দ জাফর আলী সংগঠনের উদ্দেশ্য, লক্ষ্য ও বিসিএস সাধারণ শিক্ষা সমিতির বিগত সময়ের নেতৃবৃন্দের সাফল্য ও ব্যর্থতা সম্পর্কে উপস্থিত শিক্ষকগণকে অবহিত করেন।\nতিনি আরো বলেন, শিক্ষা ক্যাডারের বিদ্যমান সমস্যার সম্মানজনক সমাধান পেতে হলে ক্যাডারের সকল সদস্যকে ঐক্যবদ্ধ হয়ে একযোগে কাজ করতে হবে।\nমহাপরিচালকের মৃত্যুর খবর শোনার পর মতবিনিমিয় সভায় শোকের ছায়া নেমে আসে। এমতাবস্থায় মতবিনিময় সভা সংক্ষিপ্ত করা হয়। সভায় অধ্যাপক মাহাবুবুর রহমানের মৃত্যুতে সর্বসম্মতিক্রমে শোক প্রস্তাব গ্রহণ করা হয়। সবশেষে ১৯৭৫ সারে নিহত জাতীয় চার নেতা ও মাউশির মহাপরিচালকের রুহের মাগফেরাত কামনা করে মোনাজাত করা হয়।


কোরবানির পশুর চামড়া! পানির দরে বিক্রি হচ্ছে | bangla.khobar24.com\nপ্রচ্ছদ / লীড নিউজ / কোরবানির পশুর চামড়া! পানির দরে বিক্রি হচ্ছে\nকোরবানির পশুর চামড়া! পানির দরে বিক্রি হচ্ছে\nin লীড নিউজ, জাতীয় August 22, 2018\t11 Views\nঅনলাইন ডেস্ক :অনেকটা পানির দামেই কুরবানির পশুর চামড়া কিনছেন মৌসুমী চামড়া ব্যবসায়ীরা। একটি বড় গরুর চামড়া আটশ থেকে এক হাজার টাকায় এবং মাঝারি আকারের গরুর চামড়া পাঁচশ থেকে সাতশ টাকায় কিনছেন তারা।\nকিন্তু মৌসুমী চামড়া ব্যবসায়ীরা তার থেকেও কম দামে চামড়া কিনছেন। মূলত তৃণমূল পর্যায়ে স্থানীয় মৌসুমী ব্যবসায়ীরা চামড়া সংগ্রহ করে তা প্রাথমিকভাবে চামড়া প্রক্রিয়াজাত করণের সঙ্গে যারা জড়িত তাদের কাছে বিক্রি করেন। পরে ব্যবসায়ীরা তৃণমূল পর্যায় থেকে চামড়া কিনে তা লবণ দিয়ে এক ধরনের প্রক্রিয়া শেষে বড় ব্যবসায়ীদের কাছে বিক্রি করে।


শিলচরে কবি শ্রীজাত-র অনুষ্ঠানে ধুন্ধুমার, হোটেলে পড়ল ঢিল | BJPsupporters attack Srijato, tensions break out in Silchar - Bengali Oneindia\nপুলওয়ামায় জঙ্গি হামলা! হৃদয় যন্ত্রণা শ্রীজাত-র কবিতায়\nশিলচরে কবি শ্রীজাত-র অনুষ্ঠানে ধুন্ধুমার, হোটেলে পড়ল ঢিল\n| Updated: Sun, Jan 13, 2019, 14:54 [IST]\nশনিবার সন্ধ্যায় অসমের শিলচরে বিজেপির হাতে আক্রান্ত হলেন কবি শ্রীজাত। 'এসো বলি' নামে এক সাংস্কৃতিক সংগঠনের উদ্বোধন অনুষ্ঠানে আমন্ত্রিত অতিথি হিসেবে যোগ দিয়েছিলেন তিনি। জানা গিয়েছে তাঁর একটি কবিতা নিয়ে আপত্তি তোলে বিজেপি। শ্রীজাত 'তৃণমূলের দালাল' এবং তাঁকে পরিকল্পিতভাবে অসমে পাঠানো হয়েছে বলেও দাবি করে গেরুয়া-বাহিনী।\nঅনুষ্ঠানের আয়োজন করা হয়েছিল একটি বেসরকারি হোটেলে। প্রায় ২০০ জন মানুষ উপস্থিত ছিলেন সেই অনুষ্ঠানে। সেখানে বর্তমান সময়ে বিবেকানন্দের ভূমিকা নিয়ে আলোচনা করছিলেন শ্রীজাত। সেই সময় হঠাৎই হোটেলটি ঘিরে ফেলে গেরুয়া-বাহিনীর সদস্যরা। বাইরে থেকে অনুষ্ঠান বন্ধ করে দেওয়ার দাবি জানায়। অভিযোগ শ্রীজাতর হাত থেকে মাইকও কেড়ে নেওয়া হয়।\nউপস্থিত অতিথি ও শ্রোতা-দর্শকদের মধ্যে উৎকন্ঠা ছড়িয়ে পড়ে। তবে জানা গিয়েছে এরপর অনেকেই বিজেপি কর্মীদের আচরণের প্রতিবাদ করেন। অবস্থা বেগতিক দেখে এরপর আচমকাই হোটেলে ইঁটবৃষ্টি শুরু হয়, সঙ্গে ছিল 'জয় শ্রীরাম' স্লোগান। হোটেলের ভিতর অতিথি ও শ্রোতা-দর্শকদের প্রায় পণবন্দীর মতো অবস্থা হয়। তাঁদের অভিযোগ ঘটনাস্থলে উপস্থিত থেকেও অসম পুলিশ, ও সিআরপিএফ নীরব দর্শক হয়ে ছিল।\nজানা গিয়েছে মূল সমস্য়ার মূলে শ্রীজাতর লেখা একটি কবিতা। 'কন্ডোম' নামের সেই কবিতাটি নিয়ে বস্তুত বেশ কিছুদিন ধরেই বিতর্ক চলছে। জানা গিয়েছে অনুষ্ঠান চলাকালীন শিলচরের বিজেপি নেতা বাসুদেব শর্মা শ্রীজাতকে প্রশ্ন করেছিলেন 'মহাদেবের ত্রিশূলের মাথায় কন্ডোম'-এর মতো লাইন তাঁর কলম থেকে বের হল কী করে? তাঁর এই ধরণের প্রশ্ন তোলা নিয়ে আপত্তি জানান অনুষ্ঠানে উপস্থিত বাকিরা।\nএরপর বাসুদেব অনুষ্ঠান থেকে বেরিয়ে যাওয়ার পরই হামলা শুরু হয়। শেষ পর্যন্ত অবশ্য পরিস্থিতি সামাল দিতে বিশাল পুলিশ-বাহিনী নামানো হয়। তবে রাত পর্যন্ত এলাকায় উত্তেজনা রয়েছে। ওই হোটেলেই শ্রীজাতর রাত্রীবাসের বন্দোবস্ত করা হয়েছে। আপাতত হোটলটিকে ঘিরে পুলিশ-বাহিনী রয়েছে। অতিরিক্ত পুলিশ সুপার ও অতিরিক্ত জেলা শাসকও ঘুরে গিয়েছেন। তবু স্বস্তি পাননি আয়োজকরা।\nএই ঘটনা নিয়ে শ্রীজাত জানিয়েছেন যেহেতু তাঁর লেখা কবিতা ঘিরেই অশান্তি ছড়িয়েছে তাই এই ঘটনায় দায়ও তাঁরই। তবে শিলচরের মানুষ তাঁকে 'আগলে' রেখেছিলেন বলেও জানিয়েছেন কবি। আয়োজকদের পক্ষেও এক বিবৃতিতে বলা হয়েছে যা ঘটেছে তা শিলচরের লজ্জা। কিন্তু তারপরেও যেভাবে শহরের মানুষ শ্রীজাতর পাশে দাঁড়িয়েছেন তাতে গণতন্ত্র এবং ধর্মনিরপেক্ষতার জয় হয়েছে।\nনীরেন্দ্রনাথ চক্রবর্তীর প্রয়াণ! রাজনৈতিক মহলের শোকপ্রকাশ\npoet attack bjp assam বিজেপি কবি শ্রীজাত হামলা অসম\nPoet Srijato was attacked by the BJP supporters on Saturday (13 Jan) evening at Silchar.


প্রকাশিত: ১২:১৭, ২০ আগস্ট ২০১৯\nড. জাকির নায়েক (ফাইল ফটো)\nনিজের বিতর্কিত বক্তব্যের জন্য অবশেষে ক্ষমা চেয়েছেন ভারতীয় ইসলামি চিন্তাবিদ ও ধর্ম প্রচারক ড. জাকির নায়েক।\nতিনি অভিযোগ করে বলেন, ‘প্রকৃতপক্ষে আমি মোটেও কোনো বর্ণবাদী নই। সমালোচকরা আমার বক্তব্যকে ভুলভাবে নিয়েছেন এবং সকল বক্তব্যে তারা মনগড়া কথা যোগ করেছেন।’\nমঙ্গলবার (২০ আগস্ট) এক বিবৃতিতে নিজের করা মন্তব্যের পক্ষে সাফাই গেয়ে ড. জাকির বলেছেন, ‘যদিও আমি ইতোমধ্যে আমার বক্তব্য পরিষ্কার করেছি। তবুও আমার কথায় আপনাদের যদি কেউ কষ্ট পেয়ে থাকেন তাহলে এর জন্য আমি ক্ষমা চাচ্ছি। এখানে বেশকিছু ভুল বোঝাবুঝি হয়েছে। আমি কারো অনুভূতিতে আঘাত দিতে চাই না।’\nবর্তমানে মালয়েশিয়ায় অবস্থানরত এই ধর্ম প্রচারক বলেন, ‘কোনো ব্যক্তি বা সম্প্রদায়কে আঘাত করাটা কখনোই আমার উদ্দেশ্য নয়। এটা ইসলামের মূল শিক্ষার সম্পূর্ণ পরিপন্থি। এই ভুল বোঝাবুঝির জন্য আমি আন্তরিকভাবে দুঃখিত।’\nভারতীয় এই ইসলামি চিন্তাবিদ আরো বলেন, ‘গোটা বিশ্বে শান্তি ছড়িয়ে দেয়াই আমার মূল উদ্দেশ্য। আমি দুঃখ প্রকাশ করে বলছি, নিন্দুকেরা আমার এই কাজে সব সময়ই বাধা দিচ্ছে।’\nসম্প্রতি মালয়েশিয়ায় এক অনুষ্ঠানে বক্তৃতা দেয়ার সময় দেশটিতে বসবাসরত ভারতীয় হিন্দু এবং চীনা নাগরিকদের নিয়ে বেশকিছু বিতর্কিত মন্তব্য করেছিলেন ড. জাকির নায়েক। অনুষ্ঠানে তিনি মালয়েশিয়ায় অবস্থানরত চীনা বংশোদ্ভূতদের নিজ দেশে ফিরে যাওয়ার আহ্বান জানান।\nএকই সঙ্গে তিনি বলেন, ‘ভারতের সংখ্যালঘু মুসলিমদের চেয়ে মালয়েশিয়ার সংখ্যালঘু হিন্দুরা ১০০ গুণ বেশি অধিকার ভোগ করছেন।’ মূলত তার এমন মন্তব্যের পরপরই দেশটিতে তীব্র বিতর্কের শুরু হয়। যদিও ড. জাকির ইতোমধ্যে দাবি করেছেন, তার বক্তব্যকে ভুলভাবে ব্যাখ্যা করা হয়েছে।\nগত কয়েকদিনের ঘটনাগুলোকে উল্লেখ করে তিনি বলেন, ‘তখনকার বিষয়গুলোকে লক্ষ্য করলে দেখবেন মালয়েশিয়ায় আমার বিরুদ্ধে জাতিগত বিভেদ সৃষ্টির অভিযোগ আনা হয়েছে। সমালোচকরা নির্দিষ্ট কিছু শব্দ ব্যবহারের মাধ্যমে আমার ওপর আক্রমণ করছেন। তারা আমার বক্তব্যকে রং মাখিয়ে ভিন্নভাবে উপস্থাপনের চেষ্টা করছেন। আর এসব ভুল বক্তব্যের কারণেই অমুসলিমরা আমাকে একজন বর্ণবাদী ব্যক্তি বলে মনে করছেন।\nবিবৃতিতে ড. জাকির আরো বলেছিলেন, ‘যারা এসব কথায় আঘাত পেয়েছেন তারা বোধয় আমার মূল বক্তব্যটা শোনেননি। এটা আমার কাছে ভীষণ উদ্বেগের কারণ; কেননা এর ফলে ইসলামের ভাবমূর্তি ক্ষতিগ্রস্ত হচ্ছে। যে কারণে মানুষ ইসলাম থেকে অনেকটাই দূরে সরে যাবে।’\nতিনি বলেছেন, ‘জাতিবিদ্বেষ শয়তানের কাজ। তাই আমি এর ঘোর বিরোধী। কোরআনেও এর বিরুদ্ধে বর্ণিত আছে। একজন ইসলামিক বক্তা হিসেবে আমি সব সময়ই এ ধরনের কাজের বিরুদ্ধে থাকি, যা এখনো আছি।


পুলিশ সদস্যকে ধাওয়া দেয়া সেই ‘ছাত্রলীগ কর্মী’ গ্রেফতার – ctgtimes24 I বিশ্বজুড়ে চট্টগ্রাম\nপুলিশ সদস্যকে ধাওয়া দেয়া সেই ‘ছাত্রলীগ কর্মী’ গ্রেফতার\nপ্রকাশ: ২০১৮-১০-০৭ ১৩:৩০:০৪ || আপডেট: ২০১৮-১০-০৭ ১৩:৩০:০৪\nউল্টোপথে আসা মোটর সাইকেল আটকানোর পর দায়িত্বরত পুলিশ সদস্যকে লাঞ্ছিত করার ঘটনার দেড় মাস পর আমির ফরহাদ আদর (২৭) নামে একজনকে গ্রেফতার করা হয়েছে। আদর ছাত্রলীগ কর্মী হিসেবে পরিচিত।\nরোববার (৭ অক্টোবর) ভোরে চট্টগ্রাম নগরীর সদরঘাট মোড় থেকে আদরকে গ্রেফতার করেছে কোতোয়ালী থানা পুলিশ।\nএ নিয়ে ওই ঘটনায় করা মামলার এজাহারভুক্ত চারজন আসামি গ্রেফতার হলেও দুজন এখনও পলাতক আছে বলে জানিয়েছেন কোতোয়ালী থানার ভারপ্রাপ্ত কর্মকর্তা (ওসি) মোহাম্মদ মহসীন।\nএজাহারভুক্ত ছয় আসামি হলেন, শিবু ভট্টাচার্য্য, মো. মেহেরাজ, রাসেল উদ্দিন জয়, এনামুল হক, ফয়সাল ও মো. আদর।\nওসি বলেন, ‘মামলার আসামিদের মধ্যে আদর ও ফয়সালকে আমরা আমরা গ্রেফতার করেছি। মেহেরাজ ও এনামুল হক আদালতে আত্মসমর্পণ করে জামিন নিয়েছেন। তবে শিবু ভট্টাচার্য ও রাসেল উদ্দিন জয় এখনও পলাতক।’\nগত ১২ আগস্ট নগরীর নিউমার্কেট মোড়ে এক পুলিশ সদস্যকে কয়েকজন যুবকের ধাওয়া দেওয়ার ছবি গণমাধ্যমে প্রকাশ হলে তোলপাড় সৃষ্টি হয়।\nপুলিশের একটি সূত্র জানিয়েছে, মামলার আসামিদের মধ্যে মেহেরাজের সঙ্গে মূলত ঘটনার সূত্রপাত হয়। নগরীর মাদারবাড়ি এলাকার বাসিন্দা মেহেরাজ মোটর সাইকেল নিয়ে উল্টোপথে নিউমার্কেট এলাকায় আসেন। তার মাথায় হেলমেটও ছিল না। নিউমার্কেট মোড়ে দায়িত্বরত সার্জেন্ট মেহেরাজের বিরুদ্ধে মামলা দেন।\nএতে ক্ষিপ্ত হয়ে মেহেরাজ তার কথিত রাজনৈতিক বড় ভাইদের ফোন দিয়ে নিয়ে আসে। তারা এসে নিউমার্কেট মোড় পুলিশ বক্সে গিয়ে পুলিশ সদস্যদের লাঞ্ছিত করে। খবর পেয়ে কোতোয়ালী থানা থেকে পুলিশের টিম গেলে তাদেরও ধাওয়া দেয় তারা।\nধাওয়ার ছবি প্রকাশের পর সিএমপিতে তোলপাড় শুরু হয়। তাৎক্ষণিক তদন্তে নেমে পুলিশ ছয় যুবকের পরিচয় পেয়ে মামলা দায়ের করে।


(PDF) গর্ভবতী মায়ের খাবার তালিকা: প্রথম ৩ মাসে যা খাবেন - Courstika\nঅনেকেই বলে থাকে গর্ভাবস্থায় বেশি বেশি খাওয়া উচিত। কিন্তু এ কথাটির বৈজ্ঞানিক কোন ভিত্তি নেই। বেশি নয়, এসময় বরং পরিমাণ মত খাওয়া উচিত। অর্থাৎ যতটুকু খাবার আপনার জন্য যথেষ্ট, তাই গ্রহণ করা উচিত।\nআপনি যখন মা হতে যাচ্ছেন, তখন আপনার খাবার শিশুর বিকাশের জন্য পর্যাপ্ত পুষ্টি এবং শক্তি সরবরাহ করছে কিনা, তা নিশ্চিত করতে হবে। তাই গর্ভবতী মায়ের খাবার তালিকা জানা অতীব জরুরী। কারণ, গর্ভাবস্থায় একজন নারীর শরীরে যে পরিবর্তনগুলো আসে তা মোকাবেলার জন্য তার শরীরে পর্যাপ্ত পুষ্টির প্রয়োজন রয়েছে।\nআমরা আজ এই আর্টিকেলের মাধ্যমে আপনাকে গর্ভবতী মায়ের প্রথম তিন মাসের খাবার তালিকা সম্পর্কে জানাবো। স্বাস্থ্যকর গর্ভের জন্য একজন হুবু মায়ের সুষম এবং পুষ্টিকর খাবার গ্রহণ করা উচিত। কারণ এতে প্রোটিন, শর্করা এবং চর্বিযুক্ত খাবারের সঠিক ভারসাম্য থাকে।\nপ্রয়োজনের অতিরিক্ত খাবার আপনার ওজন বাড়িয়ে দেয়। পরে এরই জন্য অনেক ক্ষতি হয় মা এবং বাচ্চার। তাই গর্ভাবস্থায় খাবারের পরিমাণ গ্রহণে সচেষ্ট হোন। নিচে দেয়া খাবারের তালিকাটি দেখুন আর পরিমাণ মত গ্রহণ করুন।\nবিশেষজ্ঞরা গর্ভবতী নারীদের খাবারের তালিকায় দুগ্ধজাত খাবারগুলোকে প্রাধান্য দিয়ে থাকেন। কারণ এ ধরনের খাবারে রয়েছে ক্যালসিয়াম যা আপনার ডায়েটের জন্য প্রয়োজনীয় গর্ভাবস্থায় আপনার পরিমাণ অনুযায়ী দুগ্ধজাত খাবার খাওয়া উচিত। এটি আপনার ভেতরে থাকা মানুষটির হাড় এবং দাঁতের পরিপূর্ণ বিকাশে সহায়তা করে।\nতাই এ সময় স্বল্প ফ্যাটযুক্ত দুধ, পনির এবং দই আপনার প্রতিদিনের খাবারে অন্তর্ভুক্ত করার চেষ্টা করুন। তবে মনে রাখা জরুরি যে, দুগ্ধজাত এসব খাবারের পরিমাণ যেন প্রয়োজনের অধিক না হয়।\n২. খনিজ সমৃদ্ধ খাবার\nগর্ভবতী মায়েদের জন্য ক্যালসিয়াম এবং আয়রন জাতীয় খনিজ সমৃদ্ধ খাবারগুলো অতীব জরুরী। ক্যালসিয়াম হাড় ও দাঁত শক্ত রাখে। আর এ জন্য আমাদের শরীরে প্রতিদিন প্রায় ৮০০ মিলিগ্রাম ক্যালসিয়ামের দরকার হয়।\nঅপরদিকে গর্ভবতী মায়েদের দেহে আয়রনের ঘাটতি হলে কোষেরা যথেষ্ট পরিমাণে অক্সিজেন গ্রহণ করতে পারে না। ফলে শ্বাসকষ্ট হওয়ার সম্ভাবনা থাকে। এছাড়া আয়রনের অভাবে রক্তাল্পতাও হয়ে থাকে। আমাদের শরীরে প্রতিদিন ১০ মিলিগ্রাম আয়রন প্রয়োজন হয় । বিভিন্ন প্রকার খনিজ সমৃদ্ধ খাবারগুলোর তালিকা নিচে দেয়া হলো।\nক্যালসিয়াম: সবুজ শাকসব্জী, আঙুর, দুগ্ধজাত খাবার, বাদাম, বিটরুট, মাছ ও তিল।\nআয়রন: সয়াবিন, খেজুর, বেদানা, শুকনো ফল, আম ও ডিম।\nআয়োডিন: আয়োডিনযুক্ত লবণ, পনির, সীফুড।\nম্যাগনেসিয়াম: সব ধরণের মটরশুটি, কাজু বাদাম, ব্রকলি, তোফু।\nফসফরাস: মাছ ও মাংস।\nআপনি যখন নিয়মিত শাকসবজি খাবেন, আপনার শরীরে অনেকগুলো সুবিধা সরবরাহ করবে। শাকসবজিতে ফ্যাট, ক্যালোরি এবং কোলেস্টেরলের পরিমাণ কম থাকে। তাছাড়া এগুলো ফাইবারের ভাল উৎস যা গর্ভবতীদের কোষ্ঠকাঠিন্য মোকাবেলায এবং প্রতিরোধে সাহায্য করে।\nসবুজ শাকসবজিতে রয়েছে ফোলেটসহ অন্যান্য ভিটামিন এবং খনিজ যা ভ্রূণের বিকাশের সময় নিউরাল টিউব ত্রুটি এবং স্পিনা বিফিডার ঝুঁকি হ্রাস করতে পারে। তাই এ সময় গাজর, মিষ্টি আলু, কুমড়ো, পালং শাক এবং অন্যান্য রান্না করা শাক খান। পাশাপাশি টমেটো এবং লাল মিষ্টি মরিচ যা ভিটামিন এ এবং পটাসিয়ামে সমৃদ্ধ, গ্রহণ করুন।\nশাকসবজি স্বাস্থ্যকর হিসেবে বিবেচিত। তাই এটি খাওয়ার জন্য বিশেষ কোন প্রয়োজনের দরকার পরে না। যে কেউ শাকসবজি খেতে পারে। তবে বিশেষজ্ঞরা কাঁচা শাকসবজি যেমন গাজর, শশা এবং টমেটো ইত্যাদি খাওয়ার ক্ষেত্রে জোর দিয়ে থাকেন। খাওয়ার আগে কোনও শাকসবজি ভাল করে ধুয়ে নিন যাতে করে আপনি গর্ভাবস্থায় কোন জীবাণুতে সংক্রমতি না হন।\n৪. আমিষ জাতীয় খাবার\nপ্রতিদিনের খাবারে অন্তত একবার হলেও আপনার আমিষ সমৃদ্ধ খাবার গ্রহণ করা উচিত। আমিষ জাতীয় খাবারগুলো কার্যকরভাবে আপনার শিশুর বিকাশকে সাহায্য করে এবং একই সাথে আপনার দেহের প্রয়োজনীয় শক্তি সরবরাহ করবে। এটি শিশুর স্বাস্থ্যকর মস্তিষ্ক এবং হার্টের স্বাভাবিক গঠনে সহায়তা করে।\nবিশুদ্ধ আমিষের জন্য মাছ, মুরগির মাংশ এবং অন্যান্য চর্বিহীন মাংস গ্রহণ করুন। এছাড়াও ডিম, বাদাম, ডাল এবং শিম আমিষের অন্যতম উৎস।\nঅনেকেই গর্ভাবস্থায় ফল খাওয়ার বিরুদ্ধচারণ করে থাকেন। কিন্তু এটি সম্পূর্ণরূপে ভুল একটি সিদ্ধান্ত। ফল শুধু সুস্বাদুই নয়; এটি আপনার শরীরের ক্ষতিকর চিনির প্রভাব রোধ এবং আগত শিশুর প্রয়োজনীয় পুষ্টি সরবরাহ করতে পারে। তাই বলা চলে, ফল গর্ভাবস্থার ডায়েটের একটি গুরুত্বপূর্ণ অঙ্গ।\nতবে ফল খাওয়ার আগে আপনাকে সর্বোচ্চ সতর্ক থাকতে হবে। ব্যাকটিরিয়া থাকতে পারে এমন ফল খাওয়া থেকে বিরত থাকুন। পাশাপাশি অন্যান্য দ্রব্য কাটার জন্য ব্যবহৃত ছুড়ি দিয়ে কখনোই ফল কাটা উচিত নয়। প্রয়োজনবোধ ফল এবং ছুরি উভয়ই বিশুদ্ধ পানি দিয়ে ধুয়ে নিতে হবে। কারণ ব্যাকটিরিয়া ফলের খোসার উপর পাওয়া যায় যা আপনার বাচ্চার পক্ষে ক্ষতিকারক হতে পারে।\nগর্ভাবস্থায় কি কি ফল খেতে পারেন?\n৬. ভোজ্য তেল\nগর্ভাবস্থায় অনেকগুলো খাদ্য বিধিনিষেধের মধ্যে তেল এবং চর্বি শীর্ষে রয়েছে। অনেকেই এগুলো থেকে বিরত থাকতে বলেন। কিন্তু পুষ্টিবিদরা এগুলি পুরোপুরি ছেড়ে দেওয়ার পরামর্শ দেন না। কারণ তেল আপনার শিশুর মস্তিষ্ক এবং চোখের বিকাশের জন্য উপকারী। তবে আপনার তেল গ্রহণ প্রতিদিন ছয় চা-চামচের মধ্যে সীমাবদ্ধ হওয়া উচিত।\nপানি যেকোন মানুষের শরীরের জন্য অতি প্রয়োজনীয় ও গুরুত্বপূর্ণ একটি উপাদান। পানি বিভিন্ন ধরনের স্বাস্থ্য সম্পর্কিত সমস্যাগুলো সমাধান করে এবং গর্ভাবস্থাও এর ব্যতিক্রম নয়। তাই যতটা সম্ভব, প্রতিদিন যথেষ্ট পরিমাণে পানি পান করুন। গর্ভাবস্থার বিভিন্ন লক্ষণগুল যেমন সকালে অসুস্থতা এবং বমি বমি ভাব দূর করতে পানি আপনাকে সহায়তা করতে পারে।\nতবে শুধু পানিই না, বিভিন্ন প্রকার কোমল পানীয় যেমন: স্যালাইন, জুস, গ্লুকোজ এবং ফলের রসও খেতে পারেন। তবে এ সকল পানীয় গ্রহণের ক্ষেত্রে আপনাকে নিশ্চিত করতে হবে যে, আপনি খুব বেশি পরিমাণে চিনি গ্রহণ করছেন না।\nগর্ভাবস্থায় এই খাবারগুলো এড়িয়ে চলুন\nধোয়া নয় বা জীবাণুমুক্ত নয়, এমন ফল এড়িয়ে চলুন। বাজারে বিক্রি হওয়া ফলে বিভিন্ন কীটনাশক দেয়া থাকে। তাই অবশ্যই এগুলো ধুয়ে ফেলতে হবে যাতে করে ভ্রূণের পক্ষে ক্ষতিকারক না হয়।\nপূর্বে থেকেই প্যাকেটজাত করা খাবারগুলোর সতেজতা অনিশ্চিত। তাই গর্ভাবস্থায় এ ধরনের খাবার যথা সম্ভব এড়িয়ে চলা উচিত।\nকিছু সামুদ্রিক খাবারে মিথাইল পারদ থাকে যা ভ্রূণের মস্তিষ্কের বিকাশের জন্য বিপজ্জনক। এছাড়াও মাংস যদি এটি সঠিকভাবে রান্না না করেই খাওয়া হয় তাহলে এর দ্বারা ব্যাকটিরিয়ার সংক্রমণ হওয়ার সম্ভাবনা থাকে।\nযে কোনও উপায়ে কোনও ধরণের অ্যালকোহল এড়িয়ে চলুন। কারণ এটি আপনার শিশুর স্বাস্থ্যের উপর বিরূপ প্রভাব ফেলবে। শুধু গর্ভাবস্থায়ই না, শিশুর জন্মের পরেও স্তন্যপান করানোর সময় অ্যালকোহল জাতীয় পানীয় গ্রহণ থেকে বিরত থাকুন। অ্যালকোহলের মতো অনিরাপদ খাবারগুলি স্তনের দুধের মাধ্যমে শিশুর কাছে যেতে পারে।\nআজকের এই আলোচনায় আমরা প্রথম তিন মাসে একজন গর্ভবতী মায়ের খাবার তালিকা সম্পর্কে জানলাম। গর্ভধারণের কেবল ১০ মাসই নয়, মাতৃত্বের গোটা পথটাই বড্ড চড়াই-উতরাইয়ে ভরা। মা তো কেবল নিছকই একটা ডাক বা অনুভূতি নয়! এ এক বিশাল দায়িত্ব। তাই শুরুটা শুরু করুন স্বাস্থ্যকর উপায়ে। গর্ভাবস্থার এই সময়টা শুধুমাত্র শারীরিকভাবেই না, মানসিক দিক থেকেও এগিয়ে থাকার চেষ্টা করুন।\nএমনই স্বাস্থ্য সংক্রান্ত অন্যান্য টিপস পেতে আমাদের অফিসিয়াল ফেসবুক পেজে লাইক দিয়ে আপডেট থাকুন।


তাবেদার সরকার হঠাতে রাজপথে ঐক্যবদ্ধ আন্দোলনে নামুনঃ মির্জা আলমগীর | বাংলাদেশ জাতীয়তাবাদী দল – বিএনপি\nতাবেদার সরকার হঠাতে রাজপথে ঐক্যবদ্ধ আন্দোলনে নামুনঃ মির্জা আলমগীর\n(বিএনপি কমিউনিকেশন) — বিএনপি মহাসচিব মির্জা ফখরুল ইসলাম আলমগীর ঐক্যবদ্ধভাবে রাজপথে নেমে জনগনের সহায়তা নিয়ে তাবেদার সরকারকে হঠানোর আহ্বান জানিয়েছেন। তিনি বলেন, এই সরকারের নতজানু পররাষ্ট্রনীতির কারণে আজ বাংলাদেশ তার ন্যায্য দাবি আদায় করতে পারেনি। ভারতের সব চাওয়া মিটিয়ে দিলেও বাংলাদেশের জনগনের নূন্যতম আশাও শেখ হাসিনা পূরণ করতে পারেননি।\nমঙ্গলবার, এপ্রিল ১১, ২০১৭ সকালে রাজধানীর ইঞ্জিনিয়ার্স ইনষ্টিটিউশন মিলনায়তনে দৈনিক আমার দেশ পত্রিকা বন্ধের ৪ বছর উপলক্ষে আয়োজিত ‘রাষ্ট্রীয় জুলুমের শিকার আমার দেশ পত্রিকা বন্ধের চার বছর’ শীর্ষক প্রতিবাদী সমাবেশে তিনি প্রধান অতিথির বক্তৃতা করছিলেন।\nঅনুষ্ঠানে সভাপতির বক্তৃতায় আমার দেশ এর ভারপ্রাপ্ত সম্পাদক মাহমুদুর রহমান বলেন, বাংলাদেশ ৪৬ বছরে তার সক্ষমতা হারায়নি। কিন্তু আজ স্বাধীনতা হারাতে বসেছে। তাই গনতন্ত্র পুনরুদ্ধারের সঙ্গে সঙ্গে স্বাধীনতা পুনরুদ্ধারের লড়াইও করতে হবে। লড়াইয়ের মাধ্যমেই সেবাদাস সরকারকে সরিয়ে দেশপ্রেমিক সরকার কায়েম করতে হবে।\nসমাবেশে বিএনপি মহাসচিব বলেন, দেশনেত্রী বেগম খালেদা জিয়ার নেতৃত্বে স্বাধীনতা রক্ষা ও গণতন্ত্র পুনরুদ্ধার আন্দোলন সফল করে আমার দেশ আমরা মুক্ত করব। তিনি নেতা কর্মীদের রাজপথের আন্দোলনে ঝাঁপিয়ে পড়ার আহ্বান জানান। মির্জা ফখরুল ইসলাম বলেন, এ সরকার বিএনপির ২ হাজার নেতা-কর্মীকে গুলি করে হত্যা করেছে। পাঁচ শতাধিক নেতা-কর্মী গুম করেছে। ছাত্রদল নেতা নুরুকে তুলে নিয়ে গুলি ও পিটিয়ে হত্যা করে লাশ নদীতে ফেলে দিয়েছে। এভাবেই তারা হত্যাকান্ড চালাচ্ছে। আওয়ামীলীগ আর গনতন্ত্র দুটো যে এক সঙ্গে চলেনা, আওয়ামীলীগের চরিত্র যে বদলায়নি তা তারা আবার প্রমাণ দিয়েছে।\nআমীর খসরু মাহমুদ বলেন, সবকিছুতেই আজ ভারতের মতামত লাগবে কেন? ৪৬ বছরে বাংলাদেশ কি তার সক্ষমতা হারিয়ে ফেলেছে? সবকিছুতে আজ ভারতের সক্ষমতা কাজে লাগাতে হবে কেন? অথচ আমাদের জীবনমান তাদের চেয়ে উন্নত। তিনি বলেন, গণমাধ্যম নিয়ন্ত্রণে এ সরকারের ১৮টা কমিটি কাজ করছে। সাংবাদিকরা সাংবাদিক হিসেবে আজ তার দায়িত্ব পালন করতে পারছেন না।\nডা. জাফরউল্লাহ চৌধুরী বলেন, মাহমুদুর রহমানের প্রতি যে অন্যায় ও অবিচার হয়েছে তার বিচার হতে হবে। তিনি বলেন, আজ বাংলাদেশে যে জঙ্গী সমস্যা তার মূল কারণ ভারত। তারা বলছে ১০ হাজার মুক্তিযোদ্ধাকে ভিসা দেবে। তাহলে একাত্তরে কি ১০ হাজার মুক্তিযোদ্ধা ছিল?\nতিনি বলেন, বিএনপি সঠিক আন্দোলন গড়ে তুলতে পারলে দেশে অবশ্যই সুষ্ঠু নির্বাচন করা সম্ভব হবে।\nঅধ্যাপক এমাজউদ্দিন আহমদ বলেন, দেশের স্বার্থে তরুণদের মাঠে নামতে হবে, আর চুপচাপ থাকা যাবে না। জাতীয়তাবাদী শক্তিকে নতুন উদ্যোগে জেড়ে উঠতে হবে।\nফরহাদ মজহার বলেন, দেশের বর্তমান সংকটের সমাধান চাইলে শেখ হাসিনাকে সুষ্ঠু নির্বাচন অবশ্যই করতে হবে।\nরুহুল কবীর রিজভী বলেন, মাহমুদুর রহমান যা লিখেছেন আজ তা অক্ষরে অক্ষরে সত্যে পরিণত হচ্ছে।\nহাবিবউন নবী খান সোহেল হাজারটা চুক্তি করলেও আরেকটি ভোটারবিহীন নির্বাচন করতে দেয়া হবে না।\nবক্তারা অবিলম্বে আমারদেশ ছাপাখানা খুলে দিয়ে পত্রিকা প্রকাশের দাবি জানিয়ে বলেন, আমরা আমারদেশ পড়তে চাই, দেশের প্রকৃত খবর জানতে চাই। তারা আমার দেশের পাঁচ শতাধিক সাংবাদিক কর্মচারী যাতে কাজের সুযোগ পান তার জন্যও আমার দেশ প্রকাশ হওয়া জরুরী বলে উল্লেখ করেন।\nঢাকা সাংবাদিক ইউনিয়নের সভাপতি আবদুল হাই শিকদারের পরিচালনায় আলোচনা সভায় অধ্যাপক এমাজউদ্দিন আহমেদ, ডা. জাফরুল্লাহ চৌধুরী, কবি ফরহাদ মজহার, অধ্যাপক দিলারা চৌধুরী, ফেডারেল সাংবাদিক ইউনিয়নের সভাপতি শওকত মাহমুদ, সাবেক সভাপতি রুহুল আমিন গাজী, আমার দেশ পত্রিকার নির্বাহী সম্পাদক সৈয়দ আবদাল আহমেদ, আবদুস শহীদ, ইলিয়াস খান, কাদের গনি চৌধুরী প্রমূখ বক্তব্য রাখেন।\nPreviousমুক্তিযুদ্ধ করেছি, কারো গোলামী করার জন্য নয় – বেগম জিয়া\nNextবুধবার বিকেল সাড়ে চারটায় বেগম জিয়ার জরুরি সংবাদ সম্মেলন\nগ্যাসের মূল্যবৃদ্ধির প্রতিবাদে ঢাকায় বিএনপির ব্যাপক গণসংযোগ\nসরকার আদাল‌তের ঘা‌ড়ে বন্দুক রে‌খে‌ছে — খন্দকার মোশাররফ\nবেগম জিয়ার সাথে ব্রিটিশ লেবার পার্টির নেতাদের বৈঠক


সাতক্ষীরা উপকূলে খাবার পানির তীব্র সংকট ! | Voice of Satkhira\nসাতক্ষীরা উপকূলে খাবার পানির তীব্র সংকট !\nজুন ২৭, ২০২০ দুুর্যোগ ফটো গ্যালারি শ্যামনগর\nঘুর্ণিঝড় আম্পান এর তান্ডবের শিকার উপকুলবর্তী শ্যামনগরের বিভিন্ন এলাকায় খাবার পানির তীব্র সংকট চলছে। মাঝেমধ্যে সরকারি বেসরকারি কিছু প্রতিষ্ঠানের পক্ষ থেকে পানি বিতরণ করা হলেও বৃষ্টির শুরু থেকে তা বন্ধ রয়েছে। ফলে প্রাত্যহিক জীবনের গুরুত্বপুর্ন চাহিদা খাবার পানি না পেয়ে শ্যামনগরের বিভিন্ন এলাকার মানুষ চরম দুরাবস্থার মধ্যে দিন পার করছে।\nতবে আম্পান তান্ডবে সবচেয়ে বেশী ক্ষতিগ্রস্থ দাতিনাখালী, বুড়িগোয়ালীনি, দুর্গবাটি ও কাশিমাড়ী আর গাবুরা ও পদ্মপুকুরের কিছু এলাকায় খাবার পানির সমস্যা মারাত্বক পর্যায়ে পৌছেছে।\nসরেজমিনে গোলাখালী ও দাতিনাখালী আর কাশিমাড়ী এলাকা ঘুরে দেখা গেছে একটু খাবার পানির জন্য মানুষের মধ্যে হা-পিত্যেশ শুরু হয়েছে। বিভিন্ন বেসরকারি সংগঠন হঠাৎ করে পানি দেয়া বন্ধ করে দেয়ায় অনেকে আকাশ পানে তাকিয়ে রীতিমত বৃষ্টির অপেক্ষায় রয়েছে।\nদাতিনাখালী গ্রামের মরিয়ম খাতুন জানায়, আম্পান এ বাঁধ ভেঙে গোটা এলাকা লবন পানিতে তলিয়ে যাওয়ার পর থেকে কিছু মানুষ পানি দিত। কিন্তু ক’দিন ধরে বৃষ্টি মুরিু হওয়াতে তারা আর পানি দেচ্ছে না।\nভাত না খেয়ে এক/আধ দিন কাটিয়ে দেয়া যায়, তবে পানি ছাড়া এক মুহুর্ত চলে না- উল্লেখ করে বুড়িগোয়ালীনির বাবু রাম মন্ডল বলেন, বৃষ্টি হলি হাড়ি পাতিল কলস নে পানি ধরে রাখতিছি। পরে ঐ পানি দিয়ে কোন রকমে দিন কাটলেও সব সময় বৃষ্টি না হওয়ায় মাঝেমধ্যে পানির জন্যি খুব কষ্ট হচ্ছে।\nপানি সংকট নিয়ে প্রায় অভিন্ন অভিযোগ কাশিমাড়ীর রবিউল ইসলাম, জাহানারা বেগম শাহাজালাল মোল্যা আর দুর্গাবটি গ্রামের পরীক্ষিত মন্ডলসহ অনেকেরই। তারা জানায় গত কয়েক দিন আগেও বেশকিছু প্রতিষ্ঠান পানি বিতরণ কার্যক্রম চালু রেখেছিল। কিন্তু বৃষ্টি শুরু হওয়ার পর থেকে তারা আর পানি দিতে আসছে না। অনেকে আবার অভিযোগ করেছেন, পানি বিতরণ কার্যক্রমের সাথে জড়িতরা পরিবার প্রতি দিনে এক কলস পানি দিচ্ছে। কিন্তু পরিবারের সদস্য সংখ্যা বিচেনায় না নেয়াতে বিতরণের পানি নিয়েও তাদের সমস্যা মিটছে না। এমনকি অনেককে ত্রাণ হিসেবে বিতরণের পানি সংগ্রহ করতে বাড়ি থেকে তিন থেকে পাঁচ কিলো মিটার পর্যন্ত পাড়ি দিতে হচ্ছে বলেও জানায়।\nস্থানীয়রা জানায় কয়েকটি বেসরকারি সংস্থা এবং সেনাবাহিনীর সদস্যরাও কয়েকদিন খাবার পানি সরবরাহ করেছে। কিন্তু বৃষ্টি হওয়ার পর থেকে কোন পক্ষই আর পানি দিতে না আসায় তারা খাবার পানি নিয়ে মারাত্বক কষ্টে দিন পার করছে।\nখাবার পানির সমস্যা প্রকট স্বীকার করে উপজেলা জনস্বাস্থ্য প্রকৌশলী মোঃ মোস্তাফিজুর রহমান বলেন, আম্পান’র পর থেকে সরকারিভাবে প্রতিদিন প্রায় সত্তর হাজার লিটার পানি ভ্রাম্যমান ওয়াটার ট্রিটমেন্ট প্লান্টের মাধ্যমে বিতরণ করা হয়েছে। এক মাস পর্যন্ত ঐ কার্যক্রম পরিচালনার পর লবন পানিতে ডুবে যাওয়া এলাকার টিউবওয়েলসমুহ উঁচু করার পাশাপাশি পানি বিশুদ্ধকরণ ট্যাবলেট বিতরণ করা হচ্ছে। তবে এনজিএফ ও সুশীলনসহ কয়েকটি সংগঠনের পক্ষ থেকে কয়েকদিন আগে পর্যন্ত পানি বিতরণ চলছিল বলেও তিনি জানান। তবে পর্যাপ্ত বৃষ্টি শুরু না হওয়া পর্যন্ত পানি সমস্যার সম্পুর্ন সমাধান হবে না বলেও তিনি মত প্রকাশ করেন।


আগের বিদ্রোহীদের মনোনয়ন না দেওয়ায় এই ফল | 1092070 | কালের কণ্ঠ | kalerkantho\nআগের বিদ্রোহীদের মনোনয়ন না দেওয়ায় এই ফল\nকাজী জাফর উল্যাহ\nএবারের ইউনিয়ন পরিষদ নির্বাচনে বড় দলের মধ্যে আওয়ামী লীগ একা মাঠে। কিন্তু দলীয় মনোনয়ন পেয়েও জিততে পারেননি বিপুলসংখ্যক প্রার্থী। এ নিয়ে কালের কণ্ঠের সঙ্গে কথা বলেছেন মনোনয়ন বোর্ডের সদস্য কাজী জাফর উল্যাহ। সাক্ষাত্কার নিয়েছেন তৈমুর ফারুক তুষার।\nকালের কণ্ঠ : দ্বিতীয় ধাপের ইউনিয়ন পরিষদ নির্বাচনে প্রায় ৪২ শতাংশ নৌকার প্রার্থী পরাজিত হয়েছেন। প্রায় ৪০ শতাংশ স্বতন্ত্র প্রার্থী জয়ী হয়েছেন। এমন ফলাফলের কারণ কী মনে করেন?\nজাফর উল্যাহ : গত নির্বাচনে বিদ্রোহী প্রার্থী হয়ে জয় পেয়েছেন এমন কোনো প্রার্থীকে এবার আমরা মনোনয়ন দিইনি। এমন ১২০ জনের মতো চেয়ারম্যান আওয়ামী লীগের মনোনয়ন চেয়েছিলেন। তাঁরা দ্বিতীয় ধাপের ইউপি নির্বাচনের মোট সংখ্যার প্রায় ২০ শতাংশ। তাঁদের অনেকের জনপ্রিয়তা রয়েছে সত্য। কিন্তু আমরা তাঁদের কাউকেই প্রার্থী করিনি। তাঁরা এবারও বিদ্রোহী হয়েছেন। এ কারণে স্বতন্ত্র প্রার্থীর জয়ের সংখ্যা বেড়েছে।\nকালের কণ্ঠ : তাহলে আপনারা কি জেনে-বুঝেই এই সিদ্ধান্ত নিয়েছেন?\nজাফর উল্যাহ : দলে শৃঙ্খলা ফেরাতে আমরা এমন সিদ্ধান্ত নিয়েছি। আগামী দিনে বিদ্রোহী প্রার্থীর সংখ্যা কমাতে কঠোর সিদ্ধান্তের বিকল্প ছিল না। আসলে আমাদের নীতিগত সিদ্ধান্ত ছিল বিদ্রোহীদের বিরুদ্ধে একটা পদক্ষেপ নিয়ে কঠোর সিদ্ধান্ত বাস্তবায়ন শুরু করতে হবে। যাতে দলের সবাইকে শক্ত বার্তা দেওয়া যায় যে, বিদ্রোহী প্রার্থী হলে আর আওয়ামী লীগের রাজনীতি করতে পারবেন না। এবারই সেটা শুরু হয়েছে। প্রথম ধাপে কিন্তু অনেক বিদ্রোহী হয়ে নির্বাচিত চেয়ারম্যানকে আমরা মনোনয়ন দিয়েছিলাম। এবার একজনকেও দেওয়া হয়নি।\nকালের কণ্ঠ : তাহলে এখন তাঁদের ব্যাপারে দলের অবস্থান কী হবে?\nজাফর উল্যাহ : বিদ্রোহীরা চেয়ারম্যান হলেও তাঁরা আওয়ামী লীগ ক্ষমতায় থাকার সুবিধাটা পাবেন না। দলের চেয়ারম্যান হিসেবে তাঁরা অতীতে যে সুবিধা পেতেন, এখন তাঁরা সেটা পাবেন না। যাঁরা ভোট দিচ্ছেন তাঁরাও হতাশ হবেন। এবার কিন্তু বিদ্রোহী চেয়ারম্যানরা নিজের এলাকার জনগণের জন্য তেমন কিছু করতে পারবেন না। তাঁদের প্রতি আমরা কঠোর অবস্থানে থাকব। তাঁদের মনোনয়ন দেওয়ার জন্য আমাদের ওপর অনেক চাপ ছিল। কিন্তু আমাদের দলের সিদ্ধান্ত অটল ছিল।\nকালের কণ্ঠ : দলীয় প্রার্থী নির্বাচনে আওয়ামী লীগের স্থানীয় সরকার মনোনয়ন বোর্ডের কোনো ভুল ছিল কি?\nজাফর উল্যাহ : না। প্রার্থী নির্বাচনে ভুল হয়নি। যাঁরা যোগ্য তাঁদেরই মনোনয়ন দেওয়া হয়েছে। তবে অনেক জায়গায় দেখা গেছে সবচেয়ে যোগ্য প্রার্থী আগেরবারে বিদ্রোহী ছিলেন। সে কারণে তাঁকে মনোনয়ন দেওয়া যায়নি।\nকালের কণ্ঠ : অনেক বিতর্কিত ব্যক্তিও তো আওয়ামী লীগের মনোনয়ন পেয়েছেন। দুর্নীতি, সন্ত্রাসী কর্মকাণ্ডে অভিযুক্ত, বিভিন্ন দল থেকে আওয়ামী লীগে আসা ব্যক্তিরাও তো নৌকা প্রতীক পেয়েছেন।\nজাফর উল্যাহ : সে রকম ছিল। তবে সেটা কম ছিল। কিছু অভিযোগ ছিল এটা সত্য। কারণ দলের মধ্যেও তো রেষারেষি অনেক। একজন মনোনয়ন পান, বাকি পাঁচ-ছয়জন বঞ্চিত হন। তখন সবাই নানা অভিযোগ তোলেন। এটাও সত্য।\nকালের কণ্ঠ : তৃণমূল থেকে প্রার্থীদের যে নামের সুপারিশ আওয়ামী লীগের মনোনয়ন বোর্ডের কাছে আসে, সেটাকে কি আপনারা যথেষ্ট গুরুত্ব দিচ্ছেন? সেগুলো বাস্তবায়ন করা হচ্ছে?\nজাফর উল্যাহ : তৃণমূলের তালিকাই বাস্তবায়ন করা হচ্ছে। ইউনিয়ন থেকে যাঁদের নাম আসেনি তাঁদের মনোনয়ন দিচ্ছি না। অনেক সময় দেখা গেছে, তৃণমূল থেকে আসা তালিকায় জেলা কমিটি ১ নম্বরে যাঁকে রেখেছে তাঁর নাম ইউনিয়নের তালিকায় নেই। ফলে ১ নম্বরে থাকা প্রার্থীকে আমরা মনোনয়ন দিইনি। আমরা ইউনিয়ন আওয়ামী লীগের মতামতকেই গুরুত্ব দিয়েছি। আমরা চেষ্টা করেছি, যাঁরা প্রকৃত আওয়ামী লীগের লোক, যাঁরা আওয়ামী পরিবারের লোক, নৌকা অন্তঃপ্রাণ এই লোকগুলোকে আমরা মূল্যায়ন করার চেষ্টা করেছি। অনেক ক্ষেত্রে দেখা গেছে, আমরা ইউনিয়ন আওয়ামী লীগের সভাপতি বা সাধারণ সম্পাদককে মনোনয়ন দিয়েছি। কিন্তু জয়ী হয়েছেন বিদ্রোহী প্রার্থী। তবে আস্তে আস্তে এটা কমে যাবে।\nকালের কণ্ঠ : কোনো কোনো মন্ত্রী ও সংসদ সদস্য তো বিদ্রোহী প্রার্থীকে সমর্থন দিয়েছেন?\nজাফর উল্যাহ : আমরা মন্ত্রী-এমপিদের কঠোর নির্দেশনা দিয়েছি যেন কোনোভাবেই বিদ্রোহীদের সমর্থন না দেন। যদি কেউ দেন তাহলে তাঁদেরও আগামী নির্বাচনে মনোনয়ন দেওয়া হবে না। যখন মন্ত্রী-এমপিদের কাছে যাবেন কিন্তু সাড়া পাবেন না তখন এমনিতেই বিদ্রোহী হওয়ার প্রবণতা কমে যাবে বলে আমরা মনে করছি।\nজাফর উল্যাহ : আপনাকেও ধন্যবাদ।


বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, এনার্জি চার্টার-এর সদস্য হওয়ার আনুষঙ্গিক কাজ সম্পন্ন। অবিলম্বে আমরা সদস্য পদ অর্জন করবো।\nপ্রতিমন্ত্রী, গতকাল (১৩.০১.২০১৮) সংযুক্ত আরব আমিরাতের আবুধাবিতে অনুষ্ঠিত International Renewable Energy (IRENA) ৮ম সম্মেলনের উদ্বোধনী দিনে এনার্জি চার্টার-এর সেক্রেটারী জেনারেল তার সাথে জন্য স্বাক্ষাত করতে এলে এসব কথা বলেন। তিনি বলেন, জ্বালানি খাতের উন্নয়নে বাংলাদেশে বিনিয়াগের অপরিসীম সুযোগ সৃষ্টি হয়েছে। এ বিনিয়োগ নিশ্চিত লাভজনক এবং এর সুফল দ্রুত পাওয়া যাবে। এনার্জি চার্টারের সদস্য হলে বিনিয়োগ, ব্যবস্যা এবং এর রোডম্যাপ, জ্বালানি সাশ্রয়ি, জ্বালানি সংক্রান্ত বিরোধ নিষ্পত্তি, অভিজ্ঞতা বিনিময়, গ্রীন ফান্ড প্রাপ্তি ইত্যাদি সহযোগিতা পাওয়া যাবে।\nবিভিন্ন মন্ত্রণালয়ের ও বিভাগের মতামত ও হালনাগাদ তথ্য সম্বলিত প্রতিবেদন সন্বিবেশ করার জন্য এনার্জি চার্টারে প্রেরণ করা হয়েছে। এনার্জি চার্টারের সাথে আলোচনাক্রমে চূড়ান্ত খসড়া তৈরী করে ভেটিং-এর জন্য আইন মন্ত্রণালয়ে প্রেরণ করা হবে। ভেটিং পর্ব শেষ হলে যথাযথ কর্তৃপক্ষের অনুমোদন সাপেক্ষে এনার্জি চার্টারে যোগদান করা হবে।\nআলোচনাকলে অন্যান্যের মাঝে এনার্জি চার্টার সেক্রেটারি জেনারেল ড. উরবান রুসনাক (Dr. Urban Rusnak) এনার্জি চার্টারের নলেজ সেন্টার কো-অর্ডিনেটর ড. মারাট টেরটেরভ (Dr. Marat Terterov), সংযুক্ত আরব আমিরাতে নিযুক্ত বাংলাদেশের রাষ্ট্রদূত মুহাম্মদ ইমরান(Muhammad Imran) উপস্থিত ছিলেন।


ব্রাহ্মী চাষ করে করুন অধিক উপার্জন ব্রাহ্মী চাষ করে করুন অধিক উপার্জন\nব্রাহ্মী চাষ করে করুন অধিক উপার্জন\nFriday, 02 August 2019 04:17 PM\nব্রাহ্মী পশ্চিমবঙ্গে অনেক জায়গাতেই চাষ হয়। প্রায় সকলেই ব্রাহ্মীর উপকারিতা সম্পর্কে জানেন। তবে শুধু শরীরের উপকারই নয়, ব্রাহ্মী চাষ করে কৃষক লাভবান হতে পারেন। পশ্চিমবঙ্গের দক্ষিণ ২৪ পরগণায় বকখালিতে কল্পতরু ওয়েলফেয়ার সোসাইটি-র সহায়তায় ১৫০ একর জমিতে ২৫০ মেট্রিক টন ব্রাহ্মীর চাষ করে ৪০০০০ টাকার উপর লাভ করেছেন চাষীরা। কীভাবে চাষ করবেন ব্রাহ্মী ? সেই সম্পর্কে রইল কিছু তথ্য-\nকেন খাওয়া উচিৎ ব্রাহ্মী ? কি কি উপকার হবে ব্রাহ্মী খেলে ? দেখে নেওয়া যাক ব্রাহ্মীর বেশ কিছু গুণ-\nঅ্যালঝাইমার রোগকে দূরে রাখে –


NPP threats to quit NDA over Citizenship Amendment bill\nনাগরিকত্ব সংশোধনী বিলের বিরোধিতা, এনডিএ ছাড়ার হুঁশিয়ারি মেঘালয়ের মুখ্যমন্ত্রীর\nPublished by: Sucheta Sengupta | Posted: February 10, 2019 1:28 pm| Updated: February 10, 2019 2:09 pm\nসংবাদ প্রতিদিন ডিজিটাল ডেস্ক: নাগরিকত্ব সংশোধনী বিলের প্রতিবাদে জ্বলছে দেশের উত্তরপূর্বাঞ্চল। অসম, নাগাল্যান্ড, মণিপুর, অরুণাচলে রাস্তায় নেমে প্রতিবাদে শামিল একাধিক আঞ্চলিক সংগঠন। এরই মধ্যে কেন্দ্রের চাপ বাড়িয়ে দিলেন মেঘালয়ের মুখ্যমন্ত্রী কনরাড সাংমা। প্রতিবেশী রাজ্যের সংগঠনগুলির পাশে দাঁড়িয়ে তাঁর হুঁশিয়ারি, নাগরিকত্ব সংশোধনী বিল ইস্যুতে প্রয়োজনে এনডিএ ছাড়বে তাঁর দল ন্যাশনাল পিপলস পার্টি বা এনপিপি।\nউত্তরপ্রদেশে বিষ মদ কাণ্ডে বাড়ছে মৃতের সংখ্যা, আর্থিক সাহায্য ঘোষণা\nতাহলে কি উত্তরপূর্বের রাজনৈতিক সমীকরণ পালটানোর পথে? কেন্দ্রে ক্ষমতাসীন দল থেকে নিজেদের বিচ্ছিন্ন করতে চাইছে উত্তর পূর্বের অন্যতম বড় আঞ্চলিক দল এনপিপি? এই প্রশ্নই উঠল রবিবার মেঘালয়ের মুখ্যমন্ত্রীর কথায়। এদিন শিলংয়ে এনপিপি-র সাধারণ সভার বৈঠক ছিল। উত্তরপূর্বের যে চারটি রাজ্যে এনপিপি-র সংগঠন রয়েছে, সেই অরুণাচল, নাগাল্যান্ড. মণিপুর এবং মেঘালয়ে দলের শীর্ষ নেতৃত্ব উপস্থিত ছিলেন। আলোচনা শেষ করে বেরিয়ে সাংবাদিকদের মুখোমুখি হয়ে কনরাড সাংমা জানিয়েছেন, ‘দল সর্বসম্মতভাবে একটা সিদ্ধান্ত নিয়েছে। নাগরিকত্ব সংশোধনী বিল ২০১৬-র বিরোধিতা করছি আমরা। রাজ্যসভায় বিলটি পাশ হলে, এনডিএ-র সঙ্গে বন্ধুত্ব ছিন্ন করবে এনপিপি।’ গত ৮ জানুয়ারি লোকসভায় সংখ্যাগরিষ্ঠতা নিয়ে পাশ হয়েছে নাগরিকত্ব সংশোধনী বিল ২০১৬। এই বিল অনুযায়ী, প্রতিবেশী দেশ পাকিস্তান, আফগানিস্তান থেকে আগত অমুসলিম সংখ্যালঘু শরণার্থীদের ভারতীয় নাগরিকত্ব দেওয়ার সংস্থান রয়েছে। এখন রাজ্যসভায় এই বিল পাশ করার তোড়জোড় করছে কেন্দ্র। এই পরিস্থিতিতে বিলের বিরোধিতা করেছে প্রায় গোটা উত্তরপূর্বাঞ্চল। তাঁদের অভিযোগ, সংখ্যালঘুদের সুবিধার্থে নয়, নিতান্তই রাজনৈতিক স্বার্থে বিলটি পাশ করতে চায় কেন্দ্র। এতে উত্তরপূর্বের বিভিন্ন রাজ্যে যে সংখ্যালঘুরা রয়েছেন দীর্ঘদিন ধরে, তাঁরা নিরাপত্তাহীনতার আশঙ্কা করছেন। প্রতিবাদের একেবারে সামনের সারিতে রয়েছে নর্থ ইস্ট স্টুডেন্টস ইউনিয়ন বা নেসো।\nশিলং থেকে Live Update: বাগদেবীকে প্রণাম করে সিবিআই দপ্তরে প্রবেশ কুণাল ঘোষের\nঅন্যদিকে, উত্তরপূর্বের রাজনৈতিক সমীকরণ সাধারণত কেন্দ্রমুখী। কেন্দ্রের ক্ষমতায় যারা থাকে, নানা বাস্তবিক কারণে তাদেরই পাশে থাকে ওই রাজ্যগুলির ক্ষমতাসীন দল। অভিযোগ, উন্নয়নের নিরিখে বহুদিন ধরে অনেকাংশে অবহেলিত দেশের উত্তরপূর্বাংশের রাজ্যগুলি। সে কারণে নিজেদের উন্নতির স্বার্থেই কেন্দ্রের সঙ্গে থাকতে চায় শাসকদল। দিল্লির রাজনীতিতে একসময়ের অন্যতম গুরুত্বপূর্ণ নেতা তথা লোকসভার প্রাক্তন অধ্যক্ষ পিএ সাংমার হাত ধরে তৈরি হওয়ায় ন্যাশনাল পিপলস পার্টি বা এনপিপি ওই বলয়ে শক্তিবৃদ্ধি করেছে নিজেদের সাংগঠনিক জোরেই। পরবর্তী সময়ে এনডিএ-র পাশে দাঁড়ায় এনপিপি। ২০১৮’র নির্বাচনে বিজেপিকে ধরাশায়ী করে অন্যান্য আঞ্চলিক দলের সমর্থন নিয়ে মেঘালয়ের শাসনক্ষমতায় আসে এনপিপি। মুখ্যমন্ত্রী হন পিএ সাংমার ছেলে কনরাড সাংমা। কিন্তু এবার নাগরিকত্ব সংশোধনী বিল ইস্যু অর্থাৎ আঞ্চলিক স্বার্থ বিঘ্নিত হতে পারে, এমন বিষয়ে এনডিএ ছাড়তেও পিছপা হবে না এনপিপি, কনরাড সাংমা সেটাই বুঝিয়ে দিলেন।\nএনডিএ ছাড়ার হুঁশিয়ারি উত্তরপূর্বের শক্তিশালী দল এনপিপি-র।\nনাগরিকত্ব সংশোধনী বিল ২০১৬র বিরোধিতায় সিদ্ধান্ত।